නීතිඥ සේනක පෙරේරා – සිරකරු අයිතිවාසිකම් සුරැකීමේ කමිටුව
ඔබ සමාජයෙහි කිසිම ගෞරවයකට ලක් නොවෙන කණ්ඩායම්වල අයිතිවාසිකම් වෙනුවෙන් පෙනී සිටින කෙනෙක්. කොවිඩ්-19 වසංගතය හමුවේ එවැනි ජන කණ්ඩායම් විශේෂ පීඩාවක් විඳිනවාද?
සමාජීය වශයෙන් කුණු බක්කියට වැටුණ, කොන්වුණ, ජන කණ්ඩායම් රැසක් ඉන්නවා. මේ අය සංස්කෘතික ජන කණ්ඩායම්වලට වඩා පීඩාවට ලක්වුණ පීඩිත ජන කණ්ඩායම්. විශේෂයෙන්ම සිරකරුවන්, ලිංගික ශ්රමිකයන්, සනීපාරක්ෂක කම්කරුවන් ආදි විවිධ කොටස් ඉන්නවා. මේ අය කොවිඩ්-19 වගේ ආර්ථික කඩාවැටීමක්, බලපෑමක් ඇතිවුණාම ඒ බලපෑමෙනුත් පීඩා විඳිනවා. ඒ වගේම ඔවුන්ගේ අනන්යතාව නිසාත් පීඩාවට ලක්වෙනවා. ඒ අනුව ඔවුන් දෙපැත්තකින් පීඩාවට ලක්වෙමින් ඉන්නවා. රජය ක්රියාත්මක කරන සුභසාධන ක්රියාවලීන් නිතරම හදලා තියෙන්නේ මේ වගේ අයව නොතකා හරින්න. මේ අයව අමතක කරලා ඉතිරි අය වෙනුවෙනුයි ඒ ක්රමවේද ක්රියාත්මක වෙන්නේ.
මෙවැනි අය ඉන්නවා කියන එකත් සලකන්නේ නැහැ නේද?
ඒක තමයි. ආණ්ඩු මෙවැනි කණ්ඩායම් පිළිගැනීමට ලක් කරන්නේ නැහැනේ. උදාහරණයක් විදියට ලිංගික ශ්රමිකයන්ට සමෘද්ධිය ලැබෙන්නේ නැහැ. සමාජ සුභසාධන ප්රතිලාභ බෙදීමේ කාර්යයේදී එවැනි කණ්ඩායම් වුවමනාවෙන්ම යටපත් කරලා දානවා. ඒකට හේතුව තමයි ඔවුන් සදාචාරත්මකව ඒ අයව වැරදිකාරයන් යැයි සිතීම. එයින් ඔවුන් පීඩාවට පත්වෙනවා. රජය මේ අය සම්බන්ධයෙන් වැඩපිළිවෙළක් හදන්නේ නැති එක තුළ ඒගොල්ලන්ට කරකියාගන්න දෙයක් නෑ. ඒ අනුව මම හිතන විදියට සහන සැපයීමට අදාළ ආයතනය ඒ අයගේ අනන්යතාව පිළි නොගැනීමෙන්ම තමයි ප්රශ්නය පටන්ගන්නේ.
කොවිඩ්-19 නිසා සිරකරුවන් මුහුණදෙන ප්රශ්න ප්රශ්න එළියේ ඉන්න අනෙකුත් අයගේ ප්රශ්නවලට වඩා වෙනස් නේද?
ඒ ඒ කණ්ඩායම්වලට සැලකෙන විදිය තීරණය වෙන්නේ විවිධ ප්රමාණය අනුව. සිරකරුවන්ටත් සමාජ පන්තිය අනුව විවිධ සැලකීම් තියෙනවා. පහුගිය කාලයේම බන්ධනාගාරවලට බාහිරින් අමුත්තන්ට ඇතුළුවීම තහනම් කරලා තිබුණා. එහෙම තහනම් කළාට පස්සේ ඒ වන තෙක් ඔවුන්ට ලැබුණු දේවල් නතර වුණා. සිරකරුවන්ට දත් බුරුසුවක්, සබන් කෑල්ලක්, කෑම එකක් වගේ විවිධ දේවල් ගෙනත් දීමත් නතර වුණා. බන්ධනාගාරයේ ඒ භාණ්ඩවල අඩුවක් තිබුණත් ඒ කාලේ ඒවා පිටින් ගෙනත් දුන්නාම සමනය වුණා. ඒත් ඒක නතර කිරීමෙන් ප්රශ්න ඇතිවුණා. විශේෂයෙන්ම කාන්තා රැඳෙවියන්ගේ විශාල දුක් ගැනවිල්ලක් තිබුණා. ඔවුන් බලාපොරොත්තු වෙන බොහෝ දේවල් පිටින් බලන්න එන අය තමයි ගෙනෙන්නේ. දැන් ඔවුන්ට කන්නත් නෑ, අඳින්නත් නෑ, සනීපාරක්ෂක පහසුකමුත් නෑ. ඒ හින්දා ලොකූ ප්රශ්නයක් තිබුණා. කාන්තාවන් කිහිපදෙනෙක්ම එවැනි අඩුපාඩු පිළිබඳව කිව්වා කියලා එවැනි අයගේ ඥාතීන් මාත් එක්ක කීවා. අපි සිරකරු අයිතිවාසිකම් සුරැකීමේ කමිටුව විදියට මෙවැනි කාරණා ගැන රජයට දැන්වුවත් රජය එහෙම ප්රශ්න තිබුණාට කමක් නෑ කියන මතයේ තමයි ඉන්නේ. ඒකට හේතුව ඔවුන් සිරකරුවන් වීම. මේ අය කොළඹ හතේ ජනකොටසක් වුණා නම් සැලකීම වෙනස් වෙනවා.
විෂබීජහරණ ක්රමවේද, සිරකරුවන් හා බලන්නට එන අය අතර පරතරය සැකසීම ආදි කටයුතු කළොත්, සිරකරුවන්ව බලන්නට සෞඛ්යාරක්ෂිත ක්රමවේදයක් සැකසීම අසීරු නැහැ නේද? යම් අමතර වියදමක් දරන්න සිදුවේවි..
ඒක තමයි. මිනිසුන් සිරකරුවන්ද මනුෂ්යයෝය කියලා කියනවා. එහෙනම් සිරකරුවන්ගේ පැවැත්ම වෙනුවෙන් අවශ්ය තීන්දු ගන්න එපැයි. ගුවන් තොටුපොළ හෝ අනෙකුත් හැම තැනකම අවශ්ය පියවර අනුගමනය කරනවානේ. සිරකරුවන් කියන්නේත් පුරවැසියන් කොටසක්. අනෙක් අයගේ අවශ්යතා ඉටු කරන්න ඕනෑ. ඒත් සිරකරුවන්ගේ අවශ්යතා ඉටු නොකළාට කමක් නැහැ කියන මතය තමයි සමහරුන්ට තියෙන්නේ. අන්තිමේ සිරකරුවන් දිගින් දිගටම පීඩා විඳින තත්වයක් තමයි තියෙන්නේ. මෙවැනි පීඩිත විවිධ ජනකොටස්වලට අයිතිවාසිකම් වෙනුවෙන් සටන් කිරීම සඳහා ලොකු ඒකාබද්ධතාවක් තවම ඇතිවෙලා නැති නිසා ඔවුන්ට ඕනෑ විදියකට සලකන්න බය නෑ.
හිරගෙදරදී වෙඩි තැබීමෙ සිද්ධියක් මාර්තු මාසයේදී වාර්තා වුණත්, ඒ ගැනත් ලොකු සමාජ අවධානයක් යොමුවුණේ නැහැ නේද?
පාර්ලිමේන්තුවේ මැති ඇමතිවරුන්ගේ කතාන්දර කරළියට ආවා මිසක් අනුරාධපුරයේදී වෙඩි තැබීමේ සිද්ධිය ගැන ඒ දවස්වල ඉඳලා මේ දක්වා කතාකළේ නෑ. ඒ සිරගෙදර විරෝධතාව පටන්ගත්තේම තමන්ව කොරෝනාවට බිල්ලට දෙන්න එපා, ආරක්ෂා කරලා දෙන්න කියන ඉල්ලීම එක්ක. පිටින් කෙනෙක්ව ගෙනාවාට පස්සේ ඇතිවුණ විරෝධතාව තමයි කලබලයක් බවට පත්වෙලා තිබුණේ.
බන්ධනාගාරය තුළ වසංගතයෙන් ආරක්ෂා වෙන්නට පහසුකම් තියෙනවාද?
බන්ධනාගාරය ඇතුළේ එහෙම එකක් නෑ. මීරයක් දුරින් ඉන්න කීවාට සෙන්ටිමීටරයක්වත් තියාගන්න අමාරුයි ඇතුළේ. අධික තදබදයක් තියෙනවා. අපි මාර්තු 16 වැනිදාම ඉල්ලීමක් කළා මේ තත්වය යටතේ ලොකු ප්රශ්නයක් වේවි කියලා. විසඳුම් හොයන්න කියලා අපි ඉල්ලුවේ. එතැනදීත් ඔවුන් ප්රමාණවත් සැලකිල්ලක් දැක්වුවේ නැහැ. එහෙම ඕනෑ නම් තව ගොඩක් දේවල් කරන්න තිබුණා. ඇප දීමෙන් අධිකරණය හරහා යම් කිසි දේවල් කළා තමයි. ඒත් අධිකරණයෙන් ඇප දීමට අමතරව තවත් ගොඩක් දේවල් කරන්න තිබුණා. සිරකරුවන්ට නිවාස නිවාඩු දෙන්න තිබුණා. ඒ වගේම යහපත් කල්ක්රියාවක් තිබුණු සිරකරුවන්ට ජනාධිපති සමාව ලබාදෙන්න තිබුණා. ඒත් එහෙම දේවල් අපි දැක්කේ නැහැ. සුනිල් රත්නායකට සමාව දීම විතරයි දැක්කේ. මිනීමැරුමකට මරණ දඬුවම ලැබූ අයට එහෙම දෙයක් කළා නම්, තව කීදෙනෙක්ට යම් නිදහසක් දෙන්න තිබුණාද? එහෙනම් ලොකු තදබදය අඩු කිරීමක් කරන්න තිබුණා. ඒක නොකළේම සිරකරුවන් මේ වගේ වෙලාවක සැලකිල්ලට නොගන්නා පීඩිත පිරිසක් නිසා.
ලිංගික ශ්රමිකයන්ට මේ වෙලාවේ ආදායම් මාර්ගයක් නැහැ නේද?
ඔවුන් අසරණ වෙලා ඉන්නේ. සම්බාහන ආයතන ආදියත් ආරම්භ කරන්න අමාරුයි. බාබර් සාප්පු පවා සීමා යටතේ තමයි ආරම්භ කරන්න ලැබෙන්නේ. එහෙම පසුබිමක ලිංගික ශ්රමිකයන්ට නැවත වැඩ ආරම්භ කරන්නට දිග කාලයක් යනතුරු බැරිවේවි. පොලිස් මාධ්ය ප්රකාශකවරයාම කියා තිබුණා ලංකාවේ ලිංගික ශ්රමිකයන් 50,000ක් ඉන්නවා කියලා. අපි කලින් කීවා වගේ සහන සැලසීම සඳහා ලංකාවේ සමාජයේ ලිංගික ශ්රමිකයන්ව නෛතිකව පිළිනොගත්තත්, එහෙම අය ඉන්නවා කියලා පිළිගන්නවා. ඉහත ප්රකාශයට අමතරව සෞඛ්ය අමාත්යාංශය යටතේ උපත් පාලන කොපු ලබාදීමේ වැඩසටහනක් තියෙනවා. ඊට අමතරව මාසිකව සහ වාර්ෂිකව රජයේ සායනවලට යොමුකිරීමේ වැඩසටහනක් තියෙනවා. ලෝක සෞඛ්ය සංවිධානයත් එක්ක ඒඞ්ස් වැළැක්වීමේ ව්යාපෘති ක්රියාත්මක කරනවා. ඒවා ඉලක්ක කරන්නේ ලිංගික ශ්රමිකයන්ව. ඒ විදියට රජයේ විධායක කොටසක් වන පොලීසියෙන් අත්අඩංගුවට ගත්තාට, විධායකයේම කොටසකින් යම් ප්රමාණයකට ඔවුන්ව පිළිගන්නවා. ලිංගික ශ්රමිකයා කියන පුද්ගලයාව නැති කරන්න බෑ. මම හැමදාම කියනවා වගේ ලිංගික අවශ්යතාව මතු වෙන්නේ කොතැනද, එතැන ලිංගික ශ්රමිකයන් ඉන්නවා.
ඔවුන්ගෙන් මුදලට සේවය ලබපු ලක්ෂ ගණනක් මේ සමාජයේ හිටියත්, මේ අසීරු මොහොතේ ඔවුන් ගැන කවුරුත් බලන්නේ නැහැ නේද?
ඒක හරි. එහෙම යුතුකම් ඉටු කිරීමක් කොහොමත් වෙන්නේ නැහැ. මොකද ලිංගික ශ්රමිකයා කියන කාරණාවට එනකොට සමාජයේ සදාචාරය පිළිබඳ ගැටීමක් තියෙනවා. කවුරුත් ලිංගික ශ්රමිකයන්ගේ සේවය ලබන බව පිළිගන්නේ නැහැ. ඒ වෙනුවට සමාජයේ ‘යහපත්’ යැයි සම්මත විදියට ජීවත්වෙන්න තමයි ඔවුන්ට ඕනෑ. ඒ නිසා යම් කෙනෙකුට ලිංගික ශ්රමිකයෙක් ගැන කතාකරන්න වුවමනාවක් තිබුණත්, සමාජ තත්වය නිසා ඒක කරන්න හිතන්නේ නැහැ. ඒ ගැන කතාකරන සුළුතරයක් වුණත් අන්වර්ථ නාම දාගෙන හැංගිලා තමයි කතාකරන්නේ. ඒත් ලිංගික ශ්රමිකයන් දැන් විඳින පීඩාව යට ගහන්න බැරි යථාර්ථයක්. ළඳුනේ වගේ සිංදු කියනවා තමයි, ඒ සිංදුවල තියෙනවා ළැම පෙනෙනවා, ළය පෙනෙන්නේ නැහැ කියලා. ලිංගික ශ්රමිකයන්ගේ ළැම බලපු අය දැන් ඔවුන්ගේ ළය ගැන කල්පනා කරන්නේ නැහැ.
මේ ආණ්ඩුවෙන් ලිංගික ශ්රමිකයන්ට යහපත සැලසීමක් කිසිසේත්ම අපේක්ෂා කරන්න බැහැ නේද?
මේ ආණ්ඩු හැදෙන්නේම බොහොම දේශප්රේම සදාචාර කතා කියලා. ජනප්රිය කතා තමයි ඔවුන් බලන්නේ. ඒත් ඒ ජනප්රිය කතා යථාර්ථයට ගොඩක් පරස්පරයි. ඒ ජන කණ්ඩායම්වලට කිසිවක් ලැබෙන්නේ නැහැ. ඒත් ඒ අයගේ සේවය මැති ඇමතිවරුන්ගේ ඉඳලා හැමෝම ලබනවා. ලංකාවේ තියෙන පසුගාමී සමාජ ආකල්පත් එක්ක ඔවුන්ට සාධාරණයක් කරගන්න එක ඉතාමත් අසීරු කටයුත්තක්. ඒ වගේම සාධාරණයක් ඉල්ලන්න ඉදිරිපත් වෙන අයටත් ලොකු විවේචනවලට මුහුණදෙන්න සිද්ධවෙලා තියෙනවා. මම නීතිඥවරයෙක් විදියට ඔවුන් වෙනුවෙන් ඉදිරිපත් වෙනකොට මට ගණිකා නීතිඥයා කියලා අපහාස කරලා තියෙනවා.
කවුරුත් කතා නොකරන පිරිසක් ගැන කතාකිරීම ගැනවත් ගෞරවයක් ලබාදෙන්නේ නැහැ නේද?
නෑ. ගර්හාවට ලක්වෙමින් තමයි අපි වැඩ කරන්නේ. හැමෝම ආසයි සිංහ සමාජයේ සභාපති වෙන්න. ඒත් ලිංගික ශ්රමිකයන්ගේ ආයතනවල නායකත්වය ගන්න කවුරුත් බලන්නේ නැහැ.
සුදුවැල්ලේ කුඩුවලට ඇබ්බැහි වූ අය නාවික හමුදාවට වසංගතය බෝ කරපු බව කීවා. ලංකාවට කුඩු ආනයනය කරන්නේ කවුද කියන කාරණය වෙනුවට කුඩු වලට ඇබ්බැහි වූ අයට දෝෂාරෝපණය කිරීමක් දකින්න ලැබුණා නේද?
කුඩුවලට අදාළ විවිධ පාර්ශ්ව ගැන කතාකරනකොට, කාලයක් තිස්සේ ඉඳලා මේ සමාජයේ කුඩු ‘ගහන’ කෙනාට තමයි සියලු කරදර සිද්ධවුණේ. ඇබ්බැහියෙන් විනාශ වුණේ ඔවුන්. ගර්හාවට ලක්වුණේ, හිරේ ගියේ ඔවුන්. ව්යාපාරිකයන් ඇතුළු අනෙක් අය ආරක්ෂිතව ඉන්නවා. නාවික හමුදාවේ පිරිස්වලට මේ වෛරසය ව්යාප්ත වීම වළක්වාගන්න මොනවගේ වෛද්ය විද්යාත්මක පියවරද අරගෙන තිබුණේ කියන එක ගැන ප්රශ්න කරන්න වෙනවා. අපි දකිනවා ලංකාවේ කොරෝනා මර්දනයේදී හමුදාව අංක එක වෙලා සෞඛ්ය අංශ අංක දෙක වුණා.
නීතිඥයො විදියට අපට කොරෝනා මර්දනය කරන්න බෑ. හමුදා භටයා යුද්ධ කරනවා. සෞඛ්ය ක්ෂේත්රය වසංගත මඬිනවා. ඉතින්, සුදුස්සාට සුදුසු රාජකාරිය දෙන්න ඕනෑ බව මේ ප්රශ්නයේදී පේන්න තිබුණා. හමුදාවට කළ නොහැක්කක් නැත කියලා හමුදාපතිවරයා කීවාට හමුදාවට සෞඛ්ය සේවාව කරන වැඬේ කරන්න බෑ. නාවික හමුදාවෙන් කොවිඩ්-19රෝගීන් වාර්තා වීමෙන් අපට පෙනෙන්නේ හමුදාවට කරන්න බැරි දේවල් තියෙනවා කියන එක. කවුරුත් හමුදාවට ඇතුළට ගිහින්, ඔන්න මම කොරෝනා බෝකරනවා කියලා බෝ කළේ නැහැ. කොරෝනා වැළැක්වීමේ ක්රියාවලියක යෙදිලා ඉන්න අය, දෛනිකව ගෙදර ඉන්න අයටත් වඩා විශේෂ පියවර අනුගමනය කරමින් රෝගයෙන් වැළකිය යුතුව තිබුණා. එසේ නොවීමේ ප්රශ්නය තමයි තියෙන්නේ.
ආණ්ඩුව හෝ අනෙකුත් වගකිවයුතු පුද්ගලයන්, කුඩුකාරයාට තිබෙන සමාජ විරෝධය පාවිච්චි කරලා තමන්ගේ වගකීම් පැහැරහැරීම යටපත් කරගන්න උත්සාහ කරනවා. ලංකාවේ දේශපාලනය තුළ බුද්ධිමත් සාකච්ඡාවක් නැහැ. පහුගිය කාලය පුරාම ආණ්ඩුව විවේචනය කරනවා නම් කිව්වේ එල්ටීටීඊකාරයෝ, එන්ජීඕකාරයා කියලයි. ඔවුන් ප්රශ්නය තෝරාගන්නේත් නැතිව බිල්ලා පෙන්නලා ප්රශ්න මඟහරිනවා. එහෙම පසුබිමක කුඩුකාරයෝ නාවික හමුදාවට කොවිඩ්-19බෝ කළා කියලා චෝදනා කිරීම පුදුමයක් නෙවෙයි.


මෙහිදී ටෙස්ට් තරඟවලදී කඩුලු ත්රිත්වයත් ලබාගත් වයස්ගතම ක්රීඩකයා ලෙස රංගන හේරත් වාර්තා පොත් අතරට එකතු වුණා.
ටෙස්ට් තරගයකදී ශී්ර ලංකාව වෙනුවෙන් කඩුලූ ති්රත්වයක් දවා ගත් දෙවන පන්දු යවන්නා වන්නේ රංගන හේරත්.මේ දස්කම කළ පළමුවැන්නා වූයේ නුවන් සොයිසායි.
එමෙන්ම ඔස්ට්රේලියානු කණ්ඩායමට එරෙහිව ටෙස්ට් තරඟවලදී කඩුලු 50ක් ලැබා ගැනීමට ද හේරත් මෙහිදී සමත් වු අතර මුත්තයියා මුරලිදරන්ගෙන් පසුව ශ්රී ලංකා ක්රීඩකයෙක් ඕසට්රේලියාවට එරෙහිව ටෙස්ට් කඩුලු 50 ලබාගත් දෙවන ක්රීඩකයා ලෙස ද හේරත් වාර්තා පොත් අතරට එකතු වුණා.
සංචාරක ඕසටේ්රලියානු කණ්ඩායම සහ ශී්ර ලංකා කණ්ඩාය අතර පැවැත්වෙන දෙවන ටෙස්ට් කි්රකට් තරගයේ දෙවන දිනයේ අද පෙරවරුවේ ආරම්භ වුණා. අද දිනයේ යැවූ දෙවන පන්දුවාරයේදී ඔස්ටේ්රලියානු කණ්ඩායමේ තුන්වන කඩුල්ල ලෙස උස්මන් කවජා දවා ගැනීමට දිල්රුවන් පෙරේරා සමත්වීම විශේෂත්වයක්. ඉන් පසුව යැවූ පන්දුවාරයේ පළමු පන්දුවේදී ඔස්ටේ්රලියානු නායක ස්ටීවන් ස්මිත්ගේ කඩුල්ල දවා ගැනීමට රංගන හේරත් සමත් වුණා.


මතකය (ස්මෘතිය)
මනෝ විද්යාවේ මතකය යනු ජීවියෙකු තුළ තොරතුරු ගබඩා කිරීමට , රඳවා ගැනීමට සහ ඉන්පසුව එම තොරතුරු නැවත එළි දැක්වීමට ඇති හැකියාවයි. පාරම්පරික අධ්යයන අනුව දර්ශන විද්යාවේ මුල් කාලයේ සිට කෘත්රීම ක්රම මගින් බුද්ධිය දියුණු කිරීම ඇතුළු මතකය පිළිබඳ අධ්යයනයන් ඇරඹී ඇත.
19 වන සියවසේ අගභාගයේ දී සහ 20 වන සියවසේ මුල් භාගයේ දී ගුණාත්මක මනෝ විද්යාවේ ක්රියා මාලාවන් තුළට මතකය ද ඇතුළත් කෙරිණි. නූතන දශකයේ දී විද්යාවේ ප්රධාන අංගයක් ලෙස ගුණාත්මක ස්නායු විද්යාව පත්ව ඇත. මෙය ගුණාත්මක මනෝ විද්යාව සහ ස්නායු විද්යාවේ අන්තර් සම්බන්ධතාවයි.
වර්ගීකරණය[සංස්කරණය]
මතක කාලය, ස්වභාවය, තොරතුරු ගබඩා කර ගන්නා ආකාරය අනුව මතකය වර්ගීකරණය කළ හැකි ක්රම ගණනාවක් ඇත. තොරතුරු සකස් කර ගන්නා ආකාරය අනුව මතකය ඇති විට සහ රඳවා ගැනීම් අවස්ථා 3ක් පෙන්වා දිය හැක.
- තොරතුරු ලැයිස්තුගත කිරීම ( ලැබුණු තොරතුරු සැකසීම සහ එකිනෙකට සම්බන්ධ කිරීම)
- ගබඩා කිරීම (ලැයිස්තුගත කරන ලද තොරතුරු ස්ථිර ගබඩා කිරීම)
- නැවත සිහි ගැන්වීම (ගබඩා කරන ලද තොරතුරු ඇතැම් ඉඟිවලට ප්රතිචාර ලෙස ක්රියාවලියක දී යොදා ගැනීම)


වර්ෂ 2021 ක්වූ December 07 වැනිදා Tuesday
අලුත් සින්දු ගැන කියන අලුත් සින්දුවක්
ගීතයේ පදමාලාව:
ඉස්සර නුඹෙ ලස්සන හිත මියැදුණා ද
මල්සර ගැඹුරුම ගී හඬ ගොළු වුණා ද
පෙම්වතියන් හද ඇනගෙන මියැදුණාද
පෙම්වතුන්ගේ ලෝකය දෙදරා ගියාද
එකම වචන එකම තනුවට කිය කිය
ගැහැනු හඬින් කෑ මොර දී පෙම් අයදිමින්
තිස්සෙම ඇයි රූප පෙට්ටියෙන් අඬ අඬ
අනේ පෞරුෂය බිඳගත් පෙම්වත් කැල
ලස්සන විරහෙන් ආදර කවි ගොත ගොත
ඉස්සර පෙම්වතියගේ හිත ලස්සන කෙරු
සුන්ද ඒ පෙම්වත් හිත් මියැදුණ ලොව
පෙම්වතියන් උපදින්නේ යළි කොහොමද
එල්විස්ලා වික්ටර් හාරලා කොපි කළ
තෝල්ස්තෝයි මැක්සිම් ගෝර්කිලා මඟ ගිය
රොක් ඇන් රෝල් කැලැසිකල් ජෑස් රොක් රස විඳි
සුපෙම්වතුන් හිටියලු ඉස්සර හරියට
මොනවද අද කාලෙ හැදෙන සිංදු ගැන කියන්න තියෙන්නේ?
ඔබගෙන් කිසියම් කෙනෙකු එම ප්රශ්නය ඇසුවහොත් . . . ඔබ ඊට ලබාදෙන පිළිතුර මම අනුමාන කරමි. එය මෙසේ වන්නට ඉඩ ඇත.
අපෝ . . . අද තියෙන්නේ සින්දු ද . . . අඬන එකනෙ කරන්නේ. තනුවකට වචන ටිකක් දාලා අඬනවා. ඕවද සිංදු.
බහුතරයකගේ මතය වන්නේද එයයි.
අලුත් සිංදුවක් අහන්නට කලින් ලේන්සුවකුත් අතේ තියාගෙන ඉන්න ඕන ගායකයාගේ කඳුළු පිහදාන්න.
මා මිත්රයකු කී වදනක් එලෙස සිහි විය. තරමක උපහාසාත්මක ප්රකාශයක් වුව ද එහි යම් සත්යයක් ඇත්තේය. අපේ ගීතවල විරහව කොතරම් මුසුව ඇතිද. මිල්ටන් මල්ලවාරච්චි, මිල්ටන් පෙරේරා වැනි ගායකයින් එකල හැඳින්වූයේ විරහ ගී උල්පත් හැටියටය. නමුත් අද සිදු වී ඇති දෙය කුමක්ද? මෙම ඛේදවාචකය නෙත ගැටුණු නව පරපුරේ ගායිකා උත්පලා සුමුදුමාලි ඒ අදහස ඔස්සේ ගීතයක් නිර්මාණය කිරීමට උත්සුක වූවාය. යෞවනයන් ගමන් ගන්නා මඟ දෙස විමසිලිමත්ව බලා සිටි ඇය එම ගීතයට ඒවා අන්තර්ගත කළාය. එකී අදහස් කැටිව එම ගීය රචනා කරන ලද්දේ සම්මානනීය සංගීත අධ්යක්ෂවරයකු වන දර්ශන රුවන් දිසානායකයි. ඔහු ඕනෑ තරම් සංගීතයෙන් පෙළහර පා තිබේ. එහෙත් පද රචකයකු වශයෙන් අප ඔහු හැඳින තිබුණේ නැත.
දර්ශන තුළ සිටින ඒ අපූරු පද රචකයාගේ නිර්මාණශීලී පරාසය කොතෙක්දැයි උත්පලාගේ මෙම ගීතය රස විඳිද්දී ඔබට පසක් වනු ඇත. ඉස්සර නුඹෙ ලස්සන හිත යනුවෙන් නම තබා ඇති එයට රූප රචනයක් සිදු කරන ලද්දේ ටෙලි සිනමා අධ්යක්ෂවරයකු වශයෙන් නමක් දිනා සිටින නාලක විතානගේ විසින්. එම රූප රචනය ද වෙනස් මඟක් ගත් එකකි. උත්පලා ගී ගයන අතරතුරදී පසෙකින් මාලිනී ෆොන්සේකාගේ රුව රැගත් චිත්රපට දර්ශනයකි. තවත් වරෙක ටයිටැනික් හි අමරණීය සුපෙම්වතුන් පෙන්වයි. රොක් ඇන්ඩ් රෝල් නර්තන දර්ශනයක් ද තවත් මොහොතකදී දිස් වෙයි. ඒවාට අමතරව පෙම්වතුන් යුවළක් ද වෙති. ඉන්දික දේශප්රිය සහ ටිෂානි සිල්වා එම චරිතයන් නිරූපණය කොට තිබේ. කොළඹ සහ යාගොඩ පාලම අවට රූපගත කළ මෙම වීඩියෝව සඳහා ඉතාම හොඳ ප්රතිචාර ලැබෙන බව උත්පලා පවසන්නීය.


අධි රුධිර පීඩනය කිසිදු පුර්ව ලක්ෂණයක් නොපෙන්වා කෙනෙකු තුල ඇතිවිය හැකිය. දවසේ පය 24 තුල විවිධ වේලාවන්හිදී කෙනෙකුගේ රුධිර පීඩනය රසදිය පොයින්ට් 30 – 40 අතර ප්රමාණයකින් වෙනස්විය හැකි බව ෛවද්ය විශේෂඥවරු පවසති.
සාමාන්යයෙන් දහවල් කාලය තුල රුධිර පීඩනය වැඩි වෙන අතර රාත්රී කාලයේ දී අඩු වී යයි. එම නිසා අධි රුධිර පිදනය් සැබවින්ම තමා තුල ඇත්දැයි නිවැරදිව දැනගැනීමට පය 24 ක් තුල දහවල් කාලයේ පැයක් තුල තුන් හතර වතාවක් හා රාත්රී කාලයේ පය බාගයකට වතාවක් රුධිර පීඩනය පරික්ෂා කලයුතු බව බටහිර ෛවද්ය විශේෂඥවරු පෙන්වා දෙති.
කෙනෙකු තුල අධිරුධිර පීඩනය ඇතැයි සැලකෙන්නේ සිස්තොලික් අගය 140 ක් හා ඩයස් ටෝලික් අගය 90 ක් වූ විටය. වයස අවු: 40 පන්න පසු රුධිර ධමනි දැඩි වීමේ ස්භාවය රුධිර පීඩනය වැඩි විය හැකි එක සාධකයක් ලෙස දැක්වේ. රුධිර පිදනය පාලනය කරගැනීමට ලුණු භාවිතය සිමා කිරීම, පෝෂ්යදායි ගුණයෙන් අනුන පලතුරු – එළවලු ආහාරයට ගැනීම් නිර්දේශ කෙරේ.
2016 දී ස්වීඩනයේ පර්යේෂකයන් කණ්ඩායමක් විසින් කරන ලද අධ්යනයකදී අධි රුධිර පීඩනය ඇති අයකුට ව්යායාම මගින් සිස්තොලික් අගය රසදිය පොඉන්ට්ස් 11 කින් පමණ අඩු කරගත් හැකි නව තහවුරු කරගෙන ඇත.
සිරුරේ බර අඩු කරගනිමෙන්ද රුධිර පීඩනය අඩු කර ගත හැකිය. අධ්යනයන්ගෙන් පෙනී ගොස් ඇත්තේ ක්රමවත් ව්යායාම් හා අහාර පලනය් මගින් සිරුරේ බර කිලෝ 4 කින් අඩු කර ගත හැකි බවයි.
කැලිෆෝනියාවේ ස්ටන්ෆාඩ් විශ්ව විධයාලයේ ෛවද්ය පිඨයේ මහාචාර්ය ගලෙන් එම. චර්ටෝච් පවසන්නේ “ඔබට ඉතා සුළු වශයෙන් හෝ ම මධ්යස්ථ මට්ටමින් අධි රුධිර පීඩනය ඇත්නම් ඖෂධ නොගෙන ව්යායාම මගින් හෝ අනෙකුත් සෞඛ්යයට හිතකර උපදෙස් පිලිපැදීමෙන් යථාතත්වයට පත්විය හැකි බවය. ඉහිල් වීම (Relaxation) හා ප්රනායම හෙවත් මෘදු අආස්වාස ප්රාස්වාස දිනපතා පුරුදු පුහුණු කිරීමෙන් ද අධි රුධිර පීඩනය පාලනය කරගත හැකිය.
ජිවන රටාව බිඳ දමන ආඝාතය වැනි රෝගවලට ම උල පුරන අධි රුධිර පීඩනය කිසිවිටෙකත් නොසලකා හැරිය යුතු නොවේ.
තොරතුරු අන්තර්ජාලය ඇසුරෙන්.


සුභ දවසක් වේවා හැමෝටම. ඔන්න එහෙනම් මේ පාර මම ඔයාලට අරන් ඇවිත් තියෙන්නේ පවුලේ හැමෝටම එකට ඉඳගෙන බලන්න පුළුවන් Warner Bros. ලගේ Warner Bros. Family Entertainment ලේබල් එක යටතේ 1995 වසරේ නිකුත් වුන ලස්සන විනෝදකාමී ළමා චිත්රපටියක්. ඔයාලා හුඟ දෙනෙක් දන්නවා ඇති The Parent Trap කියලා කියපුවම, එවකට ඉතා සුප්රසිද්ධ චිත්රපටියක්. Erich Kastner යන ජර්මානු ජාතික කතුවරයාගේ Lottie and Lisa යන නවකතාව අසුරෙන් තමයි මුල්ම වරට 1961 වසරේ The Parent Trap චිත්රපටිය නිර්මාණය වෙන්නේ. පස්සේ මේ චිත්රපටියේ අනුකරණයක් විදියට The Parent Trap (1998) කියලා තවත් චිත්රපටියක් නිර්මාණය වුනා. නමුත් මේ සේරටම කලින් 1950 වසරේ තමයි මුල්ම වරට පෙර මම සඳහන් කළ නවකතාව අසුරෙන් චිත්රපටියක් නිර්මාණය වෙන්නේ, ඒ Two Times Lotte යන ජර්මානු චිත්රපටයයි. මෙයින් පස්සේ තමයි බොහෝ චිත්රපටි, වේදිකා නාට්ය, රූපවාහිනි කතා මාලා මේ අසුරෙන් නිර්මාණය වෙන්න පටන් ගන්නේ. අපේ ලංකාවෙත් මේ ඇසුරෙන් පරණ සිංහල චිත්රපටියක් නිර්මාණය කරලා තිබුනා, මට එකේ නම නම් මතක නෑ. මේ හැම චිත්රපටියකම කථා වස්තු වල බොහෝ වෙනස්කම් තියනවා. සේරම එකම කතාව නෙමෙයි තියෙන්නේ, විවිධාකාර සිදුවීම් එකතු කරලා තමයි හැම එකම හදලා තියෙන්නේ. ඉතින් එහෙම එකක් තමයි අද මම ඔයාලට මේ අරගෙන ඇවිත් තියන It Takes Two (1995) චිත්රපටියත්.
Lottie and Lisa නවකතාවේ තියෙන්නේ ඉපදෙනකොට වෙන් වෙන්වෙලා අහඹු ලෙස නිවාඩු කඳවුරකදි එකට මුණගැහෙන පොඩි නිවුන් සහෝදරියෝ දෙන්නෙක් ගැන කතාවකුයි.
The Parent Trap චිත්රපටියේ තියෙන්නේ තාත්තා කෙනෙකුගේ දෙවෙනි විවාහයක් නතර කරන්න උත්සහා දරන තැන් දෙකක දුරස් වෙලා වෙනම හැදෙන පොඩි නිවුන් සහෝදරියෝ දෙන්නෙක් තමන්ගේ තැන් මරු කරගන්න සිද්දියක්.
It Takes Two චිත්රපටියේ තියෙන්නේ අනාථ පොඩි විසේකාර ගැනු ළමයෙකුයි ධනවත් පවුලක අහිංසක පෝසත් වීනිත ගැනු ළමයෙකුයි අහඹු ලෙස හමුවෙලා තමන්ගේ තැන් මරු කරගන්න සිද්දියක්. (මෙතනදිත් පොඩි වෙනස්කම් ටිකක් එක්ක අරමුණ එකමයි, ඒ තමයි පෝසත් නිවුන් ගැනු ළමයගේ තාත්තගේ දෙවෙනි විවාහය නතර කරන්න දෙන්නා කතා වෙලා වස මුරණ්ඩු නිවුන් ගැනු ළමයා පෝසත් ගෙදරට යන එක)
ඒ වගේම මෙතන තියන විශේෂ දෙය තමයි මේ චිත්රපටියේ රඟපාන්නෙත් සැබෑම ජීවිතයේ නිවුන් සහෝදරියෝ දෙන්නෙක්, ඒ තමයි මේරි කේට් සහ ඈශ්ලි ඔල්සන්. The Parent Trap එකේ වගේ මේ චිත්රපටිය තාක්ෂණය යොදා ගනිමින් සමාන රූපිකම් (ඩබල් ඇක්ටින්) නිර්මාණය කරලා නෑ. ඒ නිසාම මේ චිත්රපටිය බලන්න තරම් හුඟක් වටිනවා.
කතාව මේකයි,
ඇමැන්ඩා ලිමන්, අනාථ නිවාසයක ලොකු මහත් වෙන මුරණ්ඩු දඟ පොඩි කෙල්ලෙක්. දවසක් මෙයාලගේ අනාථ නිවාසයෙන් කඳවුරු ගමනක් පිටත් වෙලා යනවා. සුන්දර වැව් තීරයක් අසල තියන මේ කඳවුර එහා කොනේ ඇති විශාල කැලවේ බංගලාවේ හොල්මන් ඉන්නවයි කියලා ඇමැන්ඩගේ යාළුවෝ වගයක් කතාවක් අරන් යනවත් එක්කම ඇමැන්ඩට උවමනා වෙනවා මේ කතාව බොරුයි කියලා ඔප්පු කරන්න. මේ නිසා ඇමැන්ඩා සල්ලි වලට මෙයාගේ යාළුවෝ එක්ක ඔට්ටුවක් අල්ලලා මහා කැලවේ බංගලාව ඇතුළට යනවා. මෙතනදි ඇමැන්ඩා වගේම සමාන හැඩරුව තියන කැලවේ බංගලාවේ පුංචි ඇලිසා ඉන්නේ එයාගේ ගෙදරින් ටිකක් පිටට වෙන්නයි. ඇලිසා මෙහෙම ඉන්නවා දකින ඇමැන්ඩව හොයන අනාථ නිවාසයේ එක් පාලිකාවක් වෙන ඩයනා, ඇලිසා ඇමන්ඩා විදියට වැරදියට වටහා ගෙන ඇලිසව කඳවුරට එක්කරගෙන යනවා, එතකොට බංගලාව ඇතුළට ගිහින් හිරවෙන අනාථ ඇමැන්ඩා ඇලිසා කියලා බංගලාවේ හැමෝම වැරදියට තේරුම් ගන්නවා.
හොඳයි, මෙතන ඉඳන් තවත් දිගට කතාව ගැන කියලා ඔයාලගේ රසවින්දනයට බාධා නොකර ඉන්නම්. ඔයාලා කතාව අරගෙනම බලන්න. ඒ නවත්තපු තැන ඉඳලා තමයි කතාවේ මරුම සෙල්ලම් ටික පටන් ගන්නේ. මේකේ උපසිරැසි දීලා තියෙන්නේ DVD පිටපත් වලටයි, BlueRay එක ආපු ගමන් විගහට Update එක දෙන්නම්.
Due to copyright issues, we do not provide any torrent link.
මෙම ලබා දී ඇති උපසිරසි DVD පිටපත් සඳහා අදාළ වේ.
Subtitle Contributor Rank
SILVER MEMBER
JOINING DATE – 2016-12-05
SUBMAKER RATING BY ADMINS
ඉහත තරු මගින් පෙන්නුම් කෙරෙන්නේ උපසිරසිකරුවා මෙම උපසිරැසිය ඔබ වෙත ගෙන ඒම සඳහා දැක්වූ කාර්යක්ෂමතාව මත ඇඩ්මින් මඩුල්ල ලබාදෙන ඇගයුම් මට්ටමයි. උපසිරැසියේ ගුණාත්මක බාවය උපසිරැසි නරඹන ඔබට මෙම ලිපියේ ඉහල ඇති ස්ථානයෙන් ඇගයුම් මට්ටම ලබාදිය හැක. මෙම නිර්ණායක දෙක මත මෙම උපසිරසි කරුවා හට ඉදිරි ජනප්රිය චිත්රපට සඳහා උපසිරසි සකස්කිරීමට අවස්ථාව හිමි වනු ඇත. මෙය වඩාත් ගුණාත්මක ලෙස උපසිරසි සකස් කිරීම සඳහාත් ඔබට වඩාත් හොඳ තත්වයේ උපසිරසි ඉතා ඉක්මනින් ලබාදීමටත් අප ගන්නා ලද තවත් එක උත්සාහයක ප්රතිපලයකි.


රජයේ පාසල්වල අ.පො.ස. උසස් පෙළ සිසුන්ට බෙදාදීම සඳහා ඇණවුම් කර නිෂ්පාදනය කර ඇති ටැබ් පරිගණක එම සිසුන්ට ලබා නොදී, අඩු පහසුකම් සහිත පාසල් 1346 කට බෙදා දෙන්නැයි, මෙම ව්යාපෘතිය සම්බන්ධයෙන් සොයා බැලීමට පත්කළ විශේෂඥ කමිටුව නිර්දේශ කර ඇත.
මේ සම්බන්ධයෙන් සොයා බැලීමට නීතිපතිවරයාගේ උපදෙස් මත අධ්යාපන ඇමැති ඩලස් අලහප්පෙරුම මහතා විසින් විශේෂ කමිටුවක් පත්කර තිබේ.
මෙම විශේෂඥ කමිටුව සිය වාර්තාවෙන් තව දුරටත් නිර්දේශ කර ඇත්තේ, ටැබ් පරිගණක 96916 ක් පළමු අදියර යටතේ නිෂ්පාදනය කරඇති බැවින් ඒවා අවස්ථා 3කදී මිලට ගෙන අඩු පහසුකම් සහිත පාසල් වලට ලබාදෙන ලෙසත්,
ටැබ් පරිගණක වැඩ සටහනේ 2වන හා 3වන අදියර ක්රියාත්මක නොකරන ලෙසත්ය.
එමෙන්ම පාසල් තෝරා ගැනීමේ දී සියලුම පළාත් නියෝජනය වන පරිදි තෝරා ගන්නා ලෙසත් ඒවා භාවිතය සහ ඉගැන්වීමේ ක්රියාවලිය පිළිබදව අධ්යාපන අමාත්යාංශය මගින් අධීක්ෂණය කරන ලෙසත් කමිටුව තටදුරටත් නිර්දේශ කර ඇත.


මහ බැංකු බැඳුම්කර නඩුවට අදාළව හිටපු අමාත්ය රවි කරුණානායක මහතා ඇතුලු 07 දෙනෙකු අත්අඩංගුවට ගන්නා ලෙස කොළඹ කොටුව මහේස්ත්රාත් අධිකරණය නිකුත් කර ඇති වරෙන්තු ක්රියාත්මක කිරීම අත්හිටුවමින් අභියාචනාධිකරණය අතුරු තහනම් නියෝගයක් නිකුත් කර තිබෙනවා.
තමන් අත්අඩංගුවට ගැනීම වළක්වන නියෝගයක් ඉල්ලා එම පිරිස ගොණු කර ඇති පෙත්සම් විභාග කර අවසන් වන තුරු මෙම අතුරු තහනම් නියෝගය බලාත්මකයි.
එම් නවාස් / ශිරාන් ගුණරත්න සහ සෝභිත රාජකරුණා යන අභියාචනාධිකරණ විනිසුරු මඩුල්ල විසනුයි මෙම නියෝගය ලබාදුන්නේ.


රොකී බල්බෝවා! මතකද 70, 80, 90 දශකයන්හි සහ 2006 වර්ශයේදි සිනමාව තුලින් බිහිවූ ඒ අසහාය බොක්සින් ක්රීඩා තරුව? වර්තමාන නව පරම්පරාවේ අය නම් රොකී බල්බෝවා කියන්නෙ කවුද කියලා නොදන්නවා වෙන්නත් පුලුවන්. හැබැයි, 70, 80, 90 දශකයන්හි ඉපදුණු කෙනෙක් නම් ෆිලඩෙල්ෆියාවෙ බොක්සිං පුරාවෘත්තය ගැන නොදැන ඉන්න විදියක් නැහැ. 2006 වර්ශය දක්වාම චිත්රපට හයක දිගුවක් ලෙසින් පැමිණි රොකී චිත්රපට මාලාව සඳහා රංගනයෙන් දායක වුණේ අපි කොයි කවුරුත් හොඳින් දන්න කියන Sylvester Stallone නම් රංගධරයා විසින්. ලොව පුරා සිනමා ලෝලින් විසින් රම්බෝ චරිතය ආදරයෙන් වැලඳගත්තෙ මොන විදියටද, ඒ හා සමානවම ආදරයකින් වැලඳගත්ත චරිතයක් තමයි රොකී බල්බෝවා කියන්නෙ. රොකී චිත්රපට මාලාවේ හැම චිත්රපටයක්ම ලොව පුරාම අතිශයින්ම ජනප්රිය වුණා. සම්මාන පිට සම්මාන දිනා ගත්තා. Sylvester Stallone ගේ රම්බෝ උන්මාදය සේම, රොකී උන්මාදයද අස්සක් මුල්ලක් නෑර ලොව පුරාම පැතිර ගිය අයුරු සමහරවිට ඔබට තවමත් මතක ඇතුව නිසැකයි.
රොකී චිත්රපට මාලාවේ හයවෙනි චිත්රපටයෙන් පස්සෙ පොඩි වෙනසක් සිද්ධවුණා. ඊට වසර නමයකට පස්සෙ, ඒ කියන්නෙ 2015 වර්ශයේදි තවත් රොකී චිත්රපටයක් නිකුත් වුණා. හැබැයි, ප්රධාන චරිතය වුණේ නම් සුපුරුදු පරිදි රොකී බල්බෝවා නෙමෙයි. මතකද Rocky II චිත්රපටයෙදි රොකී බල්බෝවාගෙ ප්රධාන ප්රතිවාදියා වෙච්ච ඇපලෝ ක්රීඩ්ව? ඒ වගෙම තමයි, Rocky IV චිත්රපටය බැලුවා නම් දන්නවා ඇති, ලෝක ශූර ඇපලෝ ක්රීඩ් මිය ගියා කියලත්. ඉතිං, 2015 වසරේ නිකුත් වෙච්ච චිත්රපටයට පාදක වෙන්නෙ, ලෝක ශූර ඇපලෝ ක්රීඩ්ගෙ අවජාතක පුතෙකු වන ඇඩොනිස් ක්රීඩ්ගෙ සම්ප්රාප්තිය. ඇයි මං මෙතනදි අවජාතක කියන වචනය පාවිච්චි කලේ? ඇඩොනිස් ක්රීඩ් කොහොමද බොක්සින් ක්රීඩාවට යොමුවන්නෙ? ඇඩොනිස් ක්රීඩ් කොහොමද ෆිලඩෙල්ෆියාවෙ බොක්සිං පුරාවෘත්තය වෙන රොකී බල්බෝවාව හම්බවෙන්නෙ? රොකී බල්බෝවා කොහොමද තමන්ගේ ප්රධානම ප්රතිවාදියෙක් වෙච්ච ඇපලෝ ක්රීඩ්ගෙ පුතාගෙ පුහුණුකරුවා වෙන්නෙ? ක්රීඩ් කියන තාත්තගෙ වාසගම විතරක් අරගෙන ආපු පොඩි කොල්ලෙක් කොහොමද ඔහුගෙ ඇඟේ දුවන්නෙ බොක්සිං ලෝක ශූර ඇපලෝ ක්රීඩ්ගෙ රුධිරයම තමයි කියලා මුලු ලෝකෙටම ඔප්පු කරලා පෙන්නන්නෙ? මේ දේවල් දන්නෙ නැත්නම් ඔක්කොටම කලින් ගිහිල්ලා Creed (2015) චිත්රපටය නරඹලා ආවොත් හොඳයි.
Creed (2015) රිලීස් වෙලා හරියටම අවුරුද්දකට පස්සෙ ඒ කියන්නෙ 2016 ජනවාරි වෙනකොට රොකී රසිකයින්ට තවත් සුබ ආරංචියක් අසන්නට ලැබුණා. ඒ Creed සීකුවල් එකකට යන බවට එහි අධ්යක්ෂකතුමා Ryan Coogler විසින් මාධ්ය හමුවේ තහවුරු කරල ප්රකාශ කරල තිබුණ. කොහොම වුණත් කූග්ලර්ට වගේම ජෝඩන්ටත් හිතුව තරම් ඉක්මනට වැඩේට අත ගහන්න බැරි වුණා මොකද බ්ලැක් පැන්තර්හි රූගත කිරීම් ආරම්භ වීමත් එක්ක. ඒක නිසා චිත්රපටය ටිකක් පස්සට දාන්න වුණා. ඔහොම ඉතිං කාලයක් ගත වුණා. ක්රීඩ් වැඩ පැත්තකට දාලා කූග්ලර් පැන්තර් එක්ක හෙට්ටු වෙනකොට රොකී රසිකයො මේ ගැන ටිකක් හිටියෙ දුකින්. කොහොම වුණත් පස්සෙ ඉතිං සියල්ලන්ගේම බලාපොරොත්තු මල් පන ගන්වමින් අධ්යක්ෂකවරයා මාරු වෙලා කාරිය වෙලා අවසානයේදි Steven Caple Jr කියන නවක අධ්යක්ෂකවරයා විසින් වැඩේට අත ගහන්නට සූදානම් වෙනව.. ඔන්න ඉතිං තිර පිටපතේ වැඩත් අහවර වෙනවා. ඒ වෙන කවුරුත් නෙවේ විශිෂ්ට රංගන ශිල්පියෙකු මෙන්ම දක්ෂ තිර පිටපත් රචකයකුද වූ Sylvester Stallone අතින්.. තිර පිටපතේ වැඩ අවසන් වූ විගස අධ්යක්ෂකතුමා විසින් නිවේදනයක් කරමින් ප්රකාශ කළේ ඩ්රාගෝගේ චරිතය සඳහා සුපුරුදු පරිදි Lundgren පණ පොවන බවයි. ඔන්න ඉතිං අවසානයේ 2018 මාර්තු මාසයේදි පිල්ඩෙල්පියාවල Creed II රූගත කිරීම් ආරම්භ වෙලා පුරා මාස 4 ක මෙහෙයුමකින් අනතුරුව අවසානයේ ඔන්න 2018 නොවැම්බර් 21 වෙනිද Metro-Goldwyn-Mayer Pictures මූලිකත්වයෙන් ඇමරිකාවේදි මුල් වරට තිරගත වෙනවා.
ඇමරිකානු ඩොලර් මිලියන 50ක බරපැන දරමින් නිපදවූ මෙම චිත්රපටය ලොව පුරා තිරගත වීමෙන් අනතුරුව මේ වන විට උපයා ඇති මුළු ආදායම ඇමරිකානු ඩොලර් මිලියන 211.1කි. ක්රීඩ් මුල් චිත්රපටයටත් වඩා ආදායම් අතින් සාර්ථක වෙලා තියනවා කියන්නට පුළුවන්. එක අතකින් මේක ඉතාමත් සතුටු වෙන්න පුළුවන් කාරණයක් මොකද 2018 වසරේ එළිදැක්වුණු නම් දැරූ ඉහල බලාපොරොත්තු තියාගෙන හිටි චිත්රපට පොකුරෙන් බාගෙට බාගයක් බොක්ස් ඔෆිස් ආදායම් අතින් අති අසාර්ථක වෙනකොට ක්රීඩ් නිහඬව සාර්ථක ගමනක් ගිහිං තියනවා.
රොකී බැල්බෝවාගෙ චරිතය රඟ දක්වන විශිෂ්ට රංඟන ශිල්පී Sylvester Stallone සහ ඇඩෝනිස් ක්රීඩ්ගේ චරිතයට පණ පොවන Michael B. Jordan ට අමතරව අයිවන් ඩ්රාගෝගෙ චරිතය වෙනුවෙන් Dolph Lundgrenද මීට අමතරව සුපුරුදු පරිදි Tessa Thompson,Wood Harris,Phylicia Rashād, Andre Ward රංඟනයෙන් දායක වන අතර කතාවට අලුතෙන්ම එක්වන ඩ්රාගෝගෙ පුත් වික්ටර් ඩ්රාගෝගේ චරිතයට පණ පොවන්නේ Florian Munteanu වේ.
ප්රේක්ෂක මනාප 42 282ක් ලබාගනිමින් 7.5ක ඉහළ IMDB අගයක් රඳවා ගැනීමට සමත්කම් දක්වා ඇති මෙම සලරුව මීට අමතරව කුණු තක්කාලි දර්ශකයේ 84% ප්රතිශතයක්ද Metacritic දර්ශකයේ 66%ක ප්රතිශතයක්ද Google පරිශීලකයින්ගෙන් 96%ක මනාපයක්ද ලබාගන්නට සමත්ව ඇත.
ඩැනී “ස්ටන්ට්මන්” වීලර් හම්මෝ නම ඇහුවමත් බය හිතෙනව!! කාටද එයත් එක්ක හැප්පිල දිනන්න පුළුවන්? දවසක් පොඩි හීන්දෑරි කොල්ලෙක් මෙයා පුහුණුවෙන තැනට එනව. ඇවිල්ල හෙනම කලබගෑනියක් කරනව. අන්තිමේදි මේක කෙළවර වෙන්නෙ එක බොක්සින් සටනකින්. ඔට්ටුව කොලුවගෙ වටිනාම වස්තුව එයාගෙ මස්ටෑන් කාර් එක. කොලුවගෙ බොක්සින් මේනියාවෙ තරම එච්චරයි. එදා එයා පරදිනව. පණ වගේ ආදරය කරපු මස්ටෑන් එකත් එයාට නැති වෙනවා. ඒත් කොලුව එතනින් නතර වෙන්නෙ දිගටම සටන් කරනව. අන්තිමේදි කොලුව කෙළවර වෙන්නෙ ලෝක හෙවිවේට් ශූරයා වීමේ හීනය පේන මානය දක්වාම ඇවිල්ලා. දෛවයේ සරදම කියන්නෙ අන්තිම සටන තියෙන්නෙ ඩැනී ස්ටන්ට්මන් වීලර්. අමතක නොවෙන කලින් ප්රතිවාදියා. කොලුවගෙ මස්ටෑන් එක එදත් ඔට්ටුවේ. හැබැයි මෙදා කොලුව දිනනව. ඒ තමයි ක්රීඩ්. ලෝක හෙවිවේට් ශූරයා. ඔන්න ඔහොමයි ක්රීඩ්ගෙ මුල්ම අඩව්ව පටං ගන්නෙ.
හරි එහෙනං කතාව ඔයාලට බාර කරල යන්නයි මේ සූදානම යන්න කලින් විශේෂයෙන්ම ස්තූති කරන්න ඕන කෙනෙක් ඉන්නව ඒ තමයි අපෙ සිසිල ප්රසාද් සහෝ.. මොකද එයා තමයි ලිපියෙ උඩ කෑල්ල සම්පූර්ණයෙන්ම ලියා දුන්නෙ.. ඒවගේම මට මේ පිලුම අරං දුන්නෙත් සිසිල සහෝම තමයි ඒකට එයාට නැවත වාරයක් ස්තූති කරන ගමං මං නවතිනවා.. ජය වේවා.
Due to copyright issues, we no longer provide any torrent links.
ලබා දී ඇති උපසිරසි WEB/HD/Blu-Ray පිටපත් සඳහා අදාළ වේ.
Subtitle Contributor Rank
BRONZE MEMBER
JOINING DATE – 2015-04-20
SUBMAKER RATING BY ADMINS
ඉහත තරු මගින් පෙන්නුම් කෙරෙන්නේ උපසිරසිකරුවා මෙම උපසිරැසිය ඔබ වෙත ගෙන ඒම සඳහා දැක්වූ කාර්යක්ෂමතාව මත ඇඩ්මින් මඩුල්ල ලබාදෙන ඇගයුම් මට්ටමයි. උපසිරැසියේ ගුණාත්මක බාවය උපසිරැසි නරඹන ඔබට මෙම ලිපියේ ඉහල ඇති ස්ථානයෙන් ඇගයුම් මට්ටම ලබාදිය හැක. මෙම නිර්ණායක දෙක මත මෙම උපසිරසි කරුවා හට ඉදිරි ජනප්රිය චිත්රපට සඳහා උපසිරසි සකස්කිරීමට අවස්ථාව හිමි වනු ඇත. මෙය වඩාත් ගුණාත්මක ලෙස උපසිරසි සකස් කිරීම සඳහාත් ඔබට වඩාත් හොඳ තත්වයේ උපසිරසි ඉතා ඉක්මනින් ලබාදීමටත් අප ගන්නා ලද තවත් එක උත්සාහයක ප්රතිපලයකි.


Friday, February 21, 2014
මට්ට කොලුවා හෙවත් ග්රීස් යකා
අපේ මලී කෙල්ලගේ නිවස්නය පල්ලෙහායින් ගිං ගග කොමලිය ගලා බසී අපටත් එය දුටු විට ඇයගේ පහස විද දරා ගැනීමට සිතුනේ නිතැතිනි ඒ අවස්තාවේ අපේ මලීගේ මෑණියන් විසින් කියූ කතාවක් නිසා මෙය පල කරමි
2011 අග බාගය හා 2012 මුල බාගය වන විට සියලු පුවත් පත් පිරී ගියේ ග්රීස් යකාගේ කතා වලිනි. ග්රීස් යකා පිලිබද සදහන් නොවුනු පුවත් පතක් විකුනා ගැනීමට පවා නොහැකිවිය. ඒ තරමට එම වකවානුව තුල ග්රීස් යකා අප අතර හොල්මන් කලේය. ඔය ග්රීස් යකා හට විවිද පලාත් වල විවිධ නම් වලින් හදුන්වයි. අප නම් කියන්නේ ග්රීස් යකා කියලාමය නමුත් මාගේ අතිජාත මිත්රයෙකු වන සුසන්ත පැවසුවේ නුවර ප්රදේශයේ ග්රීස් යකා හදුන්වන්නෙ මට්ටයා යන නමින් බවයි. තවද අප ප්රදේශයේම සමහරක් බූලා කියා ආමන්ත්රනය කරන්නේද ග්රීස් යකාටමය. එය වෙනස්ම ආකාරයේ ආමන්ත්රනයකි. අපගේ මලී කෙල්ලගේ අම්මා අප නෑමට ගගට යන විට පැවසුවේ වැඩියේ හවස් නොවී නාගෙන එන්න කෙල්ලො ගෙනියන්න මට්ට කොලුවා එනවා හවස් වෙනකොට කියයායි. එනම් ඔවුන් ග්රීස් යකා හදුන්වන්නේ මට්ට කොලුවා කියායි. එම මිනිසුන්ගේ සුන්දරත්වය එයයි ඔවුන් අර මට්ටයාටද මට්ට කොලුවා කියා ආමන්ත්රනය කරන්නෙ ඔහු හට යම් ගෞරවයක් එකතු කරමින් ය ඔවුන් කාටත් නිගා කරන්නේ නැත. සුන්දර ගැමි කමට මම ආලය කරමි. ඔබත් මෙම මට්ටයාට තවත් නම් දන්නේ නම් කමෙන්ට් කරන්න හැමදෙනාගේම දැනගැනීම පිනිස.


ජෛව විද්යාත්මක පර්යේෂණ කටයුතු සඳහා පමණක් ඇතුළුවීමට ඉඩ ලබා දෙන හග්ගල දැඩි ස්වාභාවික රක්ෂිත කලාපයේ අක්කර තුනක භූමි ප්රදේශයක් වාරි මාර්ග දෙපාර්තමේන්තුව විසින් අනවසරයෙන් එළි පෙහෙළි කර වගා කටයුතු සිදු කරන බව වනජීවි සංරක්ෂණ දෙපාර්තමේන්තුවේ අභ්යන්තර ආරංචිමාර්ග සඳහන් කරනවා.
හග්ගල දැඩි ස්වභාවික රක්ෂිතයේ කන්දේ ඇළ ජලාශයට ආසන්න භූමියක් වාරිමාර්ග දෙපාර්තමේන්තුව විසින් අනවසරයෙන් එළි පෙහෙළි කර ගොඩනැගිලි හතරක්ද ඉදිකර තිබෙනවා.
එම ගොඩනැගිලි ආශ්රිත භූමිය තුළ මහා පරිමාණයෙන් පළිබෝධනාශක යොදා ගනිමින් වගා කටයුතු සිදුකර ඇති බවයි වාර්තා වෙන්නේ.
වාරිමාර්ග දෙපාර්තමේන්තුව විසින් හග්ගල දැඩි ස්වභාවික රක්ෂිත කලාපය මෙලෙස එළි පෙහෙලි කර ගොඩනැගිලි ඉදිකර ඇත්තේ අදාළ භූමිය වනජීවි සංරක්ෂණ දෙපාර්තමේන්තුවෙන් පවරා ගැනීමකින් තොරව බවටද අනාවරණය වී ඇති අතර, අනවසර වගා කටයුතු කිරීමේදී දැඩි ස්වභාවික රක්ෂිත කලාපයේ සතුන්ගේ වාසස්ථාන රැසක්ද විනාශයට ලක්ව තිබෙන බව පරිසරවේදීහු පවසයි.
එමෙන්ම ප්රදේශයේ ජල මූලාශ්ර රැසක් ආරම්භ වන්නේද හග්ගල දැඩි ස්වභාව රක්ෂිත කලාපයෙනි.
වාරිමාර්ග දෙපාර්තමේන්තුව විසින් මෙහි අනවසරයෙන් ගොඩනැගිලි ඉදිකිරීම සහ වගා කටයුතු සිදු කිරීම පිළිබඳව වනජීවි සංරක්ෂණ දෙපාර්තමේන්තුවේ නිලධාරීන් ඉහළ බලධාරීන්ට දැනුම් දුන්නද ඔවුන් නිහඬ පිළිවෙතක් අනුගමනය කරන බව එම දෙපාර්තමේන්තුවේ අභ්යන්තර ආරංචි මාර්ග සඳහන් කළා.
හග්ගල දැඩි ස්වභාවික රක්ෂිතයක් ලෙස 1938 පෙබරවාරි මස 25 වැනිදා ගැසට් කරන තිබෙනවා.


‘තලපති 65’ ප්රචාරක දැන්වීමක් එළිදකියි
(ෆාස්ට් නිව්ස් | ඉන්දියාව) – මේ වනවිට රුසියාවේ රූපගත කෙරෙන නෙල්සන් දිලිප් කුමාර්ගේ ‘බීස්ට්’ චිත්රපටයේ පළමු ප්රචාරක දැන්වීම මීට දින කිහිපයකට පෙර එළිදක්වනු ලැබීය. සුපිරි දකුණු ඉන්දීය සිනමා නළු විජේ රංගනයෙන් දායක වෙන මෙම චිත්රපටය ලබන වසරේ ප්රදර්ශනය වීමට නියමිතව ඇත.
වාර්තාවන අන්දමට මෙම ‘බිස්ට්’ චිත්රපටයේ ප්රචරක දැන්විම එළිදැක්විමට සූදානම් කර ඇත්තේ විජේගේ 47 වැනි උපන්දිනය යෙදී ඇති ජූනි 22 වැනිදා දිනයේදීය. මෙය මේ වසරේ තිරගත වූ ‘මාස්ටර්’ චිත්රපටයෙන් පසවු විජේ ප්රේක්ෂයන් හමුවන පළමු චිත්රපටය ‘තලපති 65’ වෙයි.


ඉන්දියාවෙන් හමුවුණු ද්විත්ව විකෘති ප්රභේද කොරෝනා වෛරසය මේ වන විට ලෝකයේ රටවල් 44කින් හඳුනාගෙන ඇති බව ලෝක සෞඛ්ය සංවිධානය පවසනවා.
එක්සත් ජාතීන්ගේ සෞඛ්ය ඒජන්සිය පවසන්නේ, ඉන්දියාවේ පසුගිය ඔක්තෝබර් මාසයේ දී මෙම B.1.617 ප්රභේදය පළමුවෙන් හඳුනා ගෙන ඇති බවය.
සාම්පල 4,500කට අධික සංඛ්යාවක් පරීක්ෂා කිරීමෙන් අනතුරුව මෙම ඉන්දීය ප්රභේදය රටවල් 44ක පැතිරී ඇති බව අනාවරණය වී තිබෙනවා. ඉන්දියාව හැරුණු කොට මෙම ප්රභ්දයෙන් වැඩිම ආසාදිතයින් පිරිසක් හමු වී ඇත්තේ බ්රිතාන්යයෙන් බව ඉන්දීය මාධ්ය වාර්තා කර තිබෙනවා.
එමෙන්ම ලෝක සෞඛ්ය සංවිධානය මෙම B.1.617 ප්රභේදය සැලකිය යුතු ප්රභේදයක් (Variant of Concern) ලෙස ප්රකාශයට පත් කර තිබෙනවා.
බ්රිතාන්ය, බ්රසීලය සහ දකුණු අප්රිකාව යන රටවල්වලින් හමුවූ ප්රභේද තුනට අමතරව ඉන්දියානු ප්රභේදය ද ලොව බරපතළ කොරෝනා වෛරස් ප්රභේද ලැයිස්තුවට ඇතුළත් කර තිබෙනවා.


මහා බ්රිතාන්ය සතුව ලිඛිත ව්යවස්ථාවක් නැතැයි කිය වේ. ඒත් ඒ රට එතරම් අලකලංචියක් නැතිව පාලනය කෙරේ. එහෙව් කඩදාසියකට යට නොවී සිටි ඔවුන් මෙහෙන් යන විට නම් කඩදාසියක ලියා ව්යවස්ථාවක් අපට දී ගොස් තිබිණි. ඒ සමහර විට අපේ හැටි දන්නා නිසා විය හැකි ය. එහි සුළු ජාතිකයන් වෙනුවෙන් 29 වගන්තිය නමින් ඔවුන්ගේ අයිතීන් ආරක්ෂා කිරීමට වගන්තියක් ද ඇතුළු කිරීමට ඔවුන් වග බලා ගත්තේ ටිකක් නොව ගොඩක් අප ගැන දන්නා නිසා විය හැකි ය.
ඒ වගන්තියෙන් පමණක් දෙමළ ජාතික අපේක්ෂාවන් ඉටු වූයේ නැත. තමන්ගේ පළාත්වල පාලනය තමන්ට කර ගෙන යා හැකි ක්රමයක් ඔවුහු බලාපොරොත්තු වූහ.
සිංහල පමණක් රාජ්ය භාෂාව කිරීමෙන් තමන් කළ පාපයට වන්දියට අමතරව බණ්ඩාරනායක මහතා පෙඩරල් ක්රමයක් යෝජනා කළේ ඒ අභිලාෂය ද මුදුන්පත් කරණු සඳහා ය. සංඝයා වහන්සේලාගේ විරෝධය හමුවේ ඔහු එය අකුලා ගත්තේ ය.
ඊට පසු ඩඩ්ලි සේනානායක මහතාට ද සමාන මැදිහත් කිරීමක් කිරීමට වුවමනා ව තිබුනේ ය. විරුද්ධ පක්ෂ එකතු වී ඩඩ්ලිගේ බඩේ වඩේ කියමින් ඒකට ද තිතක් තිබ්බෝ ය.
කෙසේ හෝ අවසානයේ අපි සුද්දාගේ ව්යවස්ථාව විසිකර අපේ ම ව්යවස්ථාවක් හදා ගත්තෙමු. එසේ කරද්දී දෙමළ ජාතික අපේක්ෂා පිළිබඳව තුට්ටුවක වත් සැළකීමක් නොදක්වන ලදී.
එසේ කොට තව වසර 5 ක් යන්නට මත්තෙන් ඒකත් විසිකර තවත් එකක් හැදුවෙමු. ඊට පසු වකවානුවේ අප දිගින් දිගට කළේ එයට සංශෝධන ගෙන ඒම ය.
මේ ව්යවස්ථාව තරම් මෙතරම් කෙටි කලක් තුළ දී සංශෝධනයට ලක් වූ තවත් ව්යවස්ථාවක් ලෝකයේ කිසියම් රටක තිබේ දැයි යන්න සැක සහිත ය. ඒ තුනෙන් දෙක නැත්නම්, ඒක හදා ගන්නට ක්රම සහ විධි ව්යාවස්ථාවෙන් සම්පාදනය කර ඇති නිසා ය. ඒ ව්යවස්ථාවේම කප්පරක් ඇමති පට්ටම් නිර්මාණය කර ගත හැකි නිසා ය. 19 ව්යවස්ථා සංශෝධනයෙන් ඒ සම්බන්ධයෙන් පනවන ලද සීමා එහි ම සඳහන් ජාතික ආණ්ඩුවක් සම්බන්ධයෙන් ව්යාතිරේඛය යටතේ නිශ්ප්රභා වන නිසා තවමත් අප ඉන්නේ ඒ සම්බන්ධයෙන් 19 ට පෙර තත්වයේ ය.
දෙමළ ජනතාව අවිගත්තේ මේ ව්යවස්ථාව තුළ ඔවුන් දෙවැනි පන්තියේ පුරවැසියන් ව තිබීම නිසා යැයි කියනු ලැබේ. සෑම දෙයක් ම කොළඹින් තීරණය කෙරෙන තත්වයක් යටතේ ඔවුන්ගේ වුවමනා එපා කම් හා පළාතේ සංවර්ධනය සඳහා මධ්යම ආණ්ඩුවේ අනුකම්පාව ලැබෙන තෙක් ඉන්නට වීම ඔවුන් රිස්සුවේ නැත. ඔවුන් වෙත දුන් පොරොන්දු දකුණේ විරෝධයන් හමුවේ රටේ නායකයින් විසින් අකුළා ගනු ලැබූ නිසා බන්දේසියක දමා කිසිවක් තමන්ට නොලැබෙන බව ඔවුන් විසින් වටහා ගෙන තිබුණේ ය.
ඉතින් යුද්ධය දිගට ඇදී ගෙන යන විට මේ ඉල්ලිම් සම්බන්ධයෙන් යමක් කළ යුතු බවක් පෙනෙන්නට විය. යමක් කරන ලෙස ජාත්යන්තර බලපෑම් ද ඇති විය.
ඒ අවබෝධය දැනුණු දකුණ නිකම් සිටියේ නැත. ඒ ඉල්ලීම පිළිගනිමින් ව්යවස්ථාව වෙනස් කළ යුත්තේ කෙසේ දැයි විමසීමට සර්වපාක්ෂික සමුළු ගණනාවක් ආණ්ඩු ගණනාවක් විසින් ම පත් කරන්නේ ඒ නිසා ය.
ඒ එකක්වත් ඉවර වුනේ නැත. ඒවා ඇදී ඇදී ගියේ ය. අතරින් පතර ඉවරයක් දුටු ඒවා පවා ක්රියාත්මක කෙරුණේ ද නැත. උතුරට දුන්නොත් දකුණ තරහා වෙනවා ය. ඒ නිසා කළේ දෙනවා වගේ පෙන්වමින් කල් ගන්නා අතර මුකුත් නොදීමට වග බලා ගැනීම ය.
අන්තිමේ ඉන්දියාවෙන් අපට පරිප්පු සමග නව ව්යවස්ථාවක් ලැබුනේ ය. ඒ ව්යවස්ථාව යටතේ පළාත් පාලන සභා පිහිටුවන ලදී. අන්තිමට උතුරට හැරෙන්නට අනිත් හැම තැනකම පළාත් සභා ලැබුණු නමුත් ඉල්ලා අරගල කළ උතුරට තව බොහෝ කලක් යන තුරු ලැබුණේ ආණ්ඩු කාරයෙකි.
රට කුඩා වුව ද මට්ටම් තුනක දේශපාලන ව්යුහයක් දැන් අප සතු ය. ඒක එහෙම වුනාට බොහෝමයක් තීන්දු ගන්නේ මධ්යම ආණ්ඩුවෙනි. ඉතිරි ආයතන තිබෙන්නේ බදු මුදලින් නඩත්තු කරනු සඳහා ය. නැතිනම් මේ ගහන කප්පරක් බදු වලට කරන්නට දෙයක් නැති නිසා ය. දේශපාලනඥයින්ගේ ඊලග පරම්පරාවට ඒ කියන්නේ දරු මුණුබුරුන්ට දේශපාලනය ඉගෙන ගැනීමට ප්රාථමික පාසලක් හැටියට පාවිච්චි කිරීම සඳහා ය.
සියලු කුණු බේරුවල් බොක්කට වගේ රටේ සියලු ප්රශ්නවලට හේතුව ව්යවස්ථාව යයි සැලකූ කාලයක් ද විය. ඒ අතරිනුත් ප්රධාන තැනට පැමිණයේ විධායක ජනපති ක්රමය ය. එය අහෝසි කිරීම සඳහා බලය ඉල්ලා පැමිණ බලය ලබා ගත් අය තුන්දෙනෙකි. පළමුවැන්නා ඒ සම්බන්ධයෙන් කිසිවක් නොකළේ ය. දෙවැන්නා අහෝසි කරනු වෙනුවට තවත් බලතල එකතු කර ගත්තේ ය. තුන්වැන්නා පමණක් එහි බලතල අඩු කිරීමට යම් පමණකට ක්රියාත්මක කළේ ය. ඉතිරිය කරන හැටි මේ වන විට ජනතාව බලාගෙන සිටිති.
යුද්ධය ඇති වූයේ බලය නොබෙදී තිබීම නිසා බව අපට කීවේ ව්යවස්ථා විශේෂඥයෙකු වූ ජී ඇල් පීරීස් මහාචාර්ය තුමා ය. එතුමා එක් කලක් ඒ වෙනුවෙන් වෙහෙසවනු ද අපි දුටුවෙමු. චන්ද්රිකාගේ පාලන සමයේ ව්යවස්ථාවක් ගෙන ඒමට ද එතුමා කටයුතු කළ බව අපට මතක ය. දැන් නම් එතුමා මේ ගැන කියන්නේ කුමක් දැයි දැන ගන්නට නැත. එතුමා නැතිවම තවත් වටයකින් නව ව්යවස්ථාවක් පිළිබඳ කතා බහ කෙරෙමින් තිබෙන්නේ ය.
ජනතා අදහස් විමසමින් දිග මාවතක ගමන් කරන මේ ගමන ද කොහින් කෙළවර වේ දැයි කිව නොහැකි ය. ඒකට එක් හේතුවක් ආණ්ඩුවක් ගෙන එන ඕනෑම හොඳ දෙයකට පවා විරුද්ධ වන විරුද්ධ පක්ෂයක් අප රටේ සැමදාමත් තිබූ නිසා ය.
අප සිහින දකින ව්යවස්ථාව තුළ බලතල බොහෝමයක් පළාත්වලට බෙදා තිබේ. පළාතේ බහුතරය භාවිතා වන භාෂාවෙන් ඒ පළාත් සභාව තුළ කටයුතු කෙරෙන අතර ඉතිරි භාෂා ද යොදාගෙන ගනුදෙනු කිරීමට ප්රතිපාදන ඇති කර තිබේ.
ව්යවස්ථාව ගැන මෑතක සිදු වන සංවාදයන් වල ඉදිරියට එන එක් ප්රධාන කාරණයක් වන්නේ බුද්ධාගමට ප්රමුඛස්ථානය ව්යවස්ථාවෙන් දිය යුතු ද යන්න ය.
බුදුහිමියන් සිය පිය රජු වූ ශුද්ධොදන රජු ගෙන් වත් තම ආගම වෙනුවෙන් නොඉල්ලූ ප්රමුඛස්ථානයක් අපේ හිමිවරු ව්යවස්ථා සම්පාදකයින්ගෙන් ඉල්ලා සිටිනු පසුගිය දිනවල දකින්නට ලැබුනේ ය.
ලෝකයේ ඇතැම් රටවල් රජය ආගමෙන් වෙන් කර ඇත්තේ ය. එයට හේතු ගණනාවකි. ඉන් පළමුවැන්න ආගමික නීතිය ඇතැම් අවස්ථාවල රටේ නීතියට පටහැනි විය හැකි නිසා ය. බුද්ධාගමේ සතුන් මරන්නට අනුබල දෙන්නේ නැත. එහෙත් රජයේ ධීවර දෙපාර්තමේන්තුව නියැලෙන්නේ ඒ කටයුත්තේ ය. ධීවර අමාත්යංශයේ නිලධාරීන් පන්සිල් ගෙන මසුන් මරන්නන්ට පහසුකම් සපයන විට අවුලට යන්නේ බුද්ධාගම ද රජය ද ඒ නිලධාරීන් ද මේ විගඩම බලා සිටිනා හය හතර නොතේරෙන දරුවන් ද යන්න ගැටළුවකි. සතුන් මැරිම වැරදි වුව ද මසුන් මැරීමට එරෙහි නීති පනවන්නට ද රජයට බැරි ය. දෙවැන්න ආගම ලෝකෝත්තර දෙයක් ද රජය ලෞකික දෙයක් ද ලෙස සැළකෙන නිසා ය. තෙවැන්න යම් ආගමකට විශේෂයක් කිරීමෙන් ඒ අනුගාමිකයින් ට සතුටක් ලැබුණ ද ඒ ආගම නොඅදහන සෙසු ජනයාට එයින් සංවේගයක් දැන වෙන නිසා ය. සිව්වැන්න සැමට සමාන ලෙස සැළකිය යුතු ය යන ව්යවස්ථාවේ මූලික ම අයිතිවාසිකමක් ඒ මගින් අහෝසි වන නිසා ය.
අප දකින සිහින ව්යවස්ථාව තුළ කිසිම ආගමකට සුවිශේෂී සැළකිල්ලක් නැත. ආගම රජයේ කටයුතු වලින් වෙන් කර තිබේ. රජයේ උත්සවවල කිසිදු ආගමික කටයුත්තක් සිදු නොකළ යුතු බවට ප්රතිපාදන පනවා තිබේ.
තමන් කැමති ආගමක් ඇදහීමට ද එය අත් හැරීමට ද කැමති ආගමක් වැළඳ ගැනීමට ද නිර්ආගමිකව ජීවත්වීමට ද නීතියෙන් ඉඩ කඩ සළසා තිබේ. ආගමික කටයුතු සංවිධානය කිරීමේ දී ජන ජීවිතයට හිරිහැරයක් නොවන පරිදි කටයුතු කළ යුතු බවට ද අප කියන සිහින ව්යවස්ථාව තුළ ප්රතිපාදන සකසා තිබේ. ආගමේ නාමයෙන් මිනිසුන් පීඩනයට පත් කිරීමට එරෙහි ප්රතිපාදන ද ඒ තුළ තිබේ.
ව්යවස්ථාව මගින් ජනයා අපේක්ෂා කරන තවත් එක් ප්රධාන කාරණයක් වෙයි. ඒ අමාත්යංශ ගණන හා ඇමතිවරුන් ගණන සීමා කිරීම ය. ඔවුන්ට ලබා ගත හැකි වරප්රසාද සම්බන්ධයෙන් සීමාවන් පැනවීම ය. හැන්ද ඇති කල බෙදා ගැනීමට නොපෙළඹෙන්නේ කවුද? එවැන්නකට ඉඩ ව්යාවස්ථාවෙන් අවුරා දැමීම ඒ නිසා ම කළ යුතු ය. නැත්නම් සිදු වන්නේ අතිවිශාල ඇමතිවරුන් සංඛ්යාවක් ද ඔවුන්ට දිනෙන් දින එක්වන වරප්රසාද සමූහයක ද බර කරට ගැනීමට ජනතාවට සිදු වීම ය. ඒ නිසා අප සිහින දකින ව්යවස්ථාව මගින් මේවාට සීමා පනවා තිබේ.
දැනට පනතක් හැටියට ඇති තොරතුරු දැන ගැනීමේ අයිතිය ව්යවස්ථා ප්රතිපාදනයක් ලෙස අතුළු කිරීම මගින් තොරතුරු දැන ගැනීමට ඇති අයිතිය තහවුරු කර තිබේ.
ජනතා නියෝජිතයන් සම්බන්ධයෙන් අධ්යාපන සුදුසුකම් ප්රකාශයට පත් කිරීමක් ද සිදු කළ යුතු බව ජනතා අපේක්ෂාව ය. ඒ යම් අධ්යාපනයක් නොලැබූ කෙනෙකුට රටේ ප්රතිපත්ති හෝ නීතිය සම්බන්ධයෙන් තීරණ ගැනීමට ඉඩ දීම භයානක නිසා ය. උගත් අය ඊට වෙනස් ලෙස හැසිරෙතැයි සහතිකයක් ඇති නිසා නම් නොවේ. ඉතිහාසය නම් කියන්නේ උගත් නූගත් බේදයක් නැතිවම මේ ජනතා නියෝජිතයන් අතිශයින් අවස්ථාවාදී කියා ය. කෙසේ වුව ද යම් සහනයක් පතා අවම සුදුසුකම ලෙස අපොස උපෙ විභාගයවත් සමත් ව සිටීම සුදුසු කමක් හැටියට අපේ ව්යවස්ථා සිහිනය තුළ තිබෙන්නේ ය.
සල්ලි ලැබෙනවා නම් වරප්රසාද ලැබෙනවා මේ දේශපාලනඥයන් පනින්නට ද ලෑස්ති ය. රිලව් වගේ ය. ඒ පැනීම සඳහා මුදල් ද තව බොහෝ දේ ද අත යට මාරුවෙන බව සමහරු කියති. ඒ නැතත් පැන්නාම වරප්රසාද වත් දිය යුතු ය. ව්යවස්ථාවකින් මේ පැනිලි නවත්වන්නට හැකි වෙතැයි ජනතාව අපේක්ෂා රඳවා ගෙන සිටිති. ඒ කියන්නේ පනින්නේ නම් ආසනය අහිමි වෙන බවට ප්රතිපාදන සැකසිය යුතු බව ය. අපේ සිහින ව්යවස්ථාව තුළ එවැනි ප්රතිපාදන ඇත.
හිඟා කෑම ව්යවස්ථාවෙන් තහනම් කර තිබේ. තමන්ගේ ජිවිතය ගෙන යෑමට සුදුසු ආදායම් මාර්ගයක් නොමැති අය රජයෙන් රැක බලා ගැනේ. ඒ ආදායම් මාර්ගයක් රජය ද මැදිහත් වී ඇති කර දෙන තෙක් ය. ඒ සඳහා ද ප්රතිපාදන ව්යවස්ථාවට ඇතුළත් කර ඇත.
අධ්යාපනය හා සෞඛය පිළිබඳ මූලික වගකීම රජය විසින් දැරිය යුතු බවටත් දළ දේශීය නිශ්පාදනයෙන් නිශ්චිත අගයක් මේ සඳහා වෙන් කිරීමටත් ව්යවස්ථාව තුළම ප්රතිපාදන සැකසිය යුතු බව ද අපේක්ෂා කෙරේ.
උසස් අධ්යාපනය සඳහා රජය වැය කරන මුදල රජයේ ආයතනයක උසස් අධ්යාපනය හදාරන්නේ නම් එසේ ලබන පුද්ගලයා නමින් යම් ගිණුමක සටහන් වෙන අතර යම් හෙයකින් එසේ බදු මුදලින් අධ්යාපනය ලද කෙනෙකු රට හැර යනවා නම් ඒ මුදල ගෙවීමට කටයුතු කළ යුතු බවට ද මේ කියන සිහින ව්යවස්ථාවේ ප්රතිපාදන සකසා තිබේ. රට තුළ සේවය කරන කාලය අනුව ද විශේෂයෙන් දුෂ්කර පළාත්වල සේවය කරන කාලය අනුව ද මුදල් නැවත ගෙවීමකින් තොරව ඒ ගිණුමේ ණය පියවිය හැකි ය (මහාචාර්ය රොහාන් සමරජීව මහතාගේ සංකල්පයට අනුව ගොඩ නගන ලදී). මේ ක්රමවේදය ව්යවස්ථාවට ඇතුළත් කිරීම මගින් ජනතාවගේ බදු මුදල්වල ආයෝජනයන් ජනතාවටම ලබා ගත හැකි ලෙස සහතිකයක් ජනතාවට ලබා දී ඇත.
අපේ සිහින ව්යවස්ථාව තුළ විෂම ලිංගිකයන්ට මෙන් ම සමලිංගිකයන්ට ද සංක්රාන්ති ලිංගිකයන්ට ද සිය අනන්යතාවය ඇතිව ජීවත් වීමේ ප්රතිපාදන සළසා ඇත. ඔවුන් අතර විවාහ ඇති කර ගැනීමට ද ඉඩක් ඒ ප්රතිපාදන තුළ ඇත. ඒ මේ සෑම ප්රවණතාවයක් ම ස්වභාවික බවට වෛද්ය පර්යේෂකයන් විසින් සනාථ කර ඇති නියමයන්ට අනුව යමිනි.
ළමා විය ඉක්මවූ කෙනෙකුට ආදරය කිරීමට ද එකිනෙකාට ආදරය කරන දෙදෙනෙකුට ප්රසිද්ධියේ සිප වැළඳගැනීමට ද අයිතිය ලබා දී තිබේ. එවැන්නන්ට බාධා හිරිහැර කරන අය දණ්ඩනයට යටත් කළ යුතු බවට ප්රතිපාදන ව්යවස්ථාවට ඇතුළු කර තිබේ. ආදරය කිරීම සඳහා කප්පම් ගෙවීමට සිදු වීමෙන් මිනිසුන් මින් පසු නිදහස් වෙනු ඇතැයි අපේක්ෂිත ය.
පනින්නට ඉඩ ව්යවස්ථාවෙන් ම අහුරා ඇති නිසා මේ සිහින ව්යවස්ථාව සම්මත වීමෙන් පසු සංශෝධනයන්ට ලක් නොවී දිගු කලක් පවතිනු ඇතැයි යන අමතර සිහිනයක් ද අපි අවසාන වශයෙන් දකිමු.


රජයේ වෛද්ය නිලධාරීන්ගේ සංගමය විසින් ආරම්භකළ වෘත්තීය සමිති ව්යාපාරය පිළිබඳව සෞඛ්ය, පෝෂණ හා දේශීය වෛද්ය අමාත්යාංශයේ විශේෂ ප්රවෘත්ති නිවේදනය.
සෞඛ්ය,පෝෂණ හා දේශීය වෛද්ය අමාත්යාංශය විසින් ප්රධාන රෝහල් සහ දිස්ත්රික් රෝහල් අධ්යක්ෂවරුන්ගෙන් (31) දින රජයේ වෛද්ය නිලධාරීන්ගේ සංගමයේ වෘත්තීය සමිති ක්රියාමාර්ගය පිළිබඳව තොරතුරු එක්රැස් කරන ලදි.
ඒ අනුව පහත සදහන් නිරික්ෂණයන් හදුනා ගන්නා ලදි.
01. කොළඹ, ගම්පහ කෑගල්ල කිසිම වෘත්තීය සමිති ක්රියාමාර්ගයක් ක්රියාත්මක නොවුනි.
02. මහමෝදර ශික්ෂණ රෝහලේ දී කිසිම වෘත්තීය සමිති ක්රියාමාර්ගයක් ක්රීයාත්ම
නොවුනි.
03. ලියාපදිංචි සහ සහකාර වෛද්යවරු පර්යන්ත රෝහල් බොහෝ ගණනාවක රෝගී සත්කාර සේවාවන්
සාමන්ය පරිදි පවත්වාගෙන යන ලදි.
04. විශේෂඥ වෛද්යවරුන් සහ සීමාවාසික වෛද්යවරුන් සියළු රෝහල්වල නේවාසික රෝගීන්ගේ
ප්රතිකාර සේවාවන්ට අදාල කටයුතු සාමාන්ය පරිදි පවත්වාගෙන යන ලදි.
05.තබොහෝ රෝහල්වල හදිසි ශල්ය කර්ම සහ සාමාන්ය ශල්ය කර්ම ද සිදු කරන ලදි.
06. ඇතැම් රෝහල්වල හදිසි හා අත්යාවශ්ය ශල්යකර්ම පමණක් සිදු කරන ලදි.
07. රෝහල්වල දෛනිකව සිදු කරනු ලබන කාර්යයන් සදහා බලපෑමක් ඇති වූ ස්ථානවල බලපෑම් සිදුව
ඇත්තේ බාහිර රෝගී අංශ සහ සායන කටයුතු අංශ පවත්වාගෙන යාම සදහා පමණකි. එසේ
වුවත් යම් යම් රෝහල්වල බාහිර රෝගී අංශ සහ සායන කටයුතු ද ක්රියාක්මක වුනි.
නිපුන් ඒකනායක,
සෞඛ්ය, පෝෂණ හා දේශීය වෛද්ය අමාත්යතුමාගේ මාධ්ය ලේකම්,


වව්නියාව පොලීසියේ පිහිටුවා ඇති පොලිස් ත්රස්ත විමර් ශන ඒකකයේ රඳවා සිටින ත්රස්ත ක්රියාවන් හේතුවෙන් අත්අඩංගුවට ගෙන සිටින සැකකරුවන් 19 දෙනාගෙන් 17 දෙනෙකුටම කොරෝණා වෛරසය ආසාදනය වී ඇති බවට තහවුරු වී ඇති බවට වව්නියාව සෞඛ්ය පරික්ෂක කාර් යාලය පවසයි.
වව්නියාව පොලිස් ත්රස්ත විමර්ශන ඒකකයේ ත්රස්ත ක්රියාවන් සඳහා සම්බන්ධ හා අනුබල දීම යන කරුනු හේතුවෙන් රඳවාගැනීමේ අධිකරණ නියෝග මත රඳවා සිටින සැකකරුවන් 19 දෙනාගෙන් කිලිනොච්චිය පුනරීන් ප්රදේශයේ පදිංචි 29 හැවිරිදි සැකකරුවෙකුට පසුගිය 24 වනදා සිදු කරන ලද පී.සී.ආර්. පරික්ෂණයකදී කොරෝණා වෛරසය වැළඳී ඇති බවට හෙලි වීමෙන් පසුව සෙසු සැකකරුවන් 18 දෙනාටද පී.සී.ආර්. පරික්ෂණයන්ට යොමු කිරීමෙන් අනතුරුව තවත් 16 දෙනෙකුට කොරෝණා වෛරසය අසාදානය වී ඇති බවට මේ වන විට තහවුරු වී ඇත.
අදාල සැකකරුවන්ගෙන් කොරෝණා වෛරසය ආසාදනය වී නොමැති සැකකරුවන් දෙදෙනා වෙනම ස්ථානයක රැඳවීමට පියවර ගෙන ඇති අතර පළමුව වෛරසය වැළඳුනු සැකකරුගෙන් සෙසු සැකකරුවන්ට කොරෝණා වෛරසය ආසාදනය වී ඇති බවට සෞඛ්ය නිලධාරීන් සැක පලකරති.
මේ හේතුවෙන් වව්නියාව පොලිස් ත්රස්ත විමර් ශන ඒකකයේ පොලිස් නිලධාරීන්ද මේ වන විට පී.සී.ආර්. පරික්ෂණයන් වෙතට යොමු කිරීමට පියව ගෙන ඇති අතර ඔවුන් නිරෝධායනය කිරීමටද පියවර ගෙන ඇතැයි වව්නියාව සෞඛ්ය නිලධාරී කාර් යාලය වැඩි දුරටත් පැවසීය.


රාජ්ය අමාත්ය පිල්ලෙයාන් ජනතාව විසින් මඩකලපුවේදී එලවා දැමීමට කටයුතු කර ඇති බව වාර්තා වේ.
ඒ මත්ස්ය වගා ව්යාපෘතියක් ජනතා අයිතියට පත් කිරීමට ඇමතිවරයා පැමිණි අවස්ථාවේදීයි.
මෙම මත්ස්ය වගා ව්යාපෘතියක් ජනතා අයිතියට පත් කිරීම සඳහා අමාත්යවරයා පැමිණි මොහොතේ ප්රදේශවාසීන් විශාල පිරිසක් එම ස්ථානයට එකතු වී තිබෙනවා.
ඒ අවස්ථාවේදී එල්ලවූ දැඩි මහජන විරෝධය හමුවේ රාජ්ය අමාත්යවරයා එම ස්ථායෙන් පිටව ගොස් ඇති බවටයි වාර්තා වන්නේ.
ඔහු ඇමතිධූරය භාරගත් පසු පළමු රාජ්ය උත්සව අවස්ථාව මෙය වීම විශේෂත්වයකි.


02 February, 2014
පූජා භූමියකදී අහිමි කරගත් ''කන්යාභාවය…!!!"
එකම මාතෘකාවක් ඔස්සේ දිගින් දිගටම කතා කිරීම නීරස මුත් කතා කල යුතුදේ කතාකල යුතු අවස්ථාවේම කතා කල යුතු නිසා මේ සිතුවිල්ල මෙසේ සටහන් වේ.
මගේ කුසටම… එන්න පුතුනේ…… නමින් මා ගියවර ලියූ කෙටිකතාව මා සිතූ තරම්ම සාර්ථක නොවූ බව මාගෙ පෞද්ගලික හැඟීමයි. කතාව තවත් දිග්ගැස්සී කොටස් කිහිපයකට කැඩීමට සිදුවේ යන බියෙන් මා කතාව කෙටි කිරීමට උත්සහා දැරීම එයට මා දකින හේතුවයි.
මා හට අවැසී වූයේ හයක් හතරක් නොදැන කුසට පැමිණි නූපන් දරුවා හැර මුළුමහත් සමාජයම ඒ දරුවාගේ මරණයට වැරදි කරුවන් බව (යම් යම් ප්රමාණයන්ට) පෙන්වීමටය. කෙසේ වෙතත් කියවූ බොහෝ දෙනෙකු කතාව තේරුම් ගත් අතර ඉතාමත් කිහිප දෙනෙකු කතාව ග්රහණය කරගෙන තිබුනේ වැරදි ස්ථාන වලින්ය.
විශේෂයෙන්ම බුකියේ සංවාදයකදී එක් අයෙකු පෙන්වා සිටියේ මේවන් කතා අප රටට නොගැලපෙන බවය. එයින් ඔහු අදහස් කලේ බොහෝ විට මෙවන් සිදුවීම් යථාර්තයන් නොවන නිසා අප රටට නොගැලපෙන බව විය යුතුය. නමුත් අවාසනාවට මෙවන් සිදුවීම් අප රට තුලද අනන්තවත් සිදුවේ.
දෛවයේ සරදමක් ලෙස එයට හොදම උදාහරණය අදාල සිතුවිල්ල පබ්ලිශ් කර පැය විසිහතරක් යාමටත් පෙර මටම අසන්නට ලැබුනි.
අප නිවසට ඉතාම ආසන්නයෙ පිහිටි කුඩා හුදකලා විහාරස්ථානයකි (සම්ප්රදායන්ට ගරුකර නම සදහන් නොකර සිටින්නම්).
පසුගිය සෙනසුරාදා දිනයේ (25/01/2014) අදාල විහාරස්ථානය ඉදිරියේ සැකසහිත ලෙස දීර්ඝ වේලාවක් නතර කර තිබූ ත්රීරෝද රථයක් පිලිබදව සොයා යෑමේදී විහාරයේ සාමනේර හිමි නමකට දක්නට ලැබී ඇත්තේ තරුණ යුවලක් විහාරස්ථානයේ කම් සැප රිසිසේ විදින අයුරකි. හද කම්පිත කරන සිදුවීම නම් ඔහුන් දෙදෙනා සිට ඇත්තේ බුදු මැදුර තුලය. පසුව සියළු දෙනාගේ දායකත්වයෙන් දෙදෙනාව පොලිසියට භාර දී ඇති අතර විහාරයටද පොලිස් ආරක්ශාව ලබා දී ඇත.
ලැබුන විස්තර අනුව මට්ටක්කුලිය ප්රදේශ වාසී දෙපලක් වන අදාල ජෝඩුවේ පුරුෂ පරාණය ත්රීරෝද රථ රියදුරා වන අතර ස්ත්රී පරාණය ලාබාල දැරියකි. කෙසේ වෙතත් අදාල පුරුෂ පරාණයෙත් ස්ත්රී පරාණයෙත් ප්රේම පුරාණය අවසන් වූයේ පූජා භූමියක බුදු මැදුරක් තුල 'මධුසමය' ගත කිරීමෙනි.
ප්රේම කිරීම වරදක් නොවේ. ලිංගිකත්වයද වරදක් නොවේ. පවක්ද නොවේ. මා දකින ආකරයට මෙවන් ජෝඩු වාගේම ඔහුන්ට එවන් තැනකට පාර කපන සමාජයම වැරදි කරුවන්ය. මාගේ කෙටිකතාවෙ සුධාරිටත් කවීෂටත් එවන් තත්වයකට මග පෙන්නුවේද සමාජයය.
මොහොතකට සිතා බලන්න මුහුදු වෙරළක, චිත්රපට ශාලාවක, විනෝද උයනක, මල් වත්තක සිටින ආදරවන්තයින් දෙස 'ඉහල පරම්පරාව' දක්වන විරෝධය. අතකින් අල්ලාගෙන දෑස දෙස බලාගෙන ආදර වදනක් දෙඩීම යනු ඇතම් වැඩිහිටියන්ට නම් තුන් වන සිල් පදය ඉහලින්ම කැඩීමකි. වරදවා නොගන්න මා කතා කරන්නෙ ආදරය පසෙකට විසිකර ලිංගිකත්වය වෙනුවෙන් පමණක් එක්වී අයාලේ යන්නන් ගැන නොවේ. නමුත් අවාසනාවට අප සමාජය කරන්නේ සුධාරිලා කවීෂලා වත් මෙසේ අයාලේ යන්නන්ගේ ගොඩට දමා සැබෑ ප්රේමවන්තයින්වත් ලැඟුම්හල් තුලට තල්ලු කර දැමීමය.
බොහෝ විට මුලින් කී විහාරස්ථානයේ 'මධුසමය' ගතකල යුවල නම් ප්රේමවන්තයින් නොව ඉහත කී අයාලේ යන්නන් දෙදෙනකු පමණක් විය හැක. නමුත් මෙවන් දේ දකින බොහෝ පිරිස සියළුම ආදරවන්තයින් අයාලේ යන්නන් ලෙස පහත් කුලකයකට දමා ඔහුන්ගේ තිබෙන නිදහසත් සීමා කර දමයි. එවන් සිදුවීම් තුල නැවත නැවත සිදු වන්නේ තව තවත් සුධාරිලා කවීෂලා බිහිවීම පමණි.
ගිය ඉරුදින පුවත් පත් වාර්ථාවක දැක්වුනේ පසුගිය වසරේ ඇඹිලිපිටිය ප්රදේශයේ පමණක් දැරියන් 497 දෙනෙකු අපයෝජනයට ලක්ව ඇති බවය ඉන් 27 දෙනෙකුම මේ වනවිටද මවුවරුය. අවාසනාවට එම 27 දෙනාම වයස 18ට අඩු තැනැත්තියකි.
ඉතින් අපි අපට හැකි පමණින් සමාජය දැනුවත් කරමුද? නැතිනම් මෙවන් කතා අප රටට නොගැලපේ. මෙවන් කතා තුලිනුත් ලිංගික නිදහස ඇහිරේ යැයි හෝ මෙවන් කතා මගින්ද ලිංගිකත්වය මැජික් එකක් බවට පත්වේ යැයි කියා මගේ කුසටම… එන්න පුතුනේ…… වැනි කතා වාරණයට ලක් කරමුද ?????
(පින්තූරයට ස්තූතිය……
http://www.rappler.com)
© ප්රියා.


ආරක්ෂක අමාත්යාංශයේ ලේකම් හේමසිරි ප්රනාන්දු මහතා ඊයේ (25) සිය ඉල්ලා අස්වීමේ ලිපිය ජනපතිවරයාට භාර දුන් බව වාර්තා වුණා. ඒ මහතා ඉල්ලා අස්වීමට පෙර ඊයේ මාධ්ය නිවේදනයක් ද (ජාතික ආරක්ෂාව සම්බන්ධ) නිකුත් කර තිබුණා. මේ එම මාධ්ය නිවේදනයයි.
හදිසි නීති රෙගුලාසි බලාත්මක කිරීම හා අතිගරු ජනාධිපතිතුමාගේ උපදෙස් පරිදි විශේෂිත ආරක්ෂිත වැඩසටහන් දියත් කිරීමේ ප්රතිඵලයක් ලෙස මේ වන විට පොලිස් නිලධාරීන්ට අමතරව ත්රිවිධ හමුදා නිලධාරීන් 10,000 කට අධික පිරිසක් සහ සිවිල් ආරක්ෂක දෙපාර්තමේන්තුවේ නිලධාරීන් 2000 කට අධික පිරිසක් දිවයින පුරා ආරක්ෂාව සඳහා යොදවා තිබේ. එසේම, ඊට අදාළව මේ වනවිට පුද්ගලයින් 76 දෙනෙකු පමණ පොලිසිය විසින් අත්අඩංගුවට ගෙන ඇති අතර තවදුරටත් පුද්ගලයින්, රථවාහන හා පරිශ්රයන් පරික්ෂා කිරීම සිදු කෙරේ.
තවද, අදාළ ප්රහාරය සම්බන්ධයෙන් ආරක්ෂක අමාත්යංශය විසින් පූර්ණ අධ්යනයක් සිදු කෙරේ. එම නිර්දේශයන්ගෙන් පසු පුද්ගලයින්, සංවිධාන හෝ ආයතන සම්බන්ධයෙන් ගත යුතු ඉදිරි ක්රියාමාර්ගයන් කඩිනමින් ගැනීමට ද අපේක්ෂා කෙරේ.
කුරිරු ත්රස්තවාදීන්ගේ අමානුෂික ප්රහාර මාලාවෙන් පසු, කඩිනමින් ක්රියාත්මක වූ අප අමාත්යාංශය යටතේ ඇති පොලිස් දෙපාර්තමේන්තුව ඇතුළු ආයතන වලට ඇතැම් ත්රස්තවාදීන් ජීවග්රහණයෙන් අත්අඩංගුවට ගැනීමට හැකි වූ අතර ඔවුන්ට අනුබල දුන් හා ආරක්ෂාව සැලසූ අයවලුන් මෙන්ම එම ක්රියාවට සම්බන්ධ බොහෝ සැකකරුවන් පොලිස් භාරයට ගැනීමට හැකි වූ අතර ඔවුන් රැඳී සිටි වාසස්ථාන හා ඔවුන් භාවිතා කළ රහස් නිවාස සොයාගැනීමට හැකියාව ලැබුණි. තවදුරටත් ආරක්ෂක අංශ විසින් තම කාර්යභාරය නොපසුබටව ඉටුකරමින් සිටී.
අදාළ සිදුවීම් මාලාව සම්බන්ධයෙන් වාර්තා වූ පූර්ව බුද්ධි තොරතුරු හා දත්තයන් ද සෙසු එවැනි වාර්තාවීම් සම්බන්ධයෙන් අනුගමනය කරන ක්රමවේදය අනුගමනය කරමින්, ඊට අදාළව ක්රියාත්මක වීමේ බලය හිමි ආයතනයන් වෙත ඒ ඒ අවස්ථානෝචිතව කඩිනමින් යොමු කර තිබේ. තවද ඊට අදාල උපදෙස් හා නියෝග ද නිකුත්කර තිබේ. හදිසි නීතිය හෝ වෙනත් යම් විශේෂිත නීති තත්ත්වයක් බලාත්මක නොවන පසුබිමක දී එවැනි කටයුතුවල සම්පූර්ණ වගකීම පැවරෙන්නේ පොලිස් දෙපාර්තමේන්තුවටය. එවැනි පසුබිමකදී ද පොලිසිය හා නිසි ආයතනයන් මගින් අත්අඩංගුවට ගැනීම් හා පරික්ෂා කිරීම වැනි මෙහෙයුම් කටයුතු අඛණ්ඩව සිදුකර ඇත.
කෙසේ නමුත් ආරක්ෂක අංශයන්හි වගකීම් හා රාජකාරි ඉටුකිරීම සම්බන්ධයෙන් යම් අතපසුවීමක් හෝ පැහැර හැරීමක් සිදුව ඇතිදැයි සොයා බැලීමට අතිගරු ජනාධිපතිතුමා විසින් විශේෂඥ කමිටුවක් පත්කර ඇති අතර ආරක්ෂක අමාත්යාංශය විසින් ද ස්වාධීන පරීක්ෂණයක් පවත්වනු ලබයි. ඒ සම්බන්ධයෙන් පුළුල් විමර්ශනයක් සිදු කර නිසි ක්රියාමාර්ග ගැනීමට අපේක්ෂා කෙරේ.


ලිංගික බෙලහීනත්වය යනු පුරුෂ පාර්ශවය බෙහෙවින් මානසික වශයෙන්ද පීඩාවට පත්වන රෝගී තත්වයකි. ඔබගේ සංවේදනයන්ට හසුවන දර්ශනයක්, සුවඳක්, ස්පර්ශයක්, අසන ලද යම් දෙයක් හෝ සිතිවිල්ලක් හේතුකොට ගෙන ඔබගේ මොළය විසින් ශිෂ්ණය වෙත ස්නායු ඔස්සේ රසායනික පණිවිඩයක් යවයි. මින් ඔබේ ශිෂ්ණයේ ඇති රුධිර නාල විස්තාරණය වී ඒවා තුලට රුධිරය වැඩි ප්රමාණයක් ඇතුලත් කරගැනීමට සලස්වයි. එසේම රුධිරය ආපසු ගමන්කිරීමට ඇති රුධිර නාල වසා දමයි. මේනිසා රුධිර නාල තුල ඇතිවන පීඩනය හේතුවෙන් ශිෂ්ණය විශාල වීමකට හා දැඩි වීමකට පත්වේ. ශිෂ්ණය තුලට රුධිර ගැලීම් නතරවූ පසු හා රුධිරය ආපසු ගැලීමට ඇති මාර්ග විවෘත වූ විට ශිෂ්ණය නැවත සාමාන්ය තත්වයට පත්වේ.
නමුත් මෙම ක්රියාවලිය සාමාන්ය අන්දමින් සිදුනොවීම, සරලවම ශිෂ්ණය ප්රාණවත් නොවීම (erectile dysfunction) ලෙස හඳුන්වාදියහැක. මෙහිදී ලිංගික සංසර්ගය සඳහා ශිෂ්ණය ප්රාණවත් කරගැනීමේ නොහැකියාව හා ශිෂ්ණය ප්රාණවත් වුවද එය යම්තාක් කාලයක් එසේම පවත්වාගැනීමේ නොහැකියාව මීට ඇතුළත් වේ.
ආයුර්වේද වෛද්ය විද්යාව තුල මෙය ක්ලීවත්වය ලෙසින් දැක්වේ. එය මෙසේ විස්තර කොට ඇත. මෛථූනය පිළිබඳව පුරුෂයා යොමුකල සිතිවිලි වලින් යුතු වුවද, ස්ත්රිය වසඟව මෙන්ම ප්රියව සිටියද, ස්වකීය ලිංගයේ ලිහිල් බව නිසා එම ස්ත්රිය වෙත එළඹීමෙහි ලා අසමත්වේද, නැතහොත් කලාතුරකින් එළඹේනම්, මෛථූනයේ යෙදෙන කාලයේදී හතියෙන් පෙළීම, ඇඟපසඟ අධික ලෙස දහදියෙන් තෙමීයාම, මනස ඒකාග්ර නොවීම හා ලිඟුව මැලවීයාම, බීජ හෙවත් ශුක්රාණු රහිත වීම ක්ලීවත්වය ලෙස විස්තර කරඇත.
පුරුෂයින්ගේ ලිංගික උද්දීපනය වීම මොළය, ස්නායු, රුධිර වාහීනී, හෝර්මෝන, මාංශපේශී යන සියල්ලන්ගේම එකතුවෙන් සිද්ධ වන සංකීර්ණ ක්රියාවලියක් නිසා මෙයින් එකක හෝ ඇතිවන දෝෂ තත්වයක් ලිංගික බෙලහීනතාවය කෙරෙහි හේතුවිය හැක. ආයුර්වේදයට අනුව ලිංගික බෙලහීනත්වය හෙවත් ක්ලීවත්වයට හේතුවන ප්රධාන හේතූන් හතරකි. එනම් ශුක්ර දූෂණය, ලිංගය උවදුරු වලට භාජනය වීම, ජරාව (වයසට යාම), ශුක්රක්ෂයයි. ඊට අමතරව ලිංගික බෙලහීනත්වය සඳහා බලපාන හේතූන් කිහිපයක් පහත දක්වා ඇත.
- හදවත් රෝග
- අධි රුධිර පීඩනය හා අධි කොලෙස්ටරෝල් තත්ව
- දියවැඩියාව
- ස්ථූලතාවය
- දුම්වැටි හා මත්පැන් භාවිතය
- ශ්රෝණිය, ලිංගික ඉන්ද්රියන් හා සුෂුම්නාව ආශ්රිතව ශල්යකර්ම හා අනතුරු
- නොයෙකුත් ඖෂධ
- මානසික ආතතිය, කාංසාව හෝ මානසික අවපීඩනය
- දුර්වල සන්නිවේදනය හා වෙනත් හේතුන් මත ඇතිවන සබඳතා ගැටළු
- ටෙස්ටොස්ටෙරෝන් හෝර්මෝනය අවම වීම්
මෙහි රෝග ලක්ෂණ ලෙස පහත ආකාරයට දැක්විය හැක.
- ශිෂ්ණය ප්රාණවත් වීමේ දුර්වලතා
- සංසර්ගය අතරතුර ශිෂ්ණය අප්රාණවත් වීම
- ලිංගික කටයුතු කෙරෙහි ඇති කැමැත්ත අඩුවීම
- ඉතාම ඉක්මනින් ශුක්ර පහවීම
- ශුක්ර පහවීම ප්රමාද වීම
මානසික ආතතිය, තමා පිළිබඳ අවිශ්වාසය, තම සහකාරිය සමඟ ඇතිවන ගැටළුකාරී තත්වයන් නිසා සමහර අවස්ථාවන් වලදී මෙසේ ශිෂ්ණය ප්රාණවත් නොවීම සිදුවිය හැකි නමුදු මෙය දීර්ඝකාලීනව හෝ රෝග ලක්ෂණයක් ලෙස පවතිනවානම් වහාම වෛද්යවරයෙකු හමුවී ප්රතිකාර ගත යුතුය.
ආයුර්වේදය තුල ලිංගික බෙලහීනතාවය ඇතිවීම ආකාර හතරක් ඔස්සේ දක්වා ඇත. එනම් බීජෝපඝාතජ ක්ලෛව්ය, ද්වජභංග ක්ලෛව්ය, ජරාජාත ක්ලෛව්ය හා ක්ෂයජ ක්ලෛව්ය ලෙසයි. මේ එක් එක් ආකාර වලට අදාල නිදාන කාරණා, රෝග ලක්ෂණ හා චිකිත්සීය කර්ම වෙන වෙනම ආයුර්වේදය තුල සඳහන් වේ. මෙහිදී චරක සංහිතාවට අනුව ලිංගික බෙලහීනත්වය සඳහා වන ආයුර්වේද චිකිත්සාව තුල පහත සඳහන් කරුණු අන්තර්ගතය.
- ශුක්ර දෝෂ සමනය සඳහා ඖෂධ යෙදීම – මේ සඳහා වාජීකරණ, රත්පිත් නසන යෝග විශේෂයෙන්ම වාතයෙන් දූෂිත ශුක්රයෙහි අනුවාසන කර්ම මෙන්ම නිරූහ කර්මද හිත වෙයි.
- ක්ෂත (තුවාල ඇත්නම්) ක්ෂීණ (ධාතුක්ෂය) සඳහා හිතකර යෝග යෙදීම.
- රසායන ප්රයෝගයන් ලෙස හිත වන වස්ති, ක්ෂීරඝෘත හා වෘෂ්යයෝග යෙදීම.
වෛද්යවරයා විසින් ඉහත සඳහන් ප්රතිකාර ක්රම ඖෂධ යොදන කාලය, රෝගියාගේ දේහ-දෝෂ-අග්නි බල යන මේවා සලකා බලමින් නියම කරනු ලබයි. ඊට අමතරව ලිංගික බෙලහීනත්වයෙන් අත්මිදීම සඳහා සුදුසු ආහාර විහරණ ආදිය පහත ආකාර වේ.
- ගිතෙල්, එළකිරි,මස් රස, ඇල්හාල්, බාර්ලි, තිරිඟු, සැටදා සහල් ආදිය ශුක්ර දෝෂයන් සඳහා ප්රශස්ත වේ.
- සිසිල් වූ, රළු වූ, දූෂිත හෝ හිතකර නොවන (අසාත්ම්ය) ආහාර ගැනීමෙන් වැළකීම.
- තික්ත, කසට, ලුණු, ඇඹුල් උෂ්ණ ගුණ හා වීර්ය ඇති ද්රව්ය අධිකව සේවනයෙන් වැළකීම.
- පෝෂ්යදායී ආහාර වේලක් ගැනීම.
- ශුක්ර වේග දැරීමෙන් වැළකීම.
- මත්පැන් හා දුම්වැටි භාවිතයෙන් වැළකීම.
- ක්රෝධය, භය යන මානසික ව්යාධි වලින් තොර වීම.
- මානසික ආතතිය දුරු කර ගැනීම සඳහා යෝග ආසන, භාවනා ක්රම හා ප්රාණයාම ආදියෙහි නියැලීම.
- සිය සහකාරිය සමඟ සම්බන්ධතාවය ශක්තිමත් කරගැනීම.
- දියවැඩියාව, හෘද රෝග, අධි රුධිර පීඩනය වැනි රෝගී තත්ව වළක්වා ගැනීම හෝ පාලනය කර ගැනීම.
- නියමිත BMI අගය තුල සිය බර පවත්වා ගැනීම.
- වෛද්යවරයා විසින් නිර්දේශ නොකරන ලද ඖෂධ හා ඖෂධ අධිමාත්රා වලින් භාවිතා කිරීමෙන් වැළකීම.
ආයුර්වේද වෛද්ය ශාස්ත්රය තුල ලිංගික බෙලහීනත්වය සඳහා ප්රතිකාර විශාල පරාසයක් තුල පැතිරී ඇති අතර නියමිත රෝග රෝගී පරීක්ෂාවකින් පසුව වෛද්යවරයා ඔබට ඖෂධ නියම කරනු ඇත. ආයුර්වේද චිකිත්සාවන් සමග ලිංගික බෙලහීනතාවය තවදුරටත් ඔබට මානසිකව වදදෙන ගැටළුවක් නොවනු ඇත


නෝර්වේජියානුවන් විසින් ශ්රී ලංකාවේ විදුලි සංදේශ ක්ෂේත්රයේ බරපතළ අත්පත්කර ගැනීමක් සඳහා දියත්කොට ඇති සූක්ෂ්ම මෙහෙයුම ගැන විමල්ගෙන් ජනපතිට ලිපියක්…
5/06/2019 | 12:54
Posted in විශේෂ පුවත්
අතිගරු ජනාධිපති මෛත්රීපාල සිරිසේන මැතිතුමා,
ජනාධිපති ලේකම් කාර්යාලය,
කොළඹ 01.
අතිගරු ජනාධිපතිතුමනි,
නෝර්වේජියානුවන් විසින් ශ්රී ලංකාවේ විදුලි සංදේශ ක්ෂේත්රයේ බරපතළ අත්පත්කර ගැනීමක් සඳහා දියත්කොට ඇති සූක්ෂ්ම මෙහෙයුම සාර්ථක වුවහොත් ඒ මගින් ශ්රී ලංකාවේ ජාතික ආරක්ෂාව සහ මහජන ආරක්ෂාව අනතුරේ වැටීම පිළිබඳව
මැලේසියාවේ ඒසියාටා (Axiata) සමාගමට 88%ක කොටස් හිමි, ශ්රී ලංකාවේ ඩයලොග් (Dialog) සමාගම ශ්රී ලංකාවේ විදුලි සංදේශ ක්ෂේත්රයේ බරපතළ බලපෑම් සහගත තත්වයකට පත්ව ඇත. එම සමාගමට 2G කුළුණු 3200ක් සහ 3G කුඵණු 3200ක් මගින් රටේ භූමියෙන් 89%ක් සහ රටේ ජනගහනයෙන් 98% දක්වා ආවරණය කළ හැකි විදුලි සංදේශ ජාලයක් අයත් වේ. මේ වන විට එම ආයතනය සතු ගනුදෙනුකරුවන්ගේ පදනම මිලියන 13ක් ඉක්මවා යන අතර රජයට බදු ගෙවීමෙන් පසුව 2018 දී මිලියන 10,000ක ලාභයක් උපයා ඇත.
ශ්රී ලංකාවේ ඩයලොග් සමාගමේ මව් සමාගම මැලේසියානු සමාගමක් වුව ද ඔවුන් විසින් ඩයලොග් සන්නාමය ප්රශස්ත ලෙස දේශීයකරණය කිරීමට සමත් වී ඇත. අනෙක් පැත්තෙන් ගත්විට එම සමාගම ශ්රී ලංකාවේ ජාතික ආරක්ෂාවට හෝ මහජන ආරක්ෂාවට අදාළව රජයේ පාලනයට යටත්ව කටයුතු කොට ඇත. එම නිසා ඉතා වැදගත් දත්ත පද්ධතියක් සහ එය භාවිතා කළ හැකි තාක්ෂණික හැකියාව එම සමාගම සතු වුව ද ඒවා යොදාගනිමින් අයුතු ක්රියා සිදු කළ බවට ඔවුන්ට චෝදනා එල්ල වී නැත. නෝර්වේජියානුවන් විසින් ශ්රී ලංකාවේ ක්රියාත්මක වන මෙම වටිනා ආයතනය අත්පත් කර ගැනීමට කුරුමානම් අල්ලන්නේ එම සමාගම සතු වාණිජ වටිනාකමට වඩා දේශපාලන සහ යුදමය උපායමාර්ගික වැදගත්කම සැලකිල්ලටට ගනිමින් බව පැහැදිලිව තේරුම් ගත හැක.
නෝර්වේජියානුවන්ගේ සැලසුම් අනුව නෝර්වේජියානු රජයට 54%ක කොටස් හිමි ටෙල්නෝ (Telno) සමාගම විසින් මැලේසියාවේ ඒසියාටා (Axiata) සමාගමේ කොටස්වලින් 57%ක් අත්පත් කර ගනු ඇත. එවිට ශ්රී ලංකාවේ ඩයලොග් සමාගම සම්පූර්ණයෙන්ම කළමනාකරණය කිරීමේ බලය නොර්වේජියානුවන් අතට පත් වේ. නොර්වේජියානුවන් විසින් ඒසියාටා සමාගමේ පාලන කොටස් ප්රමාණයක් අත්පත් කරගන්නේ මැලේසියාවේ ව්යාපාරික උවමනාවකට වඩා ශ්රී ලංකාවට පය තබා ගැනීමේ උවමනාව නිසා බව ක්ෂේත්රයේ විද්වතුන්ගේ මතය වී ඇත.
නොර්වේජියානු ඔත්තු සේවා යුද්ධය පැවති කාලයේ දී ශ්රී ලංකාවේදී ඉටු කළ භූමිකාව කුමක්දැයි ශ්රී ලංකාවේ වත්මන් ආණ්ඩුවට අමතක වී තිබිය හැකි වුවත් රටේ ජනතාවට නම් අමතක වී ඇතැයි සිතිය නොහැක. නෝර්වේජියානු ඔත්තු සේවාව වන එන්.අයි.එස්. (NIS) සහ ඒ තුළ ක්රියාත්මක වන E14 නම් වූ විශේෂ ඒකකය විවිධ ක්රමවේද හරහා ඔවුන් විසින් තෝරාගත් රටවල තොරතුරු රැස් කරන බව ලෝකයාට රහසක් නොවේ. ඒ සඳහා එම ඔත්තු සේවා විසින් නෝර්වේජියානු රාජ්ය සමාගම් යොදා ගන්නා බව ද රහසක් නොවේ. ඒ අනුව නොර්වේජියානුවන් විසින් ශ්රී ලංකාවේ ඩයලොග් සමාගම අත්පත් කර ගැනීම සඳහා මැලේසියානු සමාගම යොදාගනිමින් සූක්ෂ්ම සැලසුමක් දියත් කරන්නේ වාණිජ උවමනාවන්ට වඩා දේශපාලන සහ යුදමය උවමනාවන් සඳහා බවට ඉතා ප්රබල තර්ක ඉදිරිපත් කළ හැක.
ශ්රී ලංකාවේ ඩයලොග් සමාගමට ජංගම දුරකථන සේවා සැපයීම සහ ඒ ආශ්රිත බාහිර සන්නිවේදන දොරටු පාලනය කිරීමේ ප්රධාන ව්යාපාරයට අමතරව තවත් ප්රධාන ඒකාබද්ධ වූ ව්යාපාර 8ක් අයත් වේ. ඒවා ද උපායමාර්ගික වශයෙන් ඉතා වැදගත් සේවාවන් බව පැහැදිලි වේ. ඒවා මගින් ස්ථිර දුරකථන සහ අන්තර්ජාල සේවා, ඩිජිටල් රූපවාහිනී සේවා, මාධ්ය ආශ්රිත සේවා, ඊ – අධ්යාපන සේවා, ඊ – ව්යාපාරික සේවා, ඊ – සෞඛ්යමය සේවා, ව්යාපාරික ක්රියාදාමයන් බටහිරකරණය කිරීමට අදාළ සේවා ආදී සේවා රැසකට අදාළව දත්ත පද්ධතිවල හා දේපළවල අයිතිය නෝර්වේජියානුවන් සතු වේ.
දැනටමත් රටේ එක් මාධ්ය ආයතනයක් දෙමළ ඩයස්පෝරාව විසින් මෙහෙයවන ලයිකා මොබයිල් ආයතනය විසින් අත්පත් කොට ඇත. ඊට අමතරව ගිවිසුම් ත්රිත්වයක් මගින් සිදු කරන ඇමරිකානු මැදිහත්වීම සහ නෝර්වේජියානු මැදිහත්වීම සන්දර්භයක තබා විමසිය යුතුය. ඇමෙරිකාව විසින් යුදමය මෙහෙයුම් හෙවත් බලය පෙන්වීමේ දී තම සහායකයින් ලෙස බ්රිතාන්යය සහ ප්රංශය, ජපානය වැනි රටවල් යොදාගන්නා බවට සහ මෘදු බලය යොදාගැනීමේදී ඒ සඳහා නෝර්වේ රාජ්යය යොදා ගන්නා බවට ශ්රී ලංකාවට පැහැදිලි අත්දැකීම් ඇත.
මෙම දත්ත පද්ධති නෝර්වේජියානුවන් විසින් අත්පත් කර ගැනීමෙන් පසුව වට්ස්ඇප්, වයිබර් වැනි සේවා හරහා හුවමාරු වන තොරතුරු ද ඔවුන් අතට පත් වේ. ඊට අමතරව ඕනෑම පුද්ගලයකු නිශ්චිත මොහොතක කුමන ස්ථානයක සිටින්නේදැයි සොයා බැලීමේ හැකියාව ද ලැබේ. මාධ්ය හැකියාව සහ මිලියන 13ක මිනිසුන්ට ළගාවීමේ හැකියාව අනුව සමස්ත සමාජය මත ප්රබල බලපෑමක් ඇති කිරීමේ හැකියාව නෝර්වේජියානුවන් අතට පත් වේ. ඉතා සරලව ගතහොත් රටේ සෑම පුරවැසියකුම මහා නෝර්වේජියානු කැමරාවක් සහ මයික්රෆෝනයක් යට ජීවත් වන තත්ත්වයක් ඇති වේ.
එහිදී මැලේසියානු සමාගම යටතේ එවැන්නක් සිදු නොවන්නේ ද යන ප්රශ්නය පැන නගී. නමුත් ඉහත සඳහන් කළ ආකාරයට නෝර්වේජියානුවන්ගේ උවමනාවන් සහ මැලේසියානු සමාගමේ උවමනාවන් අතර බරපතළ වෙනසක් පවතී. මේ වෙනස මගින් ශ්රී ලංකාවේ ජාතික ආරක්ෂාවට සහ මහජන ආරක්ෂාවට බරපතළ අනතුරක් එල්ල වන බවට විවාදයක් නැත. විශේෂයෙන්ම අදාළ අත්පත් කර ගැනීමෙන් පසුව ස්වේච්ඡාවෙන් විශ්රාමගැන්වීම් හෝ වන්දි ගෙවා බලපෑම් කොට විශ්රාමගැන්වීම් ආදී ක්රමවේද හරහා දැනට සේවය කරන ශ්රී ලාංකික ඉහළ නිලධාරීන් වෙනස් කළ විට එම තත්වය ඇති වේ. එම පුරප්පාඩු ශ්රී ලංකාවට හතුරුකම් කරන නෝර්වේ රාජ්යයේ සිටින දෙමළ ඩයස්පෝරාව ඇතුළු සෝල්හයිම් වැනි නෝර්වේජියානුවන්ගෙන් පිරවීමෙන් පසු ඇති විය හැකි තත්වය වටහා ගැනීමට මහා විශාල මොළයක් අවශ්ය නොවේ.
විදේශ රටක සිදු කෙරෙන ව්යාපාරයක් අත්පත් කර ගැනීම පාලනය කිරීමට ශ්රී ලංකාවේ රජයට නීතිමය බලයක් නොමැති බව සැබෑවකි. එහෙත් විදුලි සංදේශ නියාමන නීති භාවිතා කරමින් එම අත්පත් කර ගැනීම පිළිබඳ පූර්ව විරෝධයක් පළ කිරීමේ හැකියාව ඇත. විශේෂයෙන්ම ආයතනයක අයිතිය වෙනස් වීම මගින් ජාතික ආරක්ෂාවට හා මහජන ආරක්ෂාවට බලපෑමක් සිදුවේ නම් බලපත්ර ලබාදීමේ බලය යොදා ගනිමින් ඊට විරෝධය පළ කිරීමේ හැකියාව ඇත. එවිට ශ්රී ලංකා රජයේ විරෝධය මැලේසියානු සමාගමට ද දැනෙනු ඇත. ඒ අනුව ඔවුන්ගේ ව්යාපාරික තීන්දුවලට ඒ මගින් බලපෑමක් සිදු වේ. ඒ නිසා මෙම කරුණු සැලකිල්ලට ගෙන නෝර්වේජියානු සැලසුම ව්යර්ථ කිරීමට කටයුතු කරන ලෙස ඔබතුමාගෙන් ඉතා ඕනෑකමින් ඉල්ලා සිටිමි. පමාවන සෑම දිනයක් පාසාම අදාළ ක්රියාවලිය ආපසු හැරවීමේ හැකියාව දුර්වල වේ. කෙසේ වෙතත් ඒ සඳහා වන දෙවන විකල්පය ජනතාව විසින් තමාගේම ආරක්ෂාව සඳහා නෝර්වේජියානු සන්නාමය ප්රතික්ෂේප කිරීම ය.
මෙයට,
විශ්වාසී,
විමල් වීරවංශ (පා.ම)
නායක,
ජාතික නිදහස් පෙරමුණ,
2019.06.05 පිටපත්:- සියලු ජනමාධ්ය


මෙරට දේශීය සංස්කෘතිය තුල ස්ත්රියකට හිමිව ඇත්තේ රාමුගත ජීවිතයකි. එනම් ස්ත්රී පුරුෂ විවාහායක් තුල දී සියලු දෙනා පාහේ නෙත් යොමා සිටින්නේ ගැහැනියගේ පිරිසිදු භාවය දෙසටය. සුදු පිරුවටය එයට හොඳම නිදසුනයි. තම මධුසමය දින එළන ලද සුදු පිරුවටයේ කාන්තාවගේ පතිවත මනිනු ලබන ලේ පැල්ලම නැතිනම් එම කාන්තාව වෛශ්යාවක් හෝ ගමේ ගොඩේ අයට අනුව ඇය නැට්ටුක්කාරියකී.
ඇත්තටම කන්යාභාවය යනු කාන්තාවකගේ පරම පූජනීය මිනුම් දණ්ඩය. නමුත් මෙම කන්යාභාවය උපතින්ම ගෙන එන්නක්ද යන්න අද වන විට බොහෝ සෙයින් කට කතා පැතිර ඇත. ස්ත්රියකගේ පැවැත්ම රදා පවතින කන්යාභාවය මෙලොව සියලුම කාන්තාවන් හට උපතින්ම උරුම දෙයක් නොවෙති. දුකට කරුණ වන්නේද කාන්තාවගේ පිරිසිදු භාවය සොයා ඇය වෛශ්යාවක් කරනු ලබන්නේත් තවත් කාන්තාවක් වීමයි. අද වන විට කාන්තාවගේ කන්යාභාවය ගැන එකිනෙකට වෙනස් මත රාශියක් ඉදිරිපත් වී ඇතැත් දීර්ඝ කාලයක් මුළුල්ලේ මේ පිළිබඳ පර්යේෂණ සිදු කරනු ලැබූ වෛද්ය කණ්ඩායම් කියා සිටිනු ලබන්නේ අද වන විට කාන්තාවගේ කන්යාභාවය ශල්යකර්ම මගින් පවා පිහිටු වීමට හැකි බවය. ඒ අතින් බලන කල මෙම බොළඳ මධුසමයේ ආධිපත්යය නුදුරේදීම ගිලිහී යනු ඇත.
කාන්තාවගේ පාරිශුද්ධභාවය සුදු රෙද්දකින් මැනිය නොහැකි අතර කන්යාභාවය පිහිටනු ලබන්නේ කාන්තාවන් සියයකගෙන් තුනකට පමණ බව නව වාර්තා වලට අනුව සොයා ගෙන ඇත. කාන්තාවන්ගෙන් 50%කට පමණ උපතින්ම කන්යාභාවය අහිමි වන අතර එය පිහිටනු ලබන්නේද කාන්තාවගේ ශරීරයේ පිහිටීම, හැඩය, උෂ්ණත්ව යන දේවල් මුල් කොට ගෙනය. ඇතැමුන්ගේ පලමු එක් වීමේදිම කන්යා පටලය ඉරී යන අතර ඇතැම් කාන්තාවගේ කන්යා පටලය එසේ පළමු එක්වීමේදීම ඉරී නොයයි. කාන්තාවගේ ශරීරයේ පිහිටීම අනුව ඇතැම් කාන්තාවන්ගේ කන්යා පටලය ඉතා ඝන තත්වයේ පවතී.
අප සමාජයේ පිළිගන්නා වූ අදහසක් වන්නේ දෙදෙනෙකුගේ එක් වීමේදී පමණක් කාන්තාවගේ පාරිශුද්ධභාවය වැනසෙන බවය. නමුත් කාන්තාවගේ පාරිශුද්ධභාවය අහිමි වීමට ශාරීරික එක් වීම පමණක් හේතුවක් නොවෙති. කාන්තාවගේ යෝනි මාර්ගයේ අඟල් 1/4ක් හෝ 1/2ක් පමණ ශරීර අභ්යන්තරයේ පිහිටි රුධිර ඕජසය සහිත 1mm එකක් පමණ ඝනකම සිවිය කාන්තාවගේ කන්යා පටලය ලෙස හදුන්වයි. යම් කාන්තාවකගේ කන්යා පටලය ඇදෙන සුළු වීම හෝ එය ඝනව පිහිටීම සිදු විය හැක. කෙසේ වෙතත් කාන්තාවගේ කන්යා භාවය පිරික්සීමෙන් බලාපොරොත්තු වන්නේ ඇයගේ පාරිශුද්ධභාවයයි. නමුත් සමහර කාන්තාවන්ට උපතින්ම උරුම නොවන කන්යාභාවය පිරික්සීම සාධාරණ ද?
සුදු පිරුවටයට පමණක් සීමා කළ නොහැකි කාන්තාවගේ පාරිශුද්ධභාවය මගින් විවාහා දිවිය මැනිය නොහැක. කන්යාභාවය උපතින්ම පිහිටා නැති වුවත් යහපත් ලෙස තම දිවිය පවත්වා ගනිමින් කුල ගෙය තුල චරිවත් ලෙස වාසය කරන්නා වූ කාන්තාවන්ද මෙම සමාජය තුල වෙසෙති. තම සංස්කෘතිකමය ආකල්ප වලට එහා ගොසින් කාන්තාවකගේ පාරිශුද්ධභාවය සුදු රෙද්දකට පමණක් සීමා නොකොට හරි විදියට මෙම මතයන් තේරුම් ගෙන කාන්තාවට හිමි තැන කාන්තාවට ලබා දිම පුරුෂයකු ලෙස ඔබගෙන් ද විය යුතු යුතුකමකි. සුදු පිරුවටයට කාන්තාවකට ලේබල් නොගසා තම විශ්වාසයෙන් ආදරයෙන් සිය පවුල රැක ගැනීම සැමියාටත් බිරිදටත් පොදු දෙයකි.


ගෞතම බුදුරජාණන් වහන්සේ
|ගෞතම බුදුන් වහන්සේ|
|පෞද්ගලික තොරතුරු|
|උපත||සිද්ධාර්ථ|
බු. ව. 563 හෝ බු. ව. 480
ලුම්බිණි සල්උයන, ශාක්ය ජනපදය
|මරණය||බු. ව. 483 හෝ බු. ව. 400 (වයස 80), කුසිනාරා නුවර, මල්ල ජනපදය|
|Senior posting|
|පූර්වප්රාප්තිකයා||කාශ්යප බුදුන් වහන්සේ|
|අනුප්රාප්තිකයා||මෛත්රී බුදුන් වහන්සේ|
|පවුල|
|කලත්රයා||යශෝදරා දේවිය|
|දෙමව්පියෝ||සුද්ධෝදන රජු (පියා) ,මායා දේවිය (මව)|
|දරුවෝ||රාහුල|
|මෙය ලිපි මාලාවක කොටසකි,|
|බුද්ධ ධර්මය සහ බුද්ධාගම පිළිබඳ|
ගෞතම සම්මා සම්බුදුරජාණන් වහන්සේ යනු බුදු දහමේ ප්රාරම්භකයා වන අතර ලෝකයේ ප්රසිද්ධම අධ්යාත්මික ගුරුවරයෙක්ද වෙයි. බෞද්ධයන්ට අනුව ගෞතම බුදුරජාණන් වහන්සේ යනු වර්ථමානයේ ගෙවීයන මහා බද්ර කල්පයේ හතරවන අන්තඞකල්පයේ ලොව පහලවී වදාල, තුන්ලොවට උතුම් අසහාය ගුරුවරයෙකු වූ සම්මාසම්බුදු රජාණන් වහන්සේ නමකි. බුදුරජාණන් වහන්සේගේ මනුෂ්යයෙක් ද, අමරණිය තත්තවයට(නිර්වාණයට) පත්වුවෙක්ද , දෙවියන් ඉක්මවා යන්නෙක්ද, යන කරැණු තේරවාද හා මහා යාන නිකායන් අනුව තරමක් වෙනස් වේ. තේරවාදි බුදු දහමට අනුව උන්වහන්සේ අතිමහත් ඥනයෙන් හා ඉගැන්වීම් හැකියාවක් සහිත වු අතිශ්රේෂ්ඨ මනුෂ්ය උත්තමෙයකි. මහායාන බුදුදහමට අනුව සියළු සංසිද්ධි තුළ ඇතුළත් අමරණීය හා දෙවියන් ඉක්මවා යන බුද්ධත්වය නම් සදාතනික සත්යයේ ප්රතිමුර්තියකි. උන්වහන්සේගේ උපත සිදුවූයේ ඉන්දියාවේ ලුම්බිණියෙදීය. ගිහිකල නාමය සිද්ධාර්ථ ගෞතම නම් විය. සාක්යමුනි හෝ ශාක්යමුණි (ශාක්යකුලයේ මුනිවරයා) ලෙසද ගෞතම බුදුරජාණන් වහන්සේ හඳුන්වයි.
සම්බුද්ධත්වයට පත්වූ ස්ථානය[සංස්කරණය]
බුදු රදුන් සම්බුද්ධත්වයට පත් වූ ස්ථානය අතීතයේ මගධ රාජධානියට අයත් උරුවෙල ජනපදයේ නේරංජනා ගඟ අසබඩ ගයාව වූ අතර වර්තමානයේ ඉන්දියාවේ බුද්ධගයාව ලෙස හඳුන්වන අතර මහාබෝධි විහාරය එහි පිහිටා ඇත.
මවු කුස පිළිසිඳ ගැනීම[සංස්කරණය]
මෙලොව ඉපදීමට පෙර තුසිත දෙවුලොව වැඩ සිටි බෝසතාණන් වහන්සේ, දෙවියන්ගේ ඉල්ලීම පරිදි බුදුවනු පිණිස මනුලොව පහළවන්නට පස්මහ බැලුම් බැලුසේක. තමන්ට දෙව් ලොවින් චුත වන්නට කාලය පැමිණි කල ඇසළ මස පුර පසළොස්වක පෝදා තුසිත දෙව්ලොවින් චුතව මහාමායා දේදේවියගේ කුස තුළ පිළිසිඳ ගන්නාලදී.ඒ ඇසළ පුර පසළොස්වක පෝය දිනයේදී ය.මායා දේවිය කුමරු ඉපිද දවස් හතකින් මිය ගොස් තුසිත දෙව්ලොව මාතෘ දිව්ය පුත්රයාව ඉපදුනි.ඉන් පසු සිදුහත් කුමරුගේ සුලුමව වූ මහා ප්රජාපතී ගෝතමී විසින් ඔහු ඇති දැඩි කරන ලදී.මහා ප්රජාපතී ගෝතමීය සිය කුසින් උපන් දරුවන් වූ නන්ද කුමරු සහ සුන්දරී නන්දා කුමරිය යන දෙදෙනාද සිදුහත් කුමරුන්ද එක සේ ආදරය දක්වමින් ඇතිදැඩි කලාය.
මාර පරාජය[සංස්කරණය]
ගිහිගෙය කළ කිරුණ උන්වහන්සේ සියලු දේ අතහැර පැවිදිව මධ්යම ප්රතිපදාව අනුගමනය කර සොත්ථිය බමුණා දුන් කුස තණ අට මිට ද ගෙන ගයා ශීර්ෂයෙහි අතු පතර විහිදුවමින් තිබූ ඇසතු වෘක්ෂ මූලය වෙත වැඩම කළසේක. එහි වජ්රාසනය මත එම කුස තණඅට මිට අතුරා පෙර බුදුවරුන් බුද්ධත්වයට පත් වූ නැගෙනහිර දිශාව දෙසට පළඟක් බැඳ තිර අදිටනින් භාවනාවට සිත යොමු කළසේක.
මේ අවස්ථාවේ පවිටු මාරයා සිද්ධාර්ථ මාගේ විෂය ඉක්මවා යන්නට හදන්නේය, එයට ඉඩ නොදිය යුතුයි සිතා මාර සේනාව රැගෙන බෝසතාණන් වහන්සේ වෙත පැමිණියා. ඒ මාර සේනාව මාරයාගේ ඉදිරියෙන් දොළොස් යොදුනක්ද, දකුණු පසින් හා වම් පසින් දොළොස් යොදුනක්ද පිටුපසින් සක්වළ කෙළවර කොට ද සිටියේය. ඉහළින් තව යොදුනක් දක්වා පැතිර සිටියේය.
මේ මහා මාර සේනාවෙහි ශබ්දය මහපොළොව පැළී යන ආකාරයට යොදුන් දහසක් දක්වා පැතිරින. මාරයා ‘’ගිරිමේඛලා’’ නම් හස්ති රාජයා පිට නැගී නොයෙක් ආයුධ ඇති අත් දහසක් මවාගෙන විවිධ පාට ඇති, විවිධ මුහුණු ඇති විවිධ ආයුධ සහිත පිරිවරද සමග බෝසතාණන් වහන්සේ බිය ගන්වන්නට පැමිණියේය. මාරයා එහි පැමිණෙන්නට කලින් දස දහසක් සක්වළ දේවතා සමූහයා මහබෝසතුනට ස්තුති ගායනා කරමින් ඒ අසළ සිටියේය. නමුත් මාරසේනාව පැමිණෙන විට ඒ කිසිදු කෙනෙකුට එහි රැඳී සිටින්නට තරම් චිත්ත ශක්තියක් නොතිබුනේය. ඒ සියල්ලෝම පැන ගියේය. මහ බෝසතාණන් වහන්සේ තමන් සමීපයෙහි සිටි දෙව් දේවිතාවුන් ද නැති බව දැන, තමා ඉදිරියෙහි සිටින දස දහස් ගණන් මාර සේනාව දැක, තනි මා හා සටනට මේ සා සෙනගක් පැමිණ ඇතැයි සිතා තමන් වහන්සේ සසරදී පුරුදු කරන ලද දානාදි පාරමිතාවන් සිහි කරමින් එහිම වැඩ සිටිනලදී. මාරයාද මහා වාතයෙන් බෝසතුන් විනාශ කරමියි සිතා මහ සුළඟක් මැවනලදී. ඒ සුළඟ අඩ යොදුන්, දෙයොදුන්, තුන් යොදුන් විශාල වූ මහා පර්වත පළා දමා අසල ඇති මහ ගස් පවා මුලින් උගුල්වා සුණු විසුණු කරවමින් හමා යන ලදී. නමුත් සසර පුරුදු කළ අපමණ පුණ්ය ධර්ම ඇති මහ බෝසතාණන් වහන්සේගේ සිවුරු කොනකුදු සොලවන්නට ඒ මහ සැඩ සුළඟට හැකියාවක් ලැබුණේ නැත. ඉන් අනතුරුව මාරයා ජලයෙන් විනාශ කරමියි සිතා මහ වැස්සක් මැවන ලදී. ඒ වැසි ජල ධාරාවන්ගෙන් වේගය නිසා පොළොව සිදුරු වී ගියේය. මහා ගස් යට කරන් ජලධාරාවන් ගලා ගියත් බෝසතාණන් වහන්සේගේ සිවුරු එකදු දිය බිඳකින් තෙමන්නට තරම් හැකියාවක් ඒ ජලකඳට ලැබුණේ නැත. එයින් පසුව ගිය මාරයා මහ පාෂාණ වර්ෂාවක් වැස්සවන ලදී. විශාල වූ ගල් පර්වත කැබැලි බවට පත් වී දුම් දමමින් ගිනි ගනිමින් අහසින් අවුත් උන්වහන්සේ ඉදිරියෙහි මල් මාලාවන් බවට පත් විය. මාරයා ආයුධ වර්ෂාවක් මැවනලදී. එක් පැත්තක් කැපෙන දෙපැත්තම කැපෙන දිළිසෙන ආයුධ දහස් ගණනක් දුම් දමමින්, දිළිසෙමින් අහසින් පැමිණි ඒ ආයුධ වැස්ස බෝසතාණන් වහන්සේ ඉදිරියෙහි වැටුණේ මල් වැස්සක් ලෙසිනි. එවිට මාරයා ගිනියම් වූ අඟුරු වැස්සක් මවා පෑවා. ඒ ගිනි අඟුරු වැස්ස අහසින් බෝසතාණන් වෙත පැමිණ දිව්යමය මල් ලෙසින් විසිරී වැටිනි. ඉන් අනතුරුව උණු අළු වැස්සක් මැවන ලදී. ඒ උණු අළු වැස්සි බෝසතුන් වෙත පැමිණ සඳුණු කුඩු බවට පත් වී ගියේය. එයින්ද සෑහීමකට පත්නොවුණු මාරයා බෝසතාණන් වහන්සේට විරුද්ධ ව වැලි වැස්සක් මැවන ලදී. එම වැලි වැස්ස ඉතා සියුම් එකක් දුම් දමමින් දිළිසෙමින් අහසින් අවුත් ඒ වැලි වැස්ස දිව්ය මල් මෙන් බෝසතුන් ඉදිරියේ වැටුණා. දිව්ය ජලධාරාවක් ලෙසින් බෝසතාණන් වෙතට පැමිණ නැවතුණේ මාරයා විසින් මවන ලද මඩ වැස්සයි. එයද දුම් දමමින් දිළිසෙමින් පැමිණියත් උන්වහන්සේට හිරිහැරයක් වූයේ නැහැ. නවවෙනුව මාරයා විසින් මහා අන්ධකාරයක් මවා බෝසතාණන් බිය වද්දන්නට උත්සාහ කරන ලදී. ඒ අඳුර මහා ඝන අන්ධකාරයක් වුවත් බෝසතාණන් වහන්සේට පීඩාවක් නොවුනේ උන්වහන්සේ වැඩ සිටිය තැන ඉර උදාවූවා සේ ආලෝකවත් වී තිබූ බැවිනි.
මේ නව මහා වර්ෂාවන් වස්සා බෝසතාණන් වහන්සේ බිය වද්දන්නට නොහැකි වූ තැන මාරයා මාර සේනාව සමගින් බෝසතාණන් වහන්සේ වෙත පැමිණ සිද්ධාර්ථයාණෙනි පලා යව, මේ අසුන මගේය. ඔබේ නොවේය යනුවෙන් පැවසන ලදී. මහ බෝසතාණන් වහන්සේ ද මේ අස්න මගේ ය ඔබේ නොවේය යනුවෙන් නොබියව පිළිතුරු දුන්නේය. කෝපාවිෂ්ට වූ මාරයා කෝපය ඉවසාගත නොහැකිව උන්වහන්සේ වෙත චක්රායුධයෙන් දමා ගැසුවා. තමන් විසින් පුරන ලද පාරමි ධර්ම සිහිකරමින් සිටි බෝසතාණන් වහන්සෙට කිසිදු උපද්රවයක් ඇති වූයේ නැත. එයද අහසින්විත් බෝසතාණන් වහන්සේගේ හිසට ඉහළින් මල් වියනක් සේ අහසේ රැඳුණා. අනෙකුත් මාර සේනාව විසින්ද එල්ල කරන ලද ගල් මුල් ප්රහාරයන් සියල්ලෙන් සිදුහත් මහ බෝසතාණන් වහන්සේට කිසිදු පීඩාවක් ඇති වූයේ නැත. මාර සේනාවට බියෙන් පළා ගිය දේවතාවුන් සිදුහත් කුමාරයා විනාශ වී ගියේ දැයි සක්වළගලට මුවා වී හිස ඔසවා බලන්නට වුණා.
තමන් අසල සිටින විශාල මාර සේනාව පෙන්වූ මාරයා මේ සියල්ල මාගේ සාක්ෂිකරුවෝ ය ප්රකාශ කරන ලදී. බෝසතාණන්වහන්සේ ඒ සඳහා සාක්ෂි දිය හැකි සජීවි කෙනෙක් එතැන නොසිටි බැවින් වෙස්සන්තර ආත්මභාවයන් ආදියෙහි දී තමන් වහන්සේ පුරුදු කළ දාන පාරමිතාව සිහිකළා. මහ පොළොව මෙතැනදී තමන්ට ඇති සාක්ෂිය යැයි පවසා සිවුරු පට තුළින් තම දකුණු අත එළියට ගෙන භූමිය ස්පර්ශ කරන ලදී.
ඒ හා සමඟින් මහපොළොව මහ හඬ දී කම්පා වුණා. ඒ භූමි කම්පාවෙන් තැති ගත් ගිරිමේඛලා හස්ති රාජයා බෝසතාණන් වහන්සේ ඉදිරියෙහි දණ ගැසන ලදී. එය දුටු මාර සේනාව හිස හැරුණු හැරුණු අත දුවන්නට විය. බියෙන් පලා යන්නා වූ මාර සේනාව දුටු දේව සමූහයා සිද්ධාර්ථ ගෞතමයන් වහන්සේ දිනුවා මාරයා පරාජයට පත්වුණා යනුවෙන් සතුටින් හඬ නවගන්නට විය.
.==බුදුරජානන් වහන්සේ පිරිනිවන් පෑම==.
බුදුරජාණන් වහන්සේ පිරිනිවන් පෑවේ කුසිනාරා නුවර මල්ල රජ දරුවන්ගේ සල් උයනේදීය.(දඹදිව)


ආයුබොවන්! ඔබ හැමෝටම. ඔබ අතරින් වැඩි දෙනෙකු දැනටත් භාවිත කරන ප්රතිවෛරස මෘදුකාංගයක් වන Avast Internet Security හි අලුත් සංස්කරණයක් නිකුත්ව තිබෙනවා. Avast Internet Security 7 ලෙස හදුන්වන්නෙ මෙම අලුත් සංස්කරණය. මෙම Avast ප්රතිවෛරස මෘදුකාංග සංස්කරණයන්හි Avast Free නමින් හදුන්වන නොමිලේ ලබාදෙන සංස්කරණයක් පවතිනවා. ඊට අමතරම මේ Avast internet Security සහ Avast Pro ප්රතිවෛරස මෘදුකාංග දෙවර්ගය මුදල් ලබාදී ලබාගත යුතු වෙනවා. එහෙත් මෙහි Trial Version එක අපි කාටත් Avast Official Site එකෙන්ම නොමිලේ Download කරගැනීමේ හැකියාව තිබෙනවා. මෙම Trial Version එක ලබාගැනීමෙන් මෘදුකාංගයෙහි ක්රියාකාරිත්වහෙයි අඩුවක් ඇති නොවේ. එමගින් සිදු වන්නේ මෙම භාවිත කල හැකි කාලසීමාව මාසයකට සීමාවීමයි. එහෙත් ඔබ දන්නවා මෙය License Key File ආදාරයෙන් Active කරගන්න පුළුවන් විත්තිය.
මෙම Avast Free ප්රතිවෛරස මෘදුකාංග නොමිලේ කාටත් Download කරගැනීමේ හැකියාව තිබුනත් එහි Firewall එකක් අන්තර්ගත නොවේ. ඒ නිසාවෙන් අන්තර්ජාල භාවිත කරන්නන්ට එතරම් මෙහි භාවිතය සුදුසු නැහැ. මෙය Avast Web Site එකෙහි දක්වා තිබෙන්නෙ Regular Usage ලෙසටයි. මෙයට වඩා වැඩි ආරක්ෂාවක් සපයන ප්රතිවෛරස මෘදුකාංගය වන්නේ Avast Pro ප්රතිවෛරස මෘදුකාංගයි. එහිත් යම් යම් අඩුපාඩු තිබෙනවා. Maximum Protection එකක් සදහා Avast Internet Security භාවිත කිරීමට පුළුවන්, Avast ප්රතිවෛරස පවුලෙහි තිබෙන හොදම මෘදුකාංගය වන මෙය ඔවුන් අවුරුද්දකට $39ක මුදලක් ගෙවා ලබාගත යුතුව තිබෙනවා. එහෙත් මෙය ලංකාවේ රුපියල් වලන් බැලුවොත් රුපියල් 5000ක් පමණ වෙනවා. එතරම් ගානක් දීලා මෙය ලබාගැනීම අප රටේ ජීවත් වන නංගිලා මල්ලිලා, අයියලා, අක්කලා ලග මුදල් නොමැති වෙන්න පුළුවන්. ඒ නිසා සත පහක්වත් නොගෙවා, අවුරුද්ධකට වඩා වැඩි කාලයක් මෙය භාවිත කල හැකි ආකාරයට Active කරගත හැකි License Key File කිහිපයක්ම මා විසින් ලබාදෙන්නමි.
ඔබ තවමත් Avast Internet Security භාවිත කර නොමැති නම්. අදම භාවිත කර බලන්නෙ. අනෙකුත් ප්රතිවෛරස මෘදුකාංග හා සසදන විට ඔබට මෙහි වෙනස වටහා ගන්න පුළුවන්. මෙහි Trial මෘදුකාංග Download කරගැනීමට පහත බට්න් එක ක්ලික් කර Download කරගන්න.
ඉහතින් Download කරගත් Avast Internet Security ප්රතිවෛරස මෘදුකාංගයෙහි Trial වර්ෂන් එක ඔබේ පරිගණකයට Install කරගන්න. Install කරගැනීමෙන් අනතුරුව ඔබට දකින්න පුළුවන්, පෙර පැවති Avast Internet Security 6.0 ට වඩා හාත්පසින් දැකුම්කලු Interface එකක් සහිත මෙහි ප්රධාන වින්ඩෝව.
මෙහි ඔයාලට දකින්න පුළුවන් Trial Mode එකේ තියෙන Avast New Version එක. ඉහතින් ඔබ ට්රයල් වර්ෂන් එක Download කරගත්තානම් එක Activate කරගැනීම සදහා Key File එකක් ලබා දිය යුතු වෙනවා. පහතින් ඒ Key File Download කරගන්න.
Download Avast Internet Security 7 License Key File
ඉහතින් Download කරගත් License File ආදාරයෙන් Avast Internet Security 7 Activate කරගෙන භාවිත කරන්න. වෛරස් වලින් ඔබට කරදරයක් අති නොවේවි. මෙය ගොඩක් ගොඩ ප්රතිවෛරස මෘදුකාංගයක් නිසා බය වෙන්න දෙයක් නැහැ.
ඔය පේන්න තියෙන්නෙ, මම Activate කරගත්ත Avast Internet Security 7 ප්රතිවෛරස මෘදුකාංගය, ඔයාලටත් පුළුවන්, මේ විදිහට Activate කරගන්න. එහෙනම් අදට ඔබෙන් සමුගන්නවා. ස්තූතියි ලිපිය කියෙව්වට. කමෙන්ට් එකක් දාලා යන්න. සුබ දවසක්


බොලිවුඩ් සුපිරි තරුවක් වන අමිතාබ් බච්චන් මුම්බායිහි නනාවතී රෝහලෙන් ඉරිදා සවස නිදහස් කරනු ලැබුවේ කොරෝනා සඳහා සති තුනක ප්රතිකාර ලබා ගැනීමෙන් පසුවය.
ඔහුගේ පුත් සිනමා නළු අභිෂේක් බච්චන් තවමත් කොරෝනා වෛරසය නිසා තවමත් නනාවතී සුපර් ස්පෙෂල් රෝහලේ සිටිමින් ට්විටර් පණිවුඩයක් නිකුත් කරමින් කියා සිටියේ තම පියා කොරෝනා පරීක්ෂණයෙන් රිණ ප්රතිපල ලබා ඇති බවත් ඔහු නිවසේ විවේක ගන්නා බවත් සඳහන් කර ඇත. දෙදෙනාම රෝහල ගත කලේ ජූලි 11 වන දිනය.
අභිෂේක් බච්චන්ගේ බිරිඳ අයිශ්වර්යා රායි බච්චන් සහ ඔවුන්ගේ 8 හැවිරිදි දියණියද වෛරසය වැළඳී ඇති අතර ඔවුන් සුවය ලැබීමෙන් පසු පසුගිය සතියේ රෝහලෙන් පිටව ගොස් ඇත. අයිශ්වර්යා රායි බච්චන් බොලිවුඩයේ ජනප්රිය නිළියකි.
77 හැවිරිදි වැඩිමහල් බච්චන් පසුගිය දශක පහ තුළ ඉන්දියානු චිත්රපට 200 කට අධික සංඛ්යාවක රඟපා තිබේ. ඔහු හිටපු දේශපාලනඥයෙක් සහ රූපවාහිනී සත්කාරකයෙකි.
බච්චන් බොහෝ විට බොලිවුඩයේ පළමු පවුල ලෙස හැඳින්වේ. අමිතාබ් බච්චන්ගේ බිරිඳ ජයා ද නිළියක් සහ පාර්ලිමේන්තු මන්ත්රීවරියකි. ඇයට කොරෝනා වයිරසයට ගොදුරු වූවේ නැත.


ටීචර්වත් යට කරගෙන කඩේ වහලෙත් කඩාගෙන ලොරිය නතර වුණා
කබගමුව මංසන්ධියේදී පෙරේදා (22) ලොරියට යටවීම නිසා පාසලක් හා ගමක් හඬවමින් හපුවිට පල්ලේගම පදිංචි 52 හැවිරිදි එස්. කල්යාණවතී නමැති නර්තන ආචාර්යවරිය ජීවිතයෙන් සමුගෙන ඇත.
පිරිමි දරුවන් දෙදෙනකුගේ මවක වන ඇය තුම්මුදුන කනිෂ්ඨ විදයාලයේ නර්තන ගුරුවරිය වශයෙන් කටයුතු කළාය. කාගේත් සිත් දිනා සිටි සැමවිටම සිනාමුසු මුහුණින් කටයුතු කරන ඇය කිලෝමීටර් 10ක පමණ දුර සිට මෙම පාසලට ආවේද සතුටු සිතිනි.
මෙයට පෙර නිවස ආසන්නයේ තිබූ කෙසෙල්වත්ත විද්යාලයේ සේවය කළ ඇය තුම්මුදුන කනිෂ්ඨ විදුහලේ සේවයට පැමිණියේ ඉන් අනතුරුවය. 2011 වර්ෂයේ මැයි මාසයේ සිට එම පාසලේ සේවය කළ ඈ නැවත ළඟ පාසලකට ඒමට උත්සාහ නොදැරුවේද එම සේවා ස්ථානය ඇගේ සිතේ කාවැදී තිබූ හෙයිනි.
කල්යාණවතී මහත්මියගේ සැමියාද ගුරුවරයෙකි. ඔහු තනන්ගමුව විද්යාලයේ සේවය කරන අතර වැඩිමහල් පුතු උසස් පෙළ හදාරා කොළඹ රැකියාවක් කරයි. බාල පුතු මෙවර ගණිත අංශයෙන් උසස් පෙළ හැදෑරීමට සූදානම් වෙයි. ‘අපේ පුතාලට හොඳට උගන්වන්න ඕන’ ඒ ඇයගේ එකම පැතුම විය.
උදෑසන පාසලට යද්දී දෙදෙනාම ගියේ බුලත්කොහුපිටිය මාර්ගයේය.
‘මහත්තයා බයිසිකලේ යන්න. මම බස්එකේ යන්නම්. අපි දෙන්නටම කරදරයක් වුණොත් කවුරුත් නෑනේ. ඒ නිසා මම බස්එකේ යන්නම්’ විටකදී ඇය එසේ කීවාය. නිරතුරුව දරුවන් ගැන සිතූ ඇය පුතුන් දෙදෙනාට දුක් සුසුම් පමණක් ඉතිරි කරමින් ඔවුන්ගෙන් සමුගෙන ගියාය.
‘අනේ ඔය ටීචර් හරි හොඳයි. පුතාලා දෙන්නත් හරිම අහිංසකයි.’ ගම්මුන් කීවේ එසේය.
උදෑසන 6.00ට පෙර නිවසින් පිටවන ඈ මොරොන්තොට දක්වා ගොස් නැවත බුලත්කොහුපිටිය බසයක නැගී කබගමුව හන්දියෙන් බැස ඉතිරි මීටර් හයසීය පාසල් දරුවන් හා ගුරුවරුන් සමග පා ගමනින් යයි.
‘ගෙදරට බඩු ටිකක් ගන්නත් ඕනෙ. අද හවසවත් ඇවිත් ඔක්කොම බඩු ටික අපි අරගෙන යං මහත්තයා. මගට ඇවිත් ඉන්න’ ඇය එසේ කීවේ එදින දහවල් වරුවේය.
ලොකු පුතුද සෑම දිනකම දහවල් මවට දුරකථන ඇමැතුමක් දෙන්නේ ඔහු කොළඹ සිටින හෙයිනි.
‘මම නිවාඩුවට ගෙදර ඇවිත් හිටියේ. අද හවස මම කොළඹ යන්න ලෑස්තිවෙලා හිටියේ. අම්මට හැමදාම මම දවල් කෝල් එකක් ගන්නවා. අද දවල් කතා කළත් එයා කතා කළේ නැහැ’ පුතුන් දෙදෙනාගේ ඇස්වලින් කඳුළු කඩා හැලෙයි.
කල්යාණවතී ගුරුතුමිය පාසල ඇරී සවස 1.40ට පමණ දරුවන් හා ගුරුවරුන් සමග පා ගමනින් කබගමුව හන්දියට ආවේ සුපුරුදු පරිදි නිවසට යෑමටයි. සිව් මං හන්දියේ වෙළෙඳසල ඉදිරිපිට බසයක් එනතුරු සෑම දිනකම සිටින ඈ එදින තමාට අවාසනාවන්ත ඉරණමකට මුහුණදීමට සිදුවේ යැයි සිහිනෙකින්වත් නොසිතන්නට ඇත.
සිදුවීම සියැසින් දුටු තුන්මුදුන විද්යාලයේ ආචාර්ය බි.ආර්. ජයවතී මිය
‘1.35ට විතර අපි පාසලින් ආවා. අපි පාර ළඟට ආවේ ටීචර්ස්ලා තුන් හතරදෙනෙක් එකටයි. කල්යාණවතී ටීචරුත් අපිත් එක්ක ආවා. කඩේ ගාව තමයි හිටියේ. මම හිටියේ මිදුලට බහින තැන. එතකොට එකයි පනහට විතර ඇති. ලොරියක් පිටිපස්සට ගන්නවා දැක්කා. එකපාරටම වේගයෙන් ලොරිය පිටුපසට එද්දී හිතාගන්නවත් බැරිවුණා. මම ලොරිය ළඟට එද්දී ලොරියට අතත් තිබ්බා. මම එකපාරටම වැටුණා. එතකොට අනිත් පැත්තට හැරිලා නැගිටිද්දීම ලොරියේ රෝදේ මං ළඟ තිබුණේ. මාත් වැටුණේ ලොරියේම හැප්පිලයි. ලොරිය එද්දී මම අයින් වෙන්න හැදුවත් එකපාරම බැරිවුණා. ටීචර්ට දුවන්න තැනක් තිබුණේ නෑ. මම ටීචර් යටවෙනවා දැක්කේ නෑ. තව පොඩ්ඩෙන් මාවත් යටවෙනවා’ ඇය මරණ පරීක්ෂණයේදී සාක්ෂි දුන්නාය.
වයි.ඒ. චාලට් අබේතුංග මිය (40)
‘මම දුවගේ පොතක් හදන්න හෙට්ටිමුල්ලට යන්න ආවේ. එද්දී ටීචර් අපේ දුව එක්ක කතා කර කර කඩේ ගාවට ආවා. ඒ කඩේ ඉස්සරහා ඉඳලා වේගයෙන් ලොරියක් පස්සට ආවා. අපි දෙන්නා ලොරිය එන පැත්තෙන් අයින් වුණා. ලොරිය එතැන කඩවලත් හැප්පිලයි නතර වුණේ. පස්සේ බලද්දී ටීචර් යටවෙලා. පසුව එයාව ත්රීවීල් එකක තබගමුව රෝහලට අරන් ගියා. දකුණු කකුල හා ඔළුව අහුවෙලා තියෙනවා කියලා දැකපු අය කිව්වා. ගෙනියද්දී ටීචර් නැතිවෙලා කියලා පස්සේ අපට ආරංචි වුණා.’
නිකවැරටිය ප්රදේශයේ ලොරි රථයක් මෙසේ හාල් ගෙනැවිත් ඇති අතර එය පසුපසට ගැනීමට අපහසු නිසා එම ස්ථානයේ පදිංචි අයකු ලොරිය පසුපසට රැගෙන ඇත. මෙසේ ලොරිය පිටුපසට ගැනීමේදී මෙම ගුරුතුමිය දිවීමට සැරසෙද්දී සාරි පොට පැටලී වැටී ලොරියට හසුවී ඇතැයි වාර්තා වේ.
දරු දැරියන් රැසකට අධ්යාපනය ලබාදෙමින් පාසල් තරග රැසකින් ජයග්රහණ කරා ගෙනයන්නට උත්සාහ දැරූ ඇයට අනපේක්ෂිත සිද්ධියක් හේතුවෙන් ජීවිතයෙන් සමුගන්නට සිදුවී ඇත. සිදුවීම සම්බන්ධව බුලත්කොහුපිටිය පොලිසිය වැඩිදුර පරීක්ෂණ පවත්වයි.
ඡායා සහ සටහන – අමිල බණ්ඩාර-බුලත්කොහුපිටිය


නියෝජ්ය ඇමැති නිමල් ලන්සා සිය ධූරයෙන් ඉල්ලා අස්වීම පසුගියදා සිදු වුණා. මෙලෙස නියෝජ්ය අමාත්ය ධුරයෙන් ඉවත් වූ දින ඔහු තම අමාත්යධුරය ලබා ගත් දිනට වඩා දුරකථන සුභ පැතුම් පණිවිඩ ලැබිලා.
නිමල් ලන්සා මහතා ඇමැති ධුරයෙන් ඉවත් වන්නේ පසුගිය අඟහරුවාදා සවසය . මේ ගැන නිමල් ලන්සා මහතා හියපු ජනාධිපති මහින්දට රාජපක්ෂ මහතාටත් කියන්න අමතක කරලා නැහැ. “සර් මම ඇමැතිකම ගත්තම ආවේ කෝල් 53යි. හැබැයි ඇමැතිකමෙන් අයින් වුණා කිව්ව ගමන් කෝල් දාහකට වඩා ආවා සුබපතලා. මට උත්තර දී ගන්න බැරි තරම් කෝල් එනවා” කියලා ඔහු මහින්ද රාජපක්ෂ මහතාට කියලලු.
ඉල්ලා අස්වීමට පෙර නියෝජ්ය ඇමති ලන්සා මීගමුව ආසනයේ පළාත්පාලන ආයතනවලට පොදුජන පෙරමුණෙන් ඉදිරිපත් කරන නාමයෝජනා සැකසීමට දායකත්වය ලබා දීලා. ඒ දුරකථනයෙන් පාර්ලිමේන්තු මන්ත්රී ප්රසන්න රණතුංග මහතා සමඟ සම්බන්ධ වෙමින්. කොහොම හරි මෙතෙක් කල් අමනාපයෙන් සිටි නිමල් ලන්සා සහ සරත් කුමාර ගුණරත්න යන දෙදෙනාම මෙවර පළාත් පාලන මැතිවරණයත් සමග එකතු වෙලා කියලයි ආරංචි . මේ දෙන්න එකතුව මෙවර නාමයෝජනා සැකසීමට දායත්වය ලබා දීලා කියලා දේශපාලන ආරංචි මාර්ග පවසනවා .


තවද සද්ධර්මාභිධාන වූ සර්වඥයන් වහන්සේ ජේතවනාරාමයෙහි වැඩ වසන සමයෙහි දේවදත්ත ස්ථවිරයන් වහන්සේ අරබයා මේ ජාතකය වදාළ සේක.
ඒ කෙසේද යත්,
එක් දවසක් ධම්සභා මණ්ඩපයෙහි රැස්වූ මාළුවරුන් වහන්සේ දේවදත්ත ස්ථවිරයෝ තමන්ට තිබි ලාභසත්කාර නාලාගිරියා මෙහෙයිමෙන් ලාභසත්කාර පිරහෙළාගත්තාහයි යන කථාව කිය කියා උන්තෙනට සර්වඥයන් වහන්සේ වැඩවදාරා මහණෙනි මා එන්නට පූර්ව භාගයෙහි කිනම් කථාවකින් යුක්තව උනුදැයි විචාරා වදාරා එපවත් අසා මහණෙනි දැන් මතු නොවෙයි පෙරත් දේවදත්ත ස්ථවිරයෝ තමන්ට පැමිණ ලාභසත්කාරය පිරිහෙලාගත්තෝ වේදැයි වදාරා ඒ කෙසේදැයි ආරාධිතවූ සර්වඥයන් වහන්සේ ඉකුත් වත් දක්වා වදාළ සේක.
ඒ කෙසේද යත්,
යටගිය දවස බරණැස් නුවර බ්රහ්මදත්ත නම් රජ්ජුරුකෙණෙකුන් රාජ්ජය කරණ සමයෙහි බෝධිසත්වයෝ පුරෝහිත බ්රාහ්මණව උපන්නාහ, බෝධිසත්වයෝ පෘථිවි මන්ත්රයක් දන්නාහ. ඒ මන්ත්රය නම් සියල්ලවුන්ම ලබ්බා ගන්නාවූ ආඥාවක් ඇත්තේය. ඒසේවීසින් බෝධිසත්වයෝ ඒ මන්ත්රය පිරි වන්නාහ. ඒ වෙලාවට එක් කැනහිලෙක් මන්ත්රය පිරිවනු අසාගෙණ උන් තැනැත්තේ මන්ත්රය ඉගෙණගත. එකජවනේම ඉගෙණගන්ට කාරණාකින් දැයි යතහොත් පෙර ඔහු බ්රාහ්මණව ඉපිද මේ මන්ත්රය දන්නේය. ඒ අභ්යාසය ඇතිහෙයින් මන්ත්රය එකවරින්ම ඉගෙණගත එවිට බ්රාහමණය මට ඒ මන්ත්රය නිපුනැයි කියා කින්මින. එවිට සිඟාලයාත් මටත් මන්ත්රය නිපුනැයි කියා නික්මින. මේ කැනහිලා නිසා බොහෝ විනාසවෙයි සිතා කැණහිලා අල්වයි කිහ. ඒ කැණහිලාත් වහාදිවගෙණ ගොස් වනයට වැද එක්තරා කැණහිල්දෙන කඩැලීය. එවිට කැණහිල්දෙන් ඇයිද ස්වාමීනි කිව. එවිට කැණහිල් ඇයි තෝ නාඳූනෙයිද මම සිව්පාවුන්ට රඳවමි කියා ඒ මන්ත්රය කිය, ඒ වෙලේත් බොහෝ කැණහිලුන් පළමුකොට එක්වූවාහ. ඉක්බිති සිංහ ව්යාඝ්ර ඇත් අස් දිවි වලස් මුවන් ගෝණන් ඌරන් සාවුන් ආදීවූ බොහෝ සිව්පාවෝ පිරිවරාගත්තාහ. ඒ සිඟාලත් එක්තරා සිඟාල ධේනුවක් අගමෙහෙසුන් කොට සර්වදාඨවනම් රජව මා විසින් මනුෂ්යයන්ට රාජයකරන්ට උවමැනවයි සිතා ඇතුන් දෙන්නෙකුපිට සිංහයෙකු සිටුවා සිංහයා පිට තමන් හා තමන්ගේ අග්රමෙහෙසිකා සිඟාල ධෙුනුව හා දෙන්න සිංහයා පිටට නැගී දොළොස් යොත්තක් ගැවසී සිටි සිව්ප සේනාව පිරිවරා බැණැස්නුවර වටකොටගෙණ සිට බරණැස් රජ්ජුරුවන්ට කියා යවන්නාහූ රාජ්ජය හෝ දෙන්නේය. යුද්ධ හෝ කරන්නේයයි කියා යවුහ. බොහෝ නුවරවාසී සිංහයන් ආදීවුවන් දැක භයින් ත්රස්තව වාසල් අගුළු ලුහ. එවිට බෝධිසත්වයෝ රජ්ජුරුවන්ට කියන්නාහූ දේවයනි නොබවමැනව මේ සබ්බදාඨක නම් කැණහිලා කැටිව කරණ යුද්ධය මට භාරයයි කියා අට්ටාලයට නැගී සබ්බදාඨකනම් කැණහිලා දැක කියන්නාහූ එම්බල සබ්බදාඨකනම් කැණහිල, තා නුවර කා කා ඇරගෙණදැයි විචාළහ, එවිට කැණහිල් කියන්නේ මාගේ සිඟාලයන් ඇරගෙණ ඔවුන්ලවා නාදකරවා ඒ නාදයෙන් බියගත්තාවූ නුවර හඬාන් භයගන්වා නුවර ගණිමි කීහ. එබස් අසා බෝධි සත්වයෝ කියන්නාහූ එඹල සිඟාලය තා මෙනුවර ගන්නේ කවුරුන් ලවාදැයි විචාළහ. එවිට කැණහිල් කියන්නේ මාගේ කේසරසිංහයන් ලවා නාදකරවා ඒ නාදයෙන් බියගත්තාවූ නුවර සිංහ හඬින් භයගන්වා නුවර ගණිමියි කීහ. එබස් බෝධිසත්වයෝ අසා අට්ටාලයෙන් බිමට බැස මුළුනුවර බෙරලවා නුවර වාසීන් කණ උදුපිට බහාගෙණ ඉදිරියේ බෙරලවා නුවරවාසී ඒ නියායෙන්ම යටත්පිරිසෙයින් ගෙයිවඩනා පක්ෂීන් කණත් උඳූපිටි ළූවාහ. ඒ නියාවට උඳූපිටි ළූපසු බෝධිසත්වයෝ අට්ටාලයට නැගී කැණහිලාට කියන්නාහූ තාසේවූ නීච කැණහිලෙකු කීවා අසා උත්තමජාති ඇති කේසරසිංහයෝ නාදකෙරෙද්දැයි කීහ. එබස් අසා කැණහිල් කියන්නේ බ්රාහ්මණය මාගේ සෙසු සිංහයන් තබා මේ සිංහයා අඬගසන්දැයි කීය. එබස් අසා යහපතැයි අඬගස්සයි කීහ. එවිට කැණහිලා නැගීවුන් සිංහයාට අඬගසනලෙස සන්කළේය. එවිට සිංහයා ඇත්තේ කුම්බස්ථලය ඩෑ මහත්කොට සිංහනාද කළේය. එවිට ඇතු භයින් දිවන්නාහූ කැණහිලා පයින් ගසා සුනුවිසුනු කළාහ. ඇත්තු උනුන් ඇණ බිඳගෙණ එතනම මළහ. දොලොස් යොදුන් සිටියාවූ සිව්පාසේනාව සිංහයන් ඇර සෙස්සෝ මළහ. එවිට බොහෝ මනුෂ්යයෝ කණතුබූ උඳූපිටි ඇර නුවරින් පිටත තුබූ බොහෝ සිව්පා සත්ව සමූහයා දැක කන්න කා බොහෝ විසින් කපා විසලාගත්තාහ. එතැන්පටන් වැලඉරා ඇතිවියයි දතයුතු සබ්බදාඨකනම් ජාතකය නිමවා වදාරා වැඩහිඳ වදාරණසේක් මහණෙනි යම්සේ සබ්බදාඨකම් සිඟාලයා තම ලද්දාවූ රාජ්යසම්පත් ස්ථාවරුකොට ගතනොහී යම්සේ විනාශයට පැමිණියේද එමෙන්ම යම් සම්පතක් ලද්දාවූ පුරුෂයෙක් උඩගුව වාසය කෙරේ නම් මෙසේ විනාශයට පැමිණෙන්නේ වේදැයි වදාරා මේ සබ්බදාඨක කැණහිලා නම් දේවදත්ත ස්ථවිරිය.
බරණැස් රජ්ජුරුවෝ නම් ශාරිපුත්ත ස්ථිවිරයෝය බ්රාහ්මණව උපන්නෙම් බුදුවූ මම්මයයි වාදරා සබ්බදාඨකනම් ජාතකය නිමවා වදාළසේක.
උපුටා ගැනීම – www.jathakakatha.lk


අද (05) අලුයම ලොව විශාලතම මගී ගුවන් යානය වන එයාර් බස් ඒ 380 – 800 වර්ගයේ යානය කටුනායක ජාත්යන්තර ගුවන් තොටුපොළට පැමිණ තිබේ.
EK 449 දරණ එම ගුවන් යානය, නවසීලන්තයේ ඔක්ලන්ඩ් සිට ඩුබායි බලා පියාසර කරමින් තිබියදී ඉන්ධන ලබා ගැනීම සඳහා කටුනායක ගුවන් තොටුපොළට පැමිණ ඇත.
කටුනායක ගුවන් තොටුපළෙන් යානය ලබාගෙන ඇති ඉන්ධන ප්රමාණය, ලීටර් 62,800 කි. මෙම ඉන්ධන තොගයේ වටිනාකම, රුපියල් එක් කෝටි හැට අට ලක්ෂයක් පමණ වේ.
ලොව විශාලතම මගී ගුවන් යානය එලෙස කටුනායක ගුවන් තොටුපොළට පැමිණි 3 වැනි අවස්ථාව මෙය බව වාර්තා වේ.
ඉදිරි දෙසතිය තුළ දිවයිනට එන ඉන්දියානු සහල් තොගය..
ඉදිරි දෙසතිය ඇතුළත ඉන්දියාවෙන් ආනයනය කිරීමට නියමිත සම්බා සහල් තොගයේ පළමු කොටස දිවයිනට ගෙන එන බව රාජ්ය වාණිජ විවිධ නීතිගත සංස්ථාව පවසයි.
එම සංස්ථාවේ සභාපති ආසිරි වලිසුන්දර මහතා, සම්බා සහල් මෙට්රික්ටොන් 50000ක් ගෙන්වීමට පසුගිය දා ලැබුණු කැබිනට් අනුමැතියට අනුව එම සහල් ආනයනය කරන බවත් මීට අදාළ ටෙන්ඩර් කැඳවීම ඊයේ (11) අවසන් වූ බවත් ප්රකාශ කළේ ය.
එමෙන්ම පාලන මිල ඉක්මවා සහල් අලෙවි කරන වෙළෙඳුන් අත්අඩංගුවට ගැනීමේ මෙහෙයුම් අඛණ්ඩව ක්රියාත්මක බවත්, මේ වනවිට වැඩි මිලට සහල් අලෙවි කළ වෙළෙඳුන් 1000කට අධික සංඛ්යාවකට එරෙහිව නීතිය ක්රියාත්මක කළ බවත් පාරිභෝගික කටයුතු අධිකාරිය පැවසීය.
ටයිල් සහ සනීපාරක්ෂක භාණ්ඩවල මිල ශීඝ්ර ලෙස පහලට..
ටයිල් සහ සනීපාරක්ෂක භාණ්ඩවල ආනයන සීමා ලිහිල් කිරීමත් සමඟ ඒ ආශ්රිත නිෂ්පාදනවල මිල ගණන් ශීඝ්ර ලෙස පහළ යමින් පවතින බව ටයිල් සහ සනීපාරක්ෂක භාණ්ඩ ආනයනකරුවන්ගේ සංගමය ප්රකාශ කර සිටියා.
මේ තත්ත්වය හේතුවෙන් ඉදිකිරීම් කේෂත්රයේ පිබිඳීමක් සිදුව ඇති බව එම සංගමයේ ලේකම් ශාමින්ද්ර ගුණසේකර මහතා සඳහන් කර සිටියා.
එමෙන්ම ශාමින්ද්ර ගුණසේකර මහතා ආණ්ඩුවෙන් ඉල්ලා සිටියේ, මෙම කේෂත්රය සඳහා තවදුරටත් බදු පැනවීමක් සිදුකළ හොත් ටයිල් කැටයක මිල යළිත් රුපියල් 100 කින් ඉහළ යන බවයි.
නෙදර්ලන්තයෙන් යළි මෙරටට ලබා දුන් කෞතුක භාණ්ඩ මහජ ප්රදර්ශනයට..
ශ්රී ලංකාවෙන් නෙදර්ලන්තයට රැගෙන ගොස් යළි මෙරටට ලබාදුන් කෞතුක භාණ්ඩ ඊයේ (5) සිට මහජන ප්රදර්ශනයට විවෘත කෙරිණ.
මෙම කටයුත්ත බුද්ධ ශාසන සහ සංස්කෘතික කටයුතු අමාත්ය විදුර වික්රමනායක සහ ජාතික ආරක්ෂාව පිළිබඳ ජනාධිපති ජ්යෙෂ්ඨ උපදේශක හා ජනාධිපති කාර්ය මණ්ඩල ප්රධානි සාගල රත්නායක යන මහත්වරුන්ගේ ප්රධානත්වයෙන් සිදු කෙරිණි.
රනින් නිම කරන ලද කොපුව සහිත කස්තානයක්, රිදියෙන් නිම කරන ලද කොපුව සහිත කස්තානයක්, රනින් නිමකළ පිහියක්, මහ තුවක්කු දෙකක් සහ ලෙව්කේ දිසාවේ හට අයත්ව තිබූ බවට සැලකෙන කාලතුවක්කු ආකෘතියක් යන කෞතුක භාණ්ඩ 06ක් මෙම කෞතුක භාණ්ඩ අතර වේ. මෙම කෞතුක භාණ්ඩ දෙසැම්බර් 5 වන දින සිට නැවත දැනුම් දෙන තුරු කොළඹ ජාතික කෞතුකාගාරයේ මහජන ප්රදර්ශනයට තැබීමට නියමිත බව වාර්තා වේ.
වර්ෂ 1765 දී ලන්දේසීන් මහනුවර රජ මාලිගාව වටලන අවස්ථාවේදී ලන්දේසි පෙරදිග ඉන්දීය වෙළෙඳ සමාගම විසින් මෙම කෞතුක භාන්ඩ රැගෙන ගොස් ඇති බව සඳහන් වේ.


ප්රශ්නය
දේව සභාවේහි වැඩිමහල්ලන්ගේ කර්තව්ය කුමක් ද?
පිළිතුර
වැඩිමහල්ලන් විසින් දේව සභාවේ කළ යුතු කර්තව්ය හා කාරයයන් අඩුම වශයෙන් පහක් තිබේන බව දේව වචනය ප්රකාශ කරනවා.
1. වැඩිමහල්ලන්ගේ කාර්යය නම්, දේව සභාව තුල ඇතිවන ආරවුල් නිරවුල් කිරිමට උපකාර කිරිම වේ. පාවුල් සහ බාර්ණබස් සිරියේ පිහිටි අන්තියොකියේ සිටියේදි “යුදේයේන් සමහර දෙනෙක් ඇවිත් මෝසේස්ගේ නියෝගය ලෙස නුඹලා චර්මඡේදය කරනු නොලැබුවොත් නුඹලාට ගැළවන්ට නුපුළුවනැයි සහෝදරයන්ට ඉගැන්නුවෝය. එහෙයින් පාවුල්ද බාර්ණබස්ද සමඟ මහත් භේදයක් සහ වාදයක් ඇතිවු කල්හි, පාවුල් සහ බාර්ණබස් ඔහුන්ගෙන් තවත් සමහරෙක්ද මේ ප්රශ්ණය ගැන ප්රේරිතයන් සහ වැඩිමහල්ලන්ගෙන් විචාරන පිණිස යේරුසලමට යන්ට නියම කරනු ලැබුවෝය” (ක්රියා 15:1,2). මෙම වගන්ති තුලින් පෑහැදිළි වනුයේ සභාව තුල ප්රශ්ණයක් ඇතිවු විට ප්රේරිතයන් සහ වැඩිමහල්ලන් විසින් තීරණ ගත යුතු බව පෑහැදිළි වේ. එම නිසා වැඩිමහල්ලන් තීරණ ගන්නා අය වේ.
2. වැඩිමහල්ලන් රෝගින් උදෙසා යාච්ඤා කළා. “නුඹලා අතරින් යමෙක් රෝගාතුරුව සිටිනනේද? ඔහු සභාවේහි වැඩිමහල්ලන්ට හඬ ගසත්වා. ඔවුහු ස්වාමින්වහන්සේගේ නාමයෙන් ඔහුට තෙල් ආලේපකොට, ඔහු උදෙසා යාච්ඤා කරත්වා” (යාකොබ් 5:14). මෙම අයට බයිබලීය සුදුසුකම නම් දෙවියන්වහන්සේ තුල ජිවත්වීම වේ. ධර්මිෂ්ඨ මනුෂයෙක් ඔප්පු කරන කන්නලව්ව කරණකොටගෙන මහත් දේ ඉෂ්ටවෙයි (යාකොබ් 5:16). යාච්ඤා කිරිම වැඩිමහල්ලන් සතු වගකිම වේ.
3. දේව සභාව තුළ නිහතමානි බව රැකගැනීම වැඩිමහල්ලන් සතු වගකීමකි. “ඉතින් වැඩිමහල්ලෙක්ද ක්රිස්තුස්වහන්සේගේ දුක්විඳීමට සාක්ෂිකාරයෙක්ද එළිදරව් වෙන්ට තිබෙන තේජසට පංගුකාරයෙක්ද වන මම, නුඹලා අතරේ සිටින වැඩිමහල්ලන්ට අනුශාසනා කරමි. නුඹලා අතරෙහි සිටින දෙවියන් වහන්සේගේ රැළ රැක බලා ගනිමින්, බලහාත්කාරය නිසා නොව දේව කැමැත්ත ලෙස සතුටු සිතින්ද, නින්දිත ලාභය නිසා නොව මනාප සිතකින්ද, නුඹලාගේ භාරයට දෙන ලද්දාවුන් කෙරෙහි අධිපතිකමි කරන්නාක් මෙන් නොව නුඹලාම රැළට ආදර්ශව සිටිමින්ද එය රැක බලා ගනිල්ලා” (1 පේතෘස් 5:1-4) දේව සභාවෙහි බැටළුවන් රැක බලා ගැනීම සඳහා දෙවියන් වහන්සේ ඔවුන්ට වගකීම දුන් සේක. මෙම වගකීම මූල්යම ප්රතිලාභ සඳහා නොව, රැළ රැක බලා ගැනීමේ එඞේරුන් ලෙස පත් කරන ලදී.
4. එලෙසම වැඩිමහල්ලන් ඇදහිලිවතුන්ගේ ආත්මික ජීවිතයද රැක බලා ගත යුතුයි. “නුඹලාගේ ප්රධානියෝ ගණන් දෙන්ට සිටින්නන් මෙන් නුඹලාගේ ආත්ම ගැන රැක බලා සිටිති. ඔවුන් සුසුම්ලමින් එසේ කළොත් නුඹලාට අලාභ බැවින්, සුසුම්ලමින් නොව ප්රීතියෙන් එසේ කරන පිණිස ඔවුන්ට කීකරුව යටත් වෙයල්ලා” (හෙබ්රෙව් 13:17). මේ වගන්තිය විශේෂයෙන් වැඩිමහල්ලන් ගැන නොකීවත් එහි සන්දරභය සභා නායකයන් ගැන ප්රකාශ කරයි. මෙම නායකයන් සභාවෙහි ආත්මික ජීවිත වලට ගණන් දිය යුතු වේ.
5. වැඩිමහල්ලන් යාච්ඤාවෙන් හා දේව වචනය ඉගැන්වීමෙන් කාලය ගත කළ යුතුයි. “එවිට දොළොස් දෙනා ගෝල සමුහයා කැඳවා ඔවුන්ට කථාකොට: අප විසින් දෙවියන්වහන්සේගේ වචනය හැර දමා මේස වල සේවය කිරීම සුදුසු නැත. එහින්, සහෝදරයෙනි, මේ වැඩට අප විසින් පත් කරන පිණිස යහපත් යැයි ප්රසිද්ධවූ, ආත්මයෙන්ද ප්රඥාවෙන්ද පූර්ණවූ මනුෂ්යයන් සත්දෙනෙකු නුඹලා අතරෙන් සොයා ගනිල්ලා. අපි වනාහි යාච්ඤාවෙහිද වචනය මෙනෙහි කිරීමෙහිද ස්ථීර ලෙස යෙදී සිටින්නෙමු යැයි කීවෝය” (ක්රියා 6:2-4). මෙය අපෝස්තුළුවරුන් සඳහා කියන ලද පදයක් වූවත්, 1 පේතෘස් 5:1 හි පේතෘස් වැඩිමහල්ලෙකු සහ අපෝස්තුළුවරයෙකු ලෙස සේවය කළේය. එම නිසා මෙම වගන්තිය වැඩිමහල්ලන් සහ උපස්තායකයන් අතර පැවරී ඇති වගකීමේ වෙනස පැහැදිලි කරයි.
සාමාන්ය ලෙස ගත් විට වැඩිමහල්ලන් සමාදානය ඇතිකරන්නෝ, යාච්ඤා වීරයෝ, ගුරුවරු, ආදර්ශමත් නායකයෝ සහ උපස්තාන කරන්නෝ වෙති. එසේම සභාවෙහි දේශනා කරන හා උගන්වන නායකයන් ලෙසද හැඳින්විය හැක. මෙම ඉගැන්වීම වැදගත් කාර්යයක් බව දේව වචනය පැහැදිලි කරයි. “මාගේ සහෝදරයෙනි, ගුරුවරු වන අපට, වඩා බරපතල විනිශ්චය පැමිණෙන බව දැන, බොහෝ දෙනෙක් ගුරුවරු වෙන්ට නොසොයල්ලා” (යාකොබ් 3:1).
English
දේව සභාවේහි වැඩිමහල්ලන්ගේ කර්තව්ය කුමක් ද?


පිටු අන්තර්ගතය
මනමා, බහරේනය ගවේෂණය කරන්න
මනමා අගනුවර සහ විශාලතම නගරය ගවේෂණය කරන්න බහරේන් ආසන්න වශයෙන් ජනගහනය 155,000 ක් වන අතර දළ වශයෙන් රටේ ජනගහනයෙන් හතරෙන් එකක්. මනමාහි නිවර්තන කාන්තාර දේශගුණයක් ඇත, වියළි ශීත රාත්රී 55F සිට තෙතමනය සහිත ගිම්හාන දින 100F දක්වා වෙනස් වේ.
මීට පෙර පෘතුගාලය හා පර්සියානුවන් විසින් ආධිපත්යය දැරූ කාලයෙන් පසු මනමා ස්වාධීන බහරේනයේ අගනුවර බවට පත්ව ඇත. අද වන විට එය නවීන ප්රාග්ධනයක් වන අතර විකුණුම් ප්රවර්ධන කර්මාන්තය පදනම් කරගත් ආර්ථිකයක් සහිත බොරතෙල් ආර්ථිකය තුළ අඩු කැපී පෙනෙන කාර්යභාරයක් ඉටු කරයි.
දැකිය යුතු දේ. මනමා බහරේනයේ හොඳම ආකර්ෂණීය ස්ථාන
- අල්-ෆතේ පල්ලිය. වරකට වන්දනාකරුවන් 7,000 කට වැඩි පිරිසකට නවාතැන් ගත හැකි ලොව විශාලතම මුස්ලිම් පල්ලිවලින් එකක් වන අතර බහරේනයේ විශාලතම පූජනීය ස්ථානය වේ. එය බහරේනයේ ඉහළම සංචාරක ආකර්ෂණයන්ගෙන් එකකි. වර්තමානයේ ලොව විශාලතම ෆයිබර්ග්ලාස් ගෝලාකාරය වන මෙම ගෝලාකාර බර කිලෝග්රෑම් 60,000 ඉක්මවයි. අල්-ෆතේට නව ජාතික පුස්තකාලය ඇතුළත් වේ.
- කෝර්නිච් අල්-ෆතේ. නගරයේ නැඟෙනහිර වෙරළ තීරයේ මෙම ප්රසන්න මුහුදු වෙරළ තීරය දකුණේ අහස උසට නැග ඇති ගුවන් යානා සහ ඒ අසල ගුවන් තොටුපලෙන් ගුවන් යානා රැගෙන යාම පිළිබඳ හොඳ දර්ශන සපයයි. ළමයින් සඳහා විනෝදජනක සාධාරණ ධාවන පථ සහ පැරණි කට්ටලය සඳහා ෂීෂා බාර්.
- මුතු කිමිදුම් කෞතුකාගාරය. බහරේනයේ වඩාත් වැදගත් buildings තිහාසික ගොඩනැගිලි ලෙස සැලකේ. බහරේන් උසාවි සඳහා පළමු නිල මධ්යස්ථානය ලෙස එය වැදගත් වේ. මෙම ගොඩනැගිල්ල ආරම්භ කරන ලද්දේ අභාවප්රාප්ත එච්.එච්. 18 ඔක්තෝබර් 1937 දින දර්ශනය තුළ බහරේනයේ හිටපු ආණ්ඩුකාර හමාඩ් බින් ඊසා අල් කලීෆා. එවකට මෙම ගොඩනැගිල්ල අධ්යක්ෂ මණ්ඩල තුනක් හැරුණු විට ශ්රේෂ් Supreme ාධිකරණ හතරකින් සමන්විත විය. පසුව 1984 දී ගොඩනැගිල්ල සාම්ප්රදායික උරුම මධ්යස්ථානයක් බවට පරිවර්තනය විය. වර්තමානයේ, මුතු කිමිදුම් කෞතුකාගාරය කැබිනට් කටයුතු හා තොරතුරු අමාත්යාංශයේ ප්රධාන අධ්යක්ෂකවරුන්ගෙන් එකක් වන පුරාවිද්යා හා උරුම අධ්යක්ෂක මණ්ඩලයේ පාලනය යටතේ පවතී.
- බහරේන් ජාතික කෞතුකාගාරය, අල් ෆතේ අධිවේගී මාර්ගය. බහරේනයේ ස්වාභාවික හා සංස්කෘතික ඉතිහාසය
- රුක් ඔෆ් ලයිෆ්, මනමා සිට කි.මී. 30 ක් දකුණින්. වියළි කාන්තාරයක් මැද පිහිටි ප්රසිද්ධ හුදකලා ගසක්. එම ප්රදේශය යටතේ භූගත ජලධරයක් හෝ වසන්තයක් නොපවතින බැවින් එය නොනැසී පවතින්නේ කෙසේදැයි විද්යා ists යින් සොයාගෙන නැත. ඇත්ත වශයෙන්ම, ගස වටා ඇති සියලුම භූගත ජල ප්රභවයන් ලුණු වලින් දූෂණය වී ඇති අතර, එමඟින් ගසෙහි ලුණු ඉවසිය හැකි විකෘතියක් තිබිය හැකි යැයි යෝජනා කරයි.
- බහරේන් කොටුව. දිවයිනේ උතුරු වෙරළ තීරයේ බහරේන් කොටුව 14 වන සියවසේදී ඉදිකරන ලද නමුත් කැණීම්වලින් හෙළි වී ඇත්තේ එය ක්රි.පූ 3,000 තරම් d ත අතීතයේ දිල්මන් ජනාවාස පිහිටි ස්ථානයේ ඉදිකර ඇති බවයි. මෑතකදී ප්රතිසංස්කරණය කරන ලද අතර රාත්රියේ නව ආලෝකකරණයක් සහිතව බලකොටුව බහරේනයේ විවිධ හා පුරාණ ඉතිහාසයට විශිෂ්ට උදාහරණයකි. අරාබි බසින් කලත් අල් බහරේන් ලෙස හැඳින්වෙන බහරේන් කොටුව 2005 දී යුනෙස්කෝ ලෝක උරුම අඩවියක් ලෙස නම් කරන ලදී.
- බහරේන් කොටුව කෞතුකාගාරය - 2008 පෙබරවාරි මාසයේදී විවෘත කරන ලදී. පළමු ගොඩනැගිල්ල ප්රදර්ශන ශාලාවක් සහ ළමා ඉගෙනුම් හා පුහුණු කාමරයකින් සමන්විත වන අතර දෙවැන්න සම්මන්ත්රණ ශාලාවක්, මුහුදට ඉහළින් පිහිටි ආපන ශාලාවක්, කාර්යාල, කාර්මික ශිල්පීන්ගේ කට්ටලයක් සහ පුරාවිද්යා for යින් සඳහා නේවාසිකාගාරයකින් සමන්විත වේ. . ඇතුළත් වීමේ ගාස්තුව ඩිනාර් දෙකකි. ඔවුන්ට විශාල වෙනසක් සිදුවනු ඇතැයි අපේක්ෂා නොකරන්න, වඩා හොඳ එක් ඩිනාර් බිල් දෙකක් ඔබ සමඟ ගෙන එන්න. බොහෝ විට බහරේනයේ මෙන් ඔබට සෞදි රියාල්ස් වලද ගෙවිය හැකිය.
- බින් මාටාර් හවුස්: මතක ස්ථානය. B තිහාසික බහරේන් පවුල් හා ප්රමුඛ සංස්කෘතික පෞරුෂයන් හා සම්බන්ධ සාම්ප්රදායික බහරේන් නිවාස ප්රතිසංස්කරණය කිරීම කෙරෙහි අවධානය යොමු කරමින් ෂෙයික් ඊබ්රාහිම් මධ්යස්ථානය විසින් දියත් කරන ලද ව්යාපෘති මාලාවක නවතම එක බින් මාතාර් මන්දිරයයි. මෙම නිවස සැලසුම් කර ඇත්තේ සුප්රසිද්ධ බහරේන් ගෘහ නිර්මාණ ශිල්පී මුසා බින් හමාඩ් විසිනි. එය 1905 දී ඉදිකරන ලද්දකි. එය සල්මාන් බින් හුසේන් මාතාර් විසින් ඔහුගේ ස්ථිර “මජ්ලිස්” (සැලෝන් එකකට සමාන කාමරයක්) සඳහා භාවිතා කරන ලදී. ). 1940 දශකය වන විට එය ප්රසිද්ධ වෛද්යවරයකු වන වෛද්ය බන්ඩාර් කාබ් විසින් සායනයක් භාවිතා කරන ලද අතර 50 දශකයේ සිට 80 දශකය දක්වා එස්ලා සමාජ ශාලාවේ මධ්යස්ථානය ලෙස භාවිතා කරන ලදී.
මෑතක් වන තුරුම, ගොඩනැගිල්ල හිස්ව තිබූ අතර බාධාවකින් තොරව නව ඉදිකිරීමක් සඳහා කඩා දැමීමට සූදානම් විය. අද වන විට නිවසේ සිවිලිම තල් කොළ සහ දැව කදම්බවල එකතුවකින් සාදා ඇති අතර බිත්ති සහ බිම් අව්යාජව නැවත සකස් කර ඇත.
- බාබර් පන්සල. මෙය බාබාර් ගම්මානයේ පිහිටි පුරාවිද්යාත්මක ස්ථානයකි. එහි විහාරස්ථාන තුනක් සොයාගෙන ඇති අතර, පැරණිතම බීබීසී 3000 දක්වා දිව යයි. පූජාසන දෙකක් සහ ස්වාභාවික ජල උල්පතක් අඩංගු බැවින් මෙම විහාරස්ථාන දෙවිවරුන්ට වන්දනාමාන කිරීම සඳහා ඉදිකර ඇති බවට විශ්වාස කෙරේ. එහි කැණීම් මෙවලම් අතරතුර ආයුධ, මැටි භාණ්ඩ සහ කුඩා රන් කැබලි බොහෝමයක් සොයා ගන්නා ලදී.
මනමා යනු අරාබි ජාතිකයින්ට සහ මත්පැන් තහනම් කළ අරාබි රටවල වෙසෙන විදේශිකයින්ට පලා යාමකි. සංචාරකයින්, විශේෂයෙන් සෞදි සහ සවුදි අරාබියේ පදිංචිකරුවන් පැමිණේ බහරේන් ප්රධාන වශයෙන් රාත්රී ජීවිතය සඳහා. නවීන ජීවන රටාවක් සඳහා ඔවුන් සංචාරය කරන තවත් ස්ථානයක් ඩුබායි.
- බෝට්ටු කුලියට ,. සාම්ප්රදායික දැවමය තටාකවලින් දේශීය ධීවරයින් පිටතට යාම සඳහා බෝට්ටු ගමනක් යන්න.
- ස්කූබා කිමිදීම, බහරේන් යාට් ක්ලබ් සහ අල් බන්ඩාර් නිවාඩු නිකේතනය.
- අශ්වයින් පැදීම, සාාර්. පදින්න පාඩම් හෝ ඉඳහිට හැක් කිරීමට කැමති ඕනෑම කෙනෙකුට, ට්වින් පාම්ස් රයිඩින් පාසල සහ ඩිල්මන් ක්ලබ් ආරම්භ කිරීමට හොඳ ස්ථාන වේ.
- තුරඟ තරඟ. අරාබිය ඇත්ත වශයෙන්ම එහි අශ්වයන් සඳහා ප්රසිද්ධය. අල් සකීර් හි ජාතික තුරඟ තරඟ පිටිය ඔක්තෝබර් සිට මාර්තු දක්වා සෑම සිකුරාදා දිනකම තරඟ පවත්වයි. ඔට්ටු ඇල්ලීම තහනම් බව අමුත්තන්ට මතක් කර දිය යුතු වුවත්, ග්රෑන්ඩ් ස්ටෑන්ඩ්හි ප්රේක්ෂකයින් 3,000 ක් පමණ සිටින අතර ඇතුළුවීම නොමිලේ වේ.
- මුතු කිමිදීම. මුතු සඳහා බහරේනය ද ප්රසිද්ධය. මුතු කිමිදීමේදී ඔබේ අත උත්සාහ කර මුහුදේ ස්වාභාවික මැණික් වලින් එකක් ගෙදර ගෙන යන්න.
මනමා සූක්, කිසිදු අමුත්තෙකු මග නොහැරිය යුතුය
බහරේනයේ සාප්පු සංකීර්ණ
- අල් අලි මාල්
- බහරේන් නගර මධ්යස්ථානය
- බහරේන් සාප්පුව
- ඩනා මාල්
- මරීනා මාල්
- මෝඩා මාල්
- රිෆා මාල්.
- සීෆ් මාල්
- සිත්රා මාල්
- යටීම් මධ්යස්ථානය
මනමා හි අවන්හල් ලාභදායී ලෙස පවත්වාගෙන යයි ෂවර්මා තරු 5 අවන්හල් වලට සන්ධි.
මනමාමා ගල්ෆ් ප්රමිතීන්ට අනුව කාර්යබහුල රාත්රී ජීවිතයක් ගත කරයි. ප්රධාන දිස්ත්රික්ක වන්නේ ඇඩ්ලියා, හූරා, ජුෆෙයාර් සහ ව්යාපාරික දිස්ත්රික්කය.
වෙනත් ගමනාන්ත වේ
- සවුදි අරාබිය පිහිටා ඇත්තේ ෆාඩ් කෝස්වේ රජු හරහා ය - ඔබට වීසා බලපත්රයක් තිබේ නම්, ඇත්ත වශයෙන්ම.
- හවාර් දූපත් යනු පර්සියානු බොක්කෙහි බහරේන් බොක්කෙහි කටාර්හි බටහිර වෙරළට ඔබ්බෙන් පිහිටි දූපත් සමූහයකි. 2002 දී බහරේනය හවාර් දූපත් ලෝක උරුමයක් ලෙස පිළිගැනීමට ඉල්ලුම් කළේ එහි අද්විතීය පරිසරය සහ වඳවීමේ තර්ජනයට ලක්ව ඇති විශේෂයන් සඳහා වාසස්ථාන නිසාය. මෙම භූමිය බොහෝ වනජීවී විශේෂවල නිවහන වන අතර පක්ෂි නිරීක්ෂකයින් සහ කිමිදුම්කරුවන් සඳහා ඉතා සිත්ගන්නා ස්ථානයකි. 1800 ගණන්වල මුල් භාගයේ සහ 1845 දී බහරේන්හි ප්රධාන දූපතේ සලාක් සහ බුඩායා යන ප්රදේශවල පදිංචි වූ ඩවාසීර්හි බහරේන් ශාඛාවේ ජනාවාසවලින් එකක් හවාර් දූපත් විය.
බහරේන් සහ මනමා සාමාන්යයෙන් ඉතා ආරක්ෂිතයි. සුළු අපරාධ නොපවතින බව මින් අදහස් නොවේ. එය බරපතල අපරාධයක් බැවින් ඔබ බීමත්ව රිය පැදවීමට වග බලා ගන්න බහරේන්.
මනමා හි නිල සංචාරක වෙබ් අඩවි
වැඩි විස්තර සඳහා කරුණාකර රජයේ නිල වෙබ් අඩවියට පිවිසෙන්න:


“Alpha Ursae Minoris” නැත්තම් පොලාරිස් තාරකාව යනු අහසේ නිශ්චිත ස්ථානයක පවතින එකම තාරකාවයි. මෙය කුඩා වලසා තරු රටාව අග පිහිටා තිබෙනවා. ශතක ගණනාවක් තිස්සේ එය නාවිකයන්ට මග පෙන්වා ඇති බව නොරහසක්. මෙය කහ පැහැයෙන් යුතු තරුවකි. මෙම තාරකාව ඇල්ෆා උර්සා මයිනොරිස් ලේසද හදුන්වනවා.
වාර්තමානයේ මෙම තාරකාව ඛගෝලීය උත්තර ධ්රැවයට ඉතා ආසන්නව පිහිටා තිබෙනවා. මෙම ස්ථානයේ තාරකාවක් කිසිදා නොබසින තාරකාවක් ලෙස අපට පෙනෙනවා. නමුත් එම පිහිටීම තාවකාලිකයි. ඒ ඇයිද කිවොත් පෘතුවියේ භ්රමණයේ පූර්යාවනය නැමති සංසිද්දිය නිසා පෘතුවියේ භ්රමණ අක්ෂය වෙනස් වීම ඊට හේතුවයි. මෙය නිසා පෘතුවි භ්රමණ අක්ෂය විවිධ තරු වලට එල්ල වෙනවා. මෙම සංසිද්දිය නිසා ක්රි.පූ 3000 දී පමණ පෘතුවියේ භ්රමණ අක්ෂය එල්ල වී තිබී ඇත්තේ තුබාන් නැමති තාරකාවකටයි. කෙටියෙන් කිවොත් ක්රි. පූ 3000 පමණ දැන් පොලාරිස්ට හිමි ස්ථානය හිමිකරගෙන ඇත්තේ තුබාන් නැමති තාරකාවයි. තවත් කිවොත් ක්රි.පූ 14000 පමණ භ්රමණ අක්ෂය යොමුවන්නේ වේගා තරුවටයි. එවිට අහසේ නිශ්චිත ස්ථානයක පවතින එකම තරුව වේගා වනු ඇත.
පොලාරිස්
පොලාරිස් තාරකාව ත්රිත්ව තරු පද්ධතියකට අයත් තාරකාවක්. තරු තුනක් තමන්ට පොදු ගුරුත්වයක් යටතේ භ්රමණ වීම ත්රිත්ව තරු පද්දතියක් ලෙස හදුන්වනවා. පොලාරිස් සිටින තරු පද්දතිය පොලාරිස් A, පොලාරිස් B, පොලාරිස් AB නැමති තරු වලින් සමන්විත වේ. පොලාරිස් A තරුව යනු පොලාරිස් තාරකාවටයි. දීප්තිය අනුව පිළිවෙලින් පොලාරිස් A, පොලාරිස් AB, පොලාරිස් B වේ. මේ අතරින් පොලාරිස් තරුවේ දීප්තිය +2 කි. එය පෘතුවියට ආලෝක වර්ෂ 445 දුරින් පිහිටා ඇත.
විචල්ය තාරකා
විචල්ය තාරකා යනු, වරින් වර තමාගේ දීප්තිය වෙනස් කරගන්නා තාරකාවන්ය. ලොව ප්රථම වරට විචල්ය තාරකාවක් නිරීක්ෂණය කරන්නේ ජොහන්සන් හෝල් නම් නිරීක්ෂකයෙකු විසිනි. ඒ 1638 දීය.ඉන්පසු 1669 දී දෙවන වරට විචල්ය තාරකාවක් හඳුනා ගත් බව සදහන්ය. විචල්ය තාරකා වර්ග 6 තිබෙනවා. ඒ විදාරන විචල්ය තරු, භ්රමණ විචල්ය තරු, ස්පන්දන විචල්ය තරු, ග්රහණ විචල්ය තරු, කැළබිලි සහිත විචල්ය තරු වේ.
දැන් ඒ කිහිපයක් ගැන බලමු, විදාරණ විචල්ය තරු චලනයේදී ඒකාකාර බවක් නොපෙන්වයි. මෙම තාරකා වර්ග වලට නිදසුනක් ලෙස කැරිනා තාරකා රාශියේ පිහිටා ඇති කැරීනා තාරකාව හැදින්විය හැක. භ්රමණ විචල්ය තරු යනු, හිරු මතුපිට ඇති තරු මෙන් මෙම තාරකා වලද ඇති තරු නිසා දීප්තිය වෙනස් වීමකට ලක්වන තරු වේ. ස්පන්දන තරු වල දීප්තිය, උෂ්ණත්වය විශාලත්වය වෙනස් වේ. බොහෝ රතු යෝධ තරු මේ ගණයට අයත් බව හඳුනා ගෙන ඇත.


මිල්ලනිය ප්රාදේශීය මන්ත්රීවරයෙකු එළඹෙන මාර්තු 01 වන දක්වා රක්ෂිත බන්ධනාගාර ගත කිරීමට හොරණ මහේස්ත්රාත් අධිකරණය නියෝග කර තිබේ.
බීමතින් යතුරු පැදියක් පැදවීම සම්බන්ධයෙන් පොලිසිය විසින් අත්අඩංගුවට ගෙන මූලස්ථාන පොලිසිය වෙත රැගෙන ඒමෙන් පසු පොලිස් නිලධාරීන්ට ‘බල්ලා’ යැයි කියමින් පරුෂ වචනයෙන් බැන වැදීම ඔහුට එල්ල වූ චෝදනා වේ.
මෙම අත්අඩංගුවට ගැනීම සිදුකර ඇත්තේ හොරණ ප්රදේශයේ සුපිරි වෙළෙඳ සලක් අසල රාජකාරියේ යෙදී සිටි පොලිස් නිලධාරීන් දෙදෙනකු විසිනි.


Windows Hello යනු කුමක්ද?
Windows 10
Windows Hello යනු වඩාත් පෞද්ගලික, වඩාත් ආරක්ෂිත ඔබගේ ඇඟිලි සලකුණ, මුහුණ, හෝ අක්ෂි හඳුනා ගැනීම භාවිත කරමින් Windows 10 උපාංග වෙත ඇතුල් වීමට ඉඩ දෙන මාර්ගයකි. ඇඟිලි සලකුණු කියවනය සහිත බොහෝ PC, දැන් Windows Hello භාවිත කිරීමට සූදානම් ව සිටින අතර, ඔබගේ මුහුණ හෝ තාරා මණ්ඩලය හන්දිනා ගැනීමට හැකි තවත් උපාංග වහාම පැමිණෙමින් තිබේ. ඔබ සතුව Windows Hello සඳහා අනුකූල උපාංගයක් ඇත්නම්, එය සකස් කරන ආකාරය මෙන්න:
Windows 10 Mobile
Windows Hello යනු Windows 10 උපාංග වෙත ඇතුල්වීමට ඇති වඩාත් පුද්ගලික ක්රමයකි. එය ඔබගේ අනන්යතාව සත්යාපනය කිරීමට ඔබගේ ඇස් හඳුනා ගනී, එනම් මුරපදයක් ටයිප් කරනවාට වඩා ව්යවසායික ශ්රේණියේ ආරක්ෂාවක් ඔබට ලැබේ.
Windows Hello විසින් මගේ තොරතුරු පෞද්ගලිකව පවත්වා ගන්නේ කෙසේද?
Windows 10 ක්රියාත්මක ඇතැම් Lumia දුරකථන දැන් Windows Hello භාවිත කිරීමට සූදානම් ව සිටින අතර, තාරා මණ්ඩලය හඳුනා ගැනීමට හැකි තවත් උපාංග වහාම පැමිණෙමින් තිබේ.
මත ආරම්භ කරන්න, සියලුම යෙදුම් ලැයිස්තුව ඔස්සේ ස්වයිප් කර, ඉන්පසුව තෝරන්න පසුතල > ගිණුම් > ඇතුල්වීමේ අභිරුචි.
ඔබ සකස් කළ විගස, ඔබට එක් දැක්මකින් ඔබගේ දුරකථනය අගුලු මුදනු හැකිවේ.


නිව් සවුත් වේල්ස් ප්රාන්තයේ ඇතැම් තදාසන්න ප්රදේශවල නිවාස කුලී මිල ගණන් සතියකට ඩොලර් 100කින් පමණ අගයකින් පහත වැටී ඇතැයි අනාවරණ වනවා.
කුලී නිවාස අර්බුදය ප්රාන්තයේ පදිංචිකරුවන්ට දැඩි බලපෑමක් එල්ල වී ඇති අවස්ථාවක නිවාස ඒකක සඳහා කුලී මිල ගණන්වල විශාලතම වාර්ෂික පහත වැටීමක් පෙන්නුම් කෙරෙන බවයි වාර්තා වන්නේ.
ප්රොප්ට්රැක් විසින් කරන ලද සමීක්ෂණයක නවතම දත්ත මගින් හෙළි වූයේ ප්රාන්තයේ ඇතැම් තදාසන්න ප්රදේශවල කුලිය සතියකට ඩොලර් 100කින් විශාල ලෙස පහත වැටී ඇති බවයි.
නිව් සවුත් වේල්ස් ප්රාන්තයේ මධ්යම වෙරළ තීරයේ කුලී නිවාස මිල වැඩියෙන්ම පහත වැටී ඇති තදාසන්න ප්රදේශය වනවා.
2023 ජනවාරි මාසයේදී සතියකට ඩොලර් 720 ක් වූ එහි මිල ගණන් මෙම වසරේ ජනවාරි මාසයේදී ඩොලර් 620 දක්වා පහත වැටී ඇති බවයි වාර්තා වන්නේ.
නිවසක් සඳහා වූ කුලී මිලෙහි දෙවන විශාලතම පහත වැටීමක් ඇති උපනගරය වූයේ සිඩ්නි හි වයඹ දෙසින් පිහිටි ටෙලෝපියා ප්රදේශයයි.
2023 ජනවාරි මාසයේදී සතියකට ඩොලර් 750ක්ව පැවති එහි කුලී මිල ගණන් මෙම වසරේ ජනවාරි මාසය වන විට සතියකට ඩොලර් 650 දක්වා පහත වැටී තිබෙනවා.
කුලී මිලෙහි විශාලතම පහත වැටීමක් ඇති ප්රාන්තයේ තදාසන්න ප්රදේශය වූයේ Port Macquarie අසල පිහිටි Cathie ප්රදේශයේ වන අතර එය 2023 ජනවාරි මාසයේදී ඩොලර් 440 සිට 2024 ජනවාරි මාසයේදී 380 දක්වා පහත වැටි තිබෙනවා.
ඩොමේන්හි නව දත්තවලට අනුව ඔස්ට්රේලියාව පුරා, කුලී නිවාස පුරප්පාඩු අනුපාතය සියයට 0.7ක වාර්තාගත අවම මට්ටමකට ද පැමිණ ඇතැයි සඳහන්.
ඇඩිලේඩ් සහ හෝබාර්ට් හැර අනෙකුත් සියලුම අගනගරවල, පුරප්පාඩු අනුපාත 2024 පෙබරවාරි මාසය පුරාවටම අඩු වෙමින් පැවතුණා.


මධ්යම අධිවේගී මාර්ගයේ පළමු අදියර ඉදිකිරීම සඳහා අවශ්ය ඇමරිකානු ඩොලර් මිලියන 51 ක ණය මුදලක් චීනයේ එක්සිම් බැංකුව විසින් අත්හිටුවා තිබේ.
ශ්රී ලංකාවේ වත්මන් ආර්ථික අර්බුදය හමුවේ චීනයේ එක්සිම් බැංකුවෙන් මුදල් මුදා හැරීම ප්රධාන වශයෙන් අත්හිටුවා ඇති අතර මේ හේතුවෙන් එම ව්යාපෘතිය සම්බන්ධයෙන් රජය අර්බුදයකට පත්ව ඇත.
ශ්රී ලංකාව විදේශ ණය ආපසු ගෙවීම අත්හිටුවීමට තීරණය කර තිබීමද චීනයේ මෙම තීරණයට බලපා ඇත.
කඩවත සහ මීරිගම අතර කිලෝමීටර් 37 ක දුරක ව්යාපෘතියේ සේවය කළ චීන ජාතිකයන් 500 ක් පමණ පිටත්ව යාමට පටන් ගෙන ඇති අතර එහි ප්රතිඵලයක් ලෙස ප්රදේශවාසීන්ගේ රැකියා 2000 ක් පමණ අනතුරට ලක්ව ඇත.
ව්යාපෘතියේ ඉදිකිරීම් 2020 සැප්තැම්බර් මාසයේදී ආරම්භ කරන ලද අතර එය 2024 අවසානය වන විට අවසන් කිරීමට ඉලක්ක කර ඇත.
මේ වන විට ව්යාපෘතියෙන් සියයට 32 ක් පමණ අවසන් කර ඇත්තේ ශ්රී ලංකා රජයේ රුපියල් බිලියන 33 ක පමණ මුදලිනි.


ඇමෙරිකානු අභ්යවකාශ ගවේෂන ආයතනය වන නාසා (NASA) විසින් ඊයේ අඟහරුග්රහයා මතට යොමු කරන ලද පර්සෙවරන්ස් නමින් හැඳින්වෙන රොබෝ යානය අඟහරු ග්රහයාගේ ජෙසරෝ ක්රේටරය තුළ ආදි පුරාණයේ පිරී තිබෙන්නට ඇතැයි විශ්වාස කරන විල පිහිටි ප්රදේශය ගවේෂණය කිරීමට නියමිතියි. ඒ පැරනි විල තුළ අවසාදිතව ඇති ස්තර වල ෆොසිල. ගතව නෂ්ටව ගිය අඟහරු ක්ෂුද්ර ජීවීන්ගේ රසායනික සංඥා පවතීදැයි සොයා බැලීමට පර්සෙවරන්ස් රෝවර් යානය ආධාර කරනු ඇතැයි නාසා ආයතනය ප්රකාශයට පත් කර තිබේ. පර්සවෙරන්ස් යානය සමග ඇති ඩ්රෝනය අඟහරු ග්රහයා මත සරන ප්රථම ගුවන්යානයද වනු ඇත. නිව්යෝක් ටයිම්ස් වාර්තාවකට අනුව පසුගිය විසිවසර තුළ නාසා ආයතනය අඟහරු ග්රහයා සම්බන්ධයෙන් කෙරෙන අනුක්රමික විමර්ශන වඩා සංකීර්ණ මට්ටමකට ගෙන ඒමට සමත්ව තිබේ. මුල් අවධානය යොමු වූයේ අඟහරු ග්රහයා තුළ ජීවය තිබීමේ කොන්දේසියක් ලෙස කවදා හෝ ජලය පැවතියේදැයි සොයා බැලීමටයි. ගැමුරු කැනියන් දොරු, ගලා ගිය ගංගා වල නටබුන්, වියලී ගිය විල් වල සලකුනු වලින් තහවුරු වූයේ අද වියලි සීතල ග්රහයෙකු වුණවද කලක අඟහරු ග්රහයා මත ජලය තිබූ බවයි.
පෘථිවියේ සිට සැතැපුම් මිලියන 126ක් ඇතින් පිහිටි අඟහරු ග්රහයා මත ගවේශනයේ යෙදෙන පර්සෙවරන්ස් රොබෝ යානයේ සිට නාසා ආයනයට ආලෝකෙයේ වේගයෙන් තොරතුරු සංඥා ලැබීමට විනාඩි 11ක කාලයක් ගත වෙනවා. මේ මාසය තුළ අඟහරු ගවේෂනය සඳහා යොමු වූ තුන්වෙනි යානයයි පර්සෙවරන්ස්. ඒ හැර චීනය සහ එක්සත් එමීර් රාජ්ය ද අඟහරු වටා කක්ෂ ගතවන යානා මේ මස තුළ යොමු කළද ඒවා පර්සෙවරන්ස් මෙන් ග්රහ මතුපිට සැරිසරමින් සොයා බලන පහසුකම් සහිත ඒවා නොවේ. පර්සෙවරනස් යානය අඟහරු ග්රහයා මතට පතිත කළ අභ්යවකාශ යානය අඟහරු වෙත ලඟාවීමෙේ විස්තර සහිත රූපවාහිනී විකාශනයයි මේ.


රන්ජන් රාමනායක ඇමතිවරයා මෙසේ රටේ සාමාන්ය නිතිය ක්රියාත්මක කිරීම අදාළ අංශ වලින් ක්රියාත්මක නොකොට තමන් අතට ගැනිමට විරුද්ධවත් එම සිද්ධිය හෙලා දැකිමටත් සමස්ථ ලංකා පරිපාලන නිලධාරින් විසින් ඉදිරිදින කිහිපය වෘත්තීය ක්රියාමාර්ගයක් ගැනීමට නියමිතව ඇතැයි වාර්තාවේ.
දේශපාලන බලධාරීන්ගෙන් නිරන්තරයෙන් එල්ලවන මෙවැනි දේශපාලන අත පෙවිම නතර කොට රාජ්ය නිලධාරින්ට ස්වාධීනව තම රාජකාරි කිරීමට අවස්ථාව රජය විසින් ලබාදීමට කටයුතු කරන ලෙසත් ආණ්ඩුවට දැන්වීමට අවශ්ය කටයුතු කරමින් පවතින බව වාර්තා වී ඇත.
රාජපක්ෂ පාලන සමයේදී මෙවෙනි අවස්ථාවකට මුහුණ දුන්නේ කැලණිය ප්රදේශයේ සමෘද්ධි නිලධාරියෙකි. එවකට අමාත්යවයෙකුව සිටි මර්වින් සිල්වා ඇමතිවරයා විසින් ඔහුගේ නියෝගයක් නොපිලිපැදි සමෘද්ධි නිලධාරියෙකු ජනතාව ඉදිරියේ ගස් බැන්දේය.
විඩියෝව මෙතනින්


පාරිභෝගික අයිතීන් සුරැකීමේ ජාතික ව්යාපාරය විසින් නිකුත් කරන ලද නිවේදනයක් මෙහි දැක්වෙයි.
පාරිභෝගික අධිකාරියේ නීති විරෝධී විශේෂ වැටලීම් ඒකකයක්.
2003 අංක 9 දරණපාරිභෝගික කටයුතු අධිකාරී පනතේ සදහන් නොවන හා ඇමතිවරයාට හිතවත් නොවන ව්යාපාරිකයින් මර්ධන කිරීම සදහා වන විශේෂ වැටලීම් ඒකකයක් පිහිටුවා ගනිමින් පාරිභෝගික අධිකාරිය ව්යාපාරිකයන් දඩයම් කරමින් සිටී. එම ඒකකයේ ප්රධානියා කවුද? යන්න පාරිභෝගික අධිකාරිය පවා පැහැදිලිව නොදන්නා බව පෙනී යයි.
කෙසේවෙතත් අප කල සොයා බැලීමකදී තහවුරැ වූයේ එම විශේෂ වැටලීම් ඒකකය පිහිටුවා තිබෙන්නේ පාරිභෝගික අධිකාරියේ ජාතික සේවක සංගමයේ සභාපතිවරයා වන ලංකා දික්කුබුර නමැති විමර්ශන නිලධාරියා සතුටු කිරීමට බවයි. පාරිභෝගික අධිකාරියේ විමර්ශන නිලධාරියකුට විශ්ව විද්යාල උපාධියක් තිබීම මූලික සුදුසුකමක් වූවත් ලංකා දික්කුබුර නමැති නිලධාරියාට විශ්ව විද්යාලයක උපාධියක් නොමැත. 2004 වසරේදී ඔහු දේශපාලන හිතවත් කමක් මත පාරිභෝගික අධිකාරියට බදවා ගෙන ඇත. වසර 14 ක් ගත වූවත් ඔහු විමර්ශන නිලධාරියකුට තිබිය යුතු මූලික සුදුසුකම වන විශ්ව විද්යාලයකින් උපාධියක් ලබාගෙන නැත.
අවස්ථා කිහිපයකදී ඔහු විසින් ජේෂ්ඨ විමර්ශන නිලධාරියකු ලෙස තමන් පත්කරන ලෙස ඇමතිවරයාගෙන් ඉල්ලා ඇතත් ඔහුට මූලික සුසුසුකම් නොමැති බව ඇමතිවරයා පවසා ඇත. එම පිළිතුරෙන් කුපිත වූ ඔහු තමන් ජාතික සේවක සංගමයේ සභාපතිවරයා බවත් ඇමතිවරයාට කිසිදු සහයෝගයක් ලබා නොදෙන බවත් පවසා ඇත, ඒ අනුව ඇමතිවරයා විසින් පාරිභෝගික අධිකාරියේ විශේෂ වැටලීම් ඒකකයක් ස්ථාපිත කර එහි ප්රධානියා බවට ඔහු පත්කර ඇත. ලංකා දික්කුබුර නැමති අය හිටපු මුදල් ඇමතිවරයාගේ කාර්ය මණ්ඩලයේ සේවය කල හා එක්සත් ජාතික පක්ෂයෙන් 2004 වසරේ බස්නාහිර පළාත් සභාවට තරග කල සම්පත් දික්කුබුරගේ සහෝදරයකි.
අප රජයෙන් ඉල්ලා සිටින්නේ වෘත්තීය සමිති නායකයින් සතුටු කිරීමට නීති වීරෝධී ඒකක පිහිටුවා ජනතාව පීඩාවට පත් නොකරන ලෙස හා සාධාරණ වැටලීම් කර පරිභෝගිකයා ගසා කන වෙළෙන්දන් අධිකරණයට ඉදිරිපත් කරන ලෙසය.
රංජිත් විතානගේ